Story: Vakivaan jehumun EP03 - One Online\nވާހަކަ: ވަކިވާން ޖެހުމުން 03\n“ކިހިނެއްވީ.. ނަން ބުނަންވީމަ ހާދަ ހާހެއް ތިވަނީ..." ޝައުފާއަށް ހަދާނެ ގޮތެއް ނޭނގިގެން ކަންބޮޑުވެގެން ގޮސް އިނގިލީގައި ދަތް އަޅާލެވުނެވެ. ދިމާ ކުރިމަތީގައި އިން ބީރައްޓެހި ޒުވާނާ އިނީ އެހާ ފަސޭހަ ގޮތަކަށް އޭނަގެ ޖަވާބެއް ނުލިބެނީސް އެވާހަކަ ހުއްޓާލާ ކަހަލަ ގޮތަކަށް ހެނެއް ހިއެއް ނުވެއެވެ. މިޖެހުނީ ކިހާ ދެރަ ކަމެއް ހެއްޔެވެ. ނަން ނުބުނެ ސަލާމަތް ވާނެ އެއްގޮތެއްވެސް މިފަހަރަކު ޝައުފާއަށް ނޭނގުނެވެ.\n“އެދުވަހުވެސް އެނގޭ ދޮގު ހެދިކަން... އެކަމަކު ފުރަތަމަ ބައްދަލުވުމަށް ވެފަ ގަޑިޖެހިފަ ހުރި ކަހަލަ ގޮތަކަށް ހުރީމަ އަޅާނުލީ... ނަން ބުނުމަކީ އެހާ ކަންބޮޑުވެ އޮޅުވާލާ ވަރުގެ ކަމެއްވެސް ނޫނެއްނު... މީހުން ބުނަނީ އަންހެން ކުދިންގެ އުމުރާއި ފިރިހެނުންގެ މުސާރަ ނާހާށޭ... ނަމާއި ބެހޭ ގޮތުން އެއްވެސް އެކަހަލަ ބަހެއް ނީވޭވިއްޔަ.... އެކަމަކު މިހާރު އެނގިއްޖެ... ނަމަކީވެސް އަންހެން ކަނބަލުން ހުދުފޮށާގައި ރައްކާކޮށް ގެންގުޅޭ ޚަޒާނާއެއް ކަން..." ނުދަންނަ ޒުވާނާގެ އަޑުގައި މަލާމާތުގެ ރާގެއް ހުރިހެން ޝައުފާއަށް ހީކުރެވުނީކީއްވެގެން ކަމެއް ނޭނގެއެވެ. ނޫނެކެވެ. ފޮނިވެސް ފިރިހެނެކެވެ. އެހެރީ ތިމާއަށް ތިމާ ފެނިފައެވެ. އަމިއްލަ ތަޢާރަފެއް ނުދީ ޖެހިލުމެއްވެސް ނެތި ނަން އަހައިފިއެވެ. ހާދަހާ އަމިއްލަ ނަފްސަށް އިތުބާރުވެސް ބޮޑު މީހެކެވެ.\n“މުހްތަރަމާ... ސެލްފްކޮންފިޑެންސް... ސެލްފް ޕްރައިޑް.. ކޮންމެ މީހަކުވެސް އަމިއްލަ ނަފްސު ދެކެ ލޯބިވާން ފުރިހަމަ އިޚްތިޔާރާއި ބާރު އޮންނާނެ... ޚުދު ކަމަނާއަށްވެސް އެބާރު ލިބިގެންވެއޭ..." އެއްވެސް ހާސްކަމެއް ނެތި ނަން ބުނުމަށް ދިގު ފިލޯސޮފީއެއް ކިޔައިލިއިރު ތިމާއަކީ ކާކުކަން ބުނެދިނުމަކީ އެކަކުއަނެކަކުގެ ތައާރަފަކަށް ބުނުމުގެ ތަންކޮޅެއް ރީތި ގޮތެއް ނޫންބާވައެވެ. ޝައުފާ ހިތާހިތުން އެނުދަންނަ ޒުވާނާގެ ބޮޑާކަމަށް އެއްޗެހިގޮވިއެވެ. އަނެކާގެ ހިތަށް އަރާ އެއްޗެހިވެސް ބުނާ މީހެކެވެ. ހާދަހާވާ ކުޅަދާނަވެސް މީހެކެވެ.\n"ތިވަރަށް ރުޅިނައިސް ކަމަނާގެ އަސްލު ނަން ބުނެލިއްޔާ ކީއްތަވާނީ.. މިހުރިހާ ބަދިވަރު ކިޔަން މިޖެހުނީ ހަމަ ކަމަނާގެ ސަބަބުން... އެދުވަހުވެސް ޝިފޫއޭ ބިފޫއޭ ނުކިޔާ އަސްލު ނަން ތެދަށް ބުނެލިނަމަ މިކަން މިނިމުނީއެއްނު..."\n"ޝައުފާ..." އެންމެ ފަހުން ސަލާމަތް ނުވާނެކަމުގެ ޔަޤީންކަން ލިބުމުން ޝައުފާ އަވަހަށް ނަން ބުނެލިއެވެ. "އައިމިނަތު ޝައުފާ ޝަފީޤް..." އައި ރުޅީގައި ޝައުފާ އެންމެ ފުރިހަމައަށް ނަން ބުނިއަޑު އިވުމުން ޒުވާނާއަށް ބާރަށް ހީނގަނެވުނެވެ. އެހުނުމުގައިވެސް ހިތަށް އަސަރު ކުރުވާފަދަ ރީތިކަމެއް ހުރިކަމަކާ ޚުދު ޝައުފާއަކަށްވެސް ދެކޮޅެއް ނުހެދުނެވެ. ކިތަންމެ ފޫހިވެފައި އިނަސް އޭނާއަށް މިބީރައްޓެހި ޒުވާނާގެ އަޅައިގަންނަ ސިފަތަކާއިމެދު ޝައުޤުވެރިކަން ނުދީ ނީދެވުނެވެ.\n"މަހާރާނީ... ކަމަނާ ތިވަރަށް ތުން ދަމާފަ ތިއިނީ ކީއްވެގެންކަން ބުނެދީފާނަންތަ..."\n"ޔާރައްބީ... ރީތި އަންހެން ކުދިން ކަމަކާ ރުހި ޤަބޫލުވެއްޖެނަމަ މޫނުމަތިން ފެންނާނީ ރުޅިވެރިކަން... އަޅެމީ ދޮގެއްތަ..." ހޯލްސްޓަން ފުޅިއަކާއި ކޯކް ފުޅިއެއް ހިފައިގެން އައިސް ސިޓިންގރޫމަށް ވަން އަޒްމީލު ހިނިތުންވެލުމަކާއިއެކު ބުނެލިއެވެ.\n"އަނެއްކާ ދެން ހުރި މީހާ... އެންމެން މަށާ ޖައްސާލައިގެން އުޅޭ ދުވަހެއްބާ..." ޝައުފާ ތުންތަޅުވައިގަތެވެ. މިމަންޒަރު ފެނިފައި އަޒްމީލަށް ހީނގަނެވުނީ ބާރަށެވެ.\nދުވަހުގެ އުފާވެރިކަންވެސް ގެއްލުވާލައިފިއެވެ. ކިހާ ވަރުގަދަ ކަމެއް ހެއްޔެވެ. ޒިމްނާއާއި ސަމަދު ކޮންތާކުން ގެނައި އާފާތެއް ކަމެއްވެސް ނޭނގެއެވެ. އޭނާ ގެއިން ނުކުމެގެން މިހިސާބަށް އައީ ކިހާ އުފާވެރި މޫޑެއްގައި ހުރެގެންހެއްޔެވެ. މިފޮނި ފިރިހެނާ އޭނާގެ މޫޑު ޚަރާބު ކޮށްފިއެވެ. އިތުރަށް މިގޭގައި މަޑުކުރާ ހިތްވެސް ކެޑިއްޖެއެވެ. އެކަމަކު... ތެދުވެގެން ދާން ބޭނުންވި ނަމަވެސް ޝައުފާއަކަށް ސިކުނޑީގެ އެގޮވުމަށް ޢަމަލީ ސިފައެއް ގެންނާނެ ހިތްވަރެއް ނުލިބުނެވެ. ހިތާއި ދެކޮޅު ހަދަން ނުކެރުނީއެވެ. ކޮންމެވެސް ނޭނގޭ ސަބަބެއް އޭނާގެ ހިތުގެ ތަޅުލެވި ފޮރުވިފައިވާ ސިއްރު ކޮޓަރީގެ ދޮރުގައި ޓަކި ޖަހަމުންދާކަހަލައެވެ. ދިމާ ކުރިމަތީގައި އިން ޒުވާނާދެކެ އޭނާ ފޫހިވިކަން ޔަޤީނެވެ. އެކަމަކު އެސޫރަ ނުފެންނަ ހިސާބަށް ތެދުވެގެން ދާން އޭނާގެ ހިތް އެއްބަސް ނުވެގެން މިއުޅެނީ ކޮންކަމަކާ ހެދިކަމެއް ނޭނގެއެވެ. ނުވިސްނުނެވެ. އޭނާ އަމިއްލަ ނަފްސުދެކެ ރުޅި އަތުވެއްޖެއެވެ.\n"އަސްތާ... ސަހަރޯ... މަށަށްވާ ސާބަސް.." ގެނައި ހޯލްސްޓަން ފުޅި ޝައުފާއަށް ދިނުމަށްފަހު ކޯކް ފުޅި ކަޑައިގެން ތުބުގައި ޖެހި ގޮތަށް ސޯފާގެ ކަނެއްގަ ނުގޮތަކަށް އިށީދެގެން އިން އަޒްމީލު ފުންމައިގެން ތެދުވަމުން ބުނެލިއެވެ.\n"އަނހަ... ކިހިނެއްވީ.." އަޒްމީލުގެ ހާސްވި ސިފަ ފެނިފައި އެޒުވާނާ އޭނާގެ ލޯ ފޯނުން ދުރުކޮށް އަޒްމީލަށް ބަލައިލިއެވެ.\n"ދޮންތަ ބާޒާރަށް ދަމުން ކުޑަ ޓާސްކެއް ޙަވާލުކޮށްފައޭ... މަ މިއިންނަނީ އެކަންތައް ހަނދާން ނައްތާލާފަ ހެވިދިއްލިފަ އަނގަ ނަގައިގެން..." އަޒްމީލު ދެލޯބޮޑުކޮށްލިއެވެ.\n"ވަރަށް އަވަހަށް އަންނާނަން.. ޝައު މަޑުކޮށްލައްޗޭ... މިލިސްޓަށް އެއްޗެހި ހަމަކޮށްގެން އަންނާނަން..." އަޒްމީލު އޭނާގެ ޖީބުން ނެގި ކަރުދާސްގަނޑެއް ދެއްކުމަށްފަހު އަވަސް ހަލުވި ފިޔަވަޅުތަކެއްގައި ބޭރަށް ނުކުންނަން ހިނގައިގަތެވެ.\nއަޒްމީލުގެ ފަހަތުން ދާންކަމަށް ފަރިވެލި ޝައުފާއަށް ހުއްޓުން އެރީ ކުރިމަތީ ސޯފާގައި އިން ޒުވާނާއާއި އޭނާގެ ކަޅި ބައްދަލުވުމުންނެވެ. އެވިދުންގަދަ ފުން ދެލޮލުގައި ވަނީ ކޮންފަދަ ބާރެއް ކަމެއްވެސް ނޭނގެއެވެ.\n"ކަމަނާ... އަހަރުމެން ދެމީހުން އެކީގައި މިމަސައްކަތް ކުރަމާ..." ޒުވާނާ އޭނާގެ ފޯނުން ކޮންމެވެސް އެއްޗެއް ދައްކަމުން ބުނެލިއެވެ. ޙައިރާންކަމުގެ ލޮލަކުން އެފޯނަށް ބަލައިލިއެވެ. ފޯނުން ފެންނަން ހުރީ ފޮނިކާ އެއްޗިހީގެ ފޮޓޯތަކެކެވެ.\n"ތިޔޯ..." ޝައުފާ ހައިރާންވެފައި އަހައިލިއެވެ\n"ޑެޒަރޓްގެ ބައި.... ތިރީހަކަށް މީހުންނަށް ވާވަރަށް އޯޑަރުދީގެން ގެނެސްދޭށޭ ސަމަދު ދިޔައީ ބުނެފަ... އަސްލު އަހަރެން އުޅުނީ ސަމަދުމެން އައީމަ ދެވައްތަރެއް ތައްޔާރުކުރަން ކަމަށް... އެކަމަކު ކަމަނާ އަހަރެންގެ ޕްލޭން މުޅިން ކޮރަޕްޓް ކޮށްލައިފީމު.. މިހާރުދެން އޯޑަރުދީފައި ބަލާ ދިއުން ނޫން ގޮތެއް ނެތް..."\nޝައުފާ އޭނާގެ ފޯނުން ގަޑި ބަލައިލިއެވެ. އެގާރަ ޖަހާ ބޮޑުވެއްޖެއެވެ. ޒިމްނާއާއި ސަމަދު މިހާރު އުޅޭނީ ގެއާއި ވަރަށް ކައިރީގައެވެ. ހުކުރުގެ ކުރިން މެންދުރު ނަމާދަށް ބަންގި ގޮވަންވާއިރަށް ހުރިހާ ކަމެއް ހުއްޓާލާފައި ތައްޔާރުވެގެން މިސްކިތަށް ދިއުމަކީ ސަމަދުގެ އާދައެކެވެ. ގޭގައި މެންދުރު ނަމާދުކޮށްގެން ޚުޠުބާ އަޑު އެހުމަކީ ޒިމްނާގެ ބަދަލުނުވި އާދައެކެވެ. ގޭގައި ހުކުރު ދުވަހު މެންދުރު ބޭއްވޭ ޚާއްޞަ ކެއުމަށް އަންނަ މެހްމާނުންގެ ފިރިހެންވެރިން ގެއަށް އަންނާނީ ސަމަދާއިއެކު ހުކުރު ނަމާދު ނިމިގެންނެވެ. އަންހެނުންނާއި ތުއްތު އަށެއް ނުވައަހަރު ނުފުރޭ ފިރިހެންކުދިންގެ އިތުރުން ދައުވަތު ދީގެން އަންނަ ބައެއް މެހްމާނުންނަށް މަރުޙަބާ ކިޔާނީ ޒިމްނާއެވެ. ހުކުރު ދުވަހުގެ ޚާއްޞަ ކެއުން ގެއަށް އަންނަ ކައްކާ މީހާއާއިއެކު ތައްޔާރުކުރެވި ސުފުރާ މަތި ހުންނާނީ ކިތަންމެހާވެސް ފުރިހަމައަށް ނިންމާލެވިފައެވެ. ކެއުމަށް އިންޞާފު ކުރުމަށް ބިސްމީގެ ބަރަކާތުން ކުރު ޞޮލަވާތަކާއި ކުރު އެހެނަސް ހެޔޮކަމުން ފުރިފައިވާ ދުޢާއަކުން ފަށާނީ ސަމަދެވެ. ނުހަނު އެކުވެރި ޚިޔާލު ބަދަލު ކުރެވެމުންދާ މާޙައުލެއްގައި ކެއުމުގެ ސިލްސިލާ ނިމިގެންދާނީ ރަހަމީރުކަމުގެ މިސާލެއް ނުވާފަދަ ފޮނި ކާއެއްޗަކަށްފަހު ހަފާލެވޭ ބިލެތްމީރުކޮށްލުމަކުންނެވެ.\nމިގޭގެ މިއާދަކާދަ ކިތަންމެހާވެސް ރަނގަޅަށް އެނގޭ ޝައުފާ އެޒުވާނާ އާއިއެކު ދާން އެއްބަސްވެގެން ސޯފާއިން ތެދުވީ އެގަންނަން ޖެހޭ ތަކެތީގެ މުހިންމުކަން ވިސްނޭތީއެވެ.\n"އޯޑަރު ދިންތާ ކިތަންމެ އިރެއް... ސަމަދު އެއްޗިއްސާއި ހަވާލުވާން ދިޔަ ވާހަކަ މެސެޖަކުން އެންގީމަ ހިތްހަމަ ޖެހިގެން މިނުކުތީ..." އަޅިކުލައެއްގެ ވޭވް125އަކަށް އަރާ ޝައުފާ އޭގެ ފަހަތަށް އެރުވުމަށްފަހު ސްޓާޓްކޮށް ސްޕީޑް ނަގަމުން ޒުވާނާ ބުނެލި އެ ޖުމްލަ އިވިފައި ޝައުފާއަށް ހީވީ އޭނާގެ ސިކުނޑިއަށް ޝޮކެއް ދިންހެނެވެ.\n"ކިކީކޭ... ދެ ދެން މިދަނީ ކޮންތާކަށް... ކީއްކުރަން..." ޝައުފާއަށް ފާޑަކަށް ހަޅޭއްލަވައިގަނެވުނެވެ.\n"މިދަނީ ހޫމ..... މިދަނީ ކޮންތާކަށްބާ..."\n"މަޖަލެއް ނޫން އިނގޭ... ސައިކަލް މަޑުކުރަންވީ..." ޝައުފާއަށް އެޒުވާނާގެ ގަމީހުގެ ފަސްބައިގާ ހިފާ ދަމައިގަނެވުނެވެ.\n"ހާއޭ.... އަދި އެއްފަހަރު އެހާ ގާތަށް ޖެހިލަބަލަ..." ޒުވާނާ ލާނެތް ރާގަކަށް ބުނެލިއެވެ. ސައިކަލުގެ ލޯގަނޑުން އެއަންހެން ކުއްޖާގެ ކުލަފަޑުވެފައިވާ މޫނާއި ހިކިފައިވާ ތުންފަތް ފެނިފައި ކޮންމެ ހިތެއްވެސް ޙަމްދަރުދީއިން ފުރޭނެއެވެ.\n"އޯކޭ... ކަމަނާގެ ހިތަށްތިހާ ބޮޑު ޝޮކެއް ދޭކަށް ނުވާނެތާދޯ.... އަހަރެމެން މިދަނީ ކަމަނާގެ ކޮޓަރިއަށް... މިހާރު ދެން ހިތްހަމަ ޖެހިއްޖެތަ..."\n"ކޮޓަރިއޭ... އެ އެއީ ކީއްކުރަން... ކޮބާ ބޭނުމަކީ..."\n"ވާހަކަ ދައްކާ ރަޙްމަތްތެރިކަން ބަދަހި ކުރާކަށްނު... ކަމަނާ..މިއީ ރަސްމީ ޢާންމު ޢީދުހުކުރު ދުވަސް.. ދިވެހި ކުކުޅުހާވެސް މިއަދު އުޅޭނީ ގެވެހިކަމާއި ދީންވެރިކަމުގަ... މާނައަކީ.. އާންމު އެއްވެސް ދުވަހެއްގައި މިސްކިތް ނުފެންނަ ފިރިހެނުންވެސް މިއަދު ހުކުރަށް ދާނެ... ހަފްތާގެ ބާކީ އޮންނަ ހަ ދުވަހު ބަދިގެ އުނދުނަށް ތެއްޔެއް އަރުވާ ނުލާ އަންހެނުން މިއަދު މެންދުރަށް ފޯރީގަ ކައްކާނެ... މިއީ ދިވެހިންނަށް ދީން އަންނަ ދުވަސް..." ޝައުފާއަށް ނުހީނ ނީނދެވުނެވެ. އެއީވެސް ދޮގެއް ނޫނެވެ. ނަމުގައި ސައްތައިން ސައްތަ މުސްލިމުންނެވެ. އެކަމަކު ހަމަ އެއްކަމެއްވެސް ދީނުގައި އޮންނަ ގޮތަކަށް ވާތަނެއް ވަރަށް މަދުން ނޫނީ ނުފެންނާނެއެވެ. އަމުދުން ފުރަ މާލެއަކީ ރޭދުވާ ހޭބޯނާރާ ދުނިޔެ ހޯދުމަށް ތެޅުމުގައި ދީނެއް އާޚިރަތެއް ހިލާ ހަނދާން ނުހުންނަ މީހުން އުޅޭ ތަނެކޭ ބުނުމުގެ އެއްވެސްގޯހެއް ނެތެވެ.\n"އެންމެ ރަނގަޅު... އާ އެކުވެރިޔާ... ނިކަމެތި އަޅުގަނޑުގެ ފަޤީރު ޖިފުޓިގަނޑު ހުންނަނީ ކޮން މަގެއްގެ ކިހާ ހިސާބެއްގައިކަން އެނގިލައްވާތޯ..."\n"ކީއްވެތޯ ނޭނގެންވީ... ކަމަނާއާއި އެންމެ ފުރަތަމަ ބައްދަލުވީ ކަމަނާ އުޅުއްވާ ގޯޅިން ނުކުމެ ހުއްޓައެއްނު... އަތަމާޕެލަސް ކުރިމަތީގަ އެއޮތީ.. އަނހާ މިއޮތީ އެގޯޅިއެއްނު..."\nސައިކަލު ގޮސް މަޑުކޮށްލީ ޝައުފާ އުޅޭ ގޭގެ ކުރިމައްޗަށެވެ. ލިބުނު ހައިރާންކަމަށްވުރެ ހިތަށް ވެރިވީ ނޭނގޭ އުފާވެރިކަމެކެވެ. މި ޒުވާނާ އޭނާގެ ފަސްފަހަތުން ފާރަވެސްލީތާއެވެ. ކުއްޔަށް ހިފާފައި ހުންނަނީ ހަމަ އެންމެ ކޮޓަރިއެއްކަންވެސް އެނގެއެވެ. ހަމަގައިމުވެސް ކޮންމެވެސް ގޮތަކުން ހޯދާ ބަލައިގެން ނޫނީ އެކަމެއް ނޭނގޭނެއެވެ.\nސައިކަލް ޕާކްކުރުމަށްފަހު ފައިބައިގެން އައިސް ގާތަށް ހުއްޓުނު ޒުވާނާގެ ހެޔޮވަރުގެ ރީތި އިސްކޮޅާއި އެކަށީގެންވާވަރަށް ރޫފަ އެޅިގެންވާ ރީތި ހަށިގަނޑު ނިވާ ކުރުމަށް ލާފަ ހުރި މުށިރީދޫކުލައެއްގެ އުޅަބޮށްޓާއި ހަމައަށް އަތުކުރި އޮޅާފައިވާ ގަމީހާއި ކަޅުކުލައެއްގެ ޖީންސެއްގައި އެޒުވާނާ ފެންނަލެއް ހާދަހާ ރީއްޗެވެ.\nގެއަށް ވަދެގެން ގޮސް ޝައުފާ އޭނާގެ ކޮޓަރި ހުންނަ ބަޔަށް ވަންނަމުން އެނބުރި ބަލާލަންކަމަށް މަޑުޖެހިލިއެވެ. އެވަގުތު ގައިގަ ކިރިޔާ ޖެހޭ ނުޖެހޭހާ ގާތުގައި ހުރި ޒުވާނާ ފެނިފައި އޭނާގެ ހަތަރެސްފައި ފިނިވެގެން ދިޔައެވެ. "ހާދަ ހާސްވީ... ކޮންކަމަކާ..." ކޮޓަރީގެ ހުޅުވާލެވުނު ދޮރުން އެތެރެއަށް ވަންނަމުން އެޒުވާނާ ހިނިތުންވެލިއެވެ.\n"ދެން... ހޫމ.... މި ނަން... އުހު.. އެންމެ ފުރަތަމަ ކޮން ރަށެއް..." ނަން އެހުމަށް ވާހަކަ ފެށި ނަމަވެސް ޝައުފާގެ ހިތް އަވަސްވީ އެޒުވާނާއާއި ބެހޭ ގޮތުން ވަރަށް ގިނަ ކަންތައް އެއް ފަހަރާ އަވަހަށް ދެނެގަތުމަށެވެ.\n"މަންމަ މާލެ... ބައްޕަ ލާމު ގަން... ބޮޑުވީ މިތާގަ... އެކަމަކު ރަށަށް ހަމަ ވަރަށް ގިނައިން ދިޔައިން... ނަވާރަ.. އަހަރުން ފެށިގެން އުޅުނީ ލަންކާ އިންޑިޔާ... މެލޭގަވެސް އުޅުނިން... އެންމެ ފަހުން ރަށަށް ދިޔައީ ޑެޑީގެ ގޭގެ ކަންތަކާ... ޑެޑީ ދުނިޔޭގައި ހުންނެވިނަމަ މިހާރުވެސް ރަށަށް ގެންދަވާނެ...." ގަދަފަދަ ފިރިހެނަކަށް ވުމާއިއެކުވެސް މަރްޙޫމު ބައްޕަގެ ވާހަކައިން އޭނާއަށް ފުންއަސަރުތަކެއް ކުރުވައިފިކަން ބުނެދެނީ އޭނާގެ ކުރެހިގެން ގޮސް ކަރުނައިގެ ތެރެއަށް ގެބިގެން މުޅިންހެން ބެދިގެން ދިޔަ އަޑުންނެވެ. ޔަތީމުކަމުގެ އިހްސާސް އޭނާގެ އެރީތި ދެލޯ ފެންކަޅިވެގެން ދިޔައެވެ.\n"ބައްޕަ ދެކެ ވަރަށް ލޯބިވޭ ދޯ.." ޝައުފާ އެޒުވާނާއަށް އިށީނުމަށް އެނދުގެ އެއް ފަރާތަށް އިޝާރާތްކޮށްލަމުން އަހާލިއެވެ. "އިއްތިފާޤްދޯ.. ޝައުވެސް ގަން އިނގޭތަ..."\n"އަސްލު... ޑެޑީއަކީ މާ މަޝްހޫރު ގެއެއްގެ މީހެއް... އެރަށް ކީއްކުރަން... މުޅި އަތޮޅަށްވެސް އެނގޭނެ.... ގަމު ކޮލިގަނޑުވަރު އަހްމަދު ސައީދު..." ޝައުފާގެ ދެލޯބޮޑުވީ ހައިރާންވީ ވަރުންނެވެ.\nއެއާއިލާގެ މީހަކު މިހާ ހިތްހެޔޮވުމަކީ ހަމަ ހައިރާން ވާ ވަރުގެ ކަމެކެވެ. އެއީ ރާއްޖޭގެ ރަސްކަން ވާރުތަ ވަމުން ދިޔަ ގަނޑުވަރު ތެރޭގެ ބޭފުޅުންނެވެ. "ވަރަށް ހައިރާން ވާނެ މީހުން އަހަރެން މީ ޑޭޑްގެ އޭ ބުނީމަ... ތިރީސްނުވަ އަހަރުމިވަނީ.. ޑޭޑްއާނުލާ ވޭތުވެދިޔަ ހައެއްކަ އަހަރު ވަރަށް ފަޅު..." ޖީބުން ނެގި ސިނގިރޭޓް ރޯކޮށްލަމުން އޭނާ ތެމިފައިވާ އެސްފިޔަތައް ތަޅުވާލިއެވެ. ތިރީސްނުވަ އަހަރޭ... ޝައުފާއަށް އަނެއްކާވެސް ލިބުނީ އިތުރު ހައިރާންކަމެކެވެ. އެހެންވާނީ ކިހިނެއްހެއްޔެވެ. އެއުމުރާއި އެއްވެސް ގުޅުމެއް ނެތެވެ. ހިނިތުންވެލާއިރު ކޮލުން އަޑިވެލާ ތަންކޮޅު އެރީތި އަޅައިގަތުމަށް އިތުރު ފުރިހަމަކަމެއް ގެނެސްދެއެވެ.\n"ޝާމިން.. ނަމަކީ... ހެޔޮ ކޮންމެ ނަމަކުން ގޮވިޔަސް ބައެއް ރައްޓެހިން ގޮވާނެ އާނިމް އޭ ކިޔާފަވެސް... ޝިމާންވެސް ކިޔާ..."\n"ޑެޑީ ގޮވަނީ ކޮންނަމަކުން..." ޝައުފާ ފަރުވާތެރިކަމާއިއެކު ޝާމިނަށް ބަލައިލިއެވެ. ޝައުފާގެ އެސުވާލު އިވުމުން މިއީ ވަރަށް ފަސޭހައިން އަނެކާ ދެނެގަންނަ ކަހަލަ އަންހެނަކުއްޖެއްކަން ޝާމިނަށް ވިސްނިއްޖެއެވެ.\n"ޑޭޑް ގޮވާނީ ހަމަ ނަމުން...ޝާމިން..."\n"ޝައުވެސް ކިޔާނީ އެހެން...ޝާމިން..." ޝައުފާގެ ހިނިތުންވެލިއެވެ. ޝާމިންގެ ދެއިނގިލި ދޭތެރޭ ހުލިވަމުންދާ ސިނގިރޭޓުން އަރަމުންދިޔަ ދުންބޮޅުތަކުގެ ތެރެއިން ޝައުފާއަށް އެވަގުތު ކޮންމެވެސް އެހެން ކަމެއް ފާހަގަ ކުރެވިއްޖެއެވެ. އެނދާއި ކުޑަކޮށް ދުރުގައި ހުރި ޝައުފާ މަޑުމަޑުން އައިސް ޝާމިނާއި ގާތަށް ހުއްޓި ރަނގަޅަށް އެފެނުނު އެއްޗަކަށް ދިމާއަށް ސަމާލުކަމާއިއެކު ބަލައިލިއެވެ.\n"ބިރު ނުގަނޭ... މިއީ އެހާ ބޮޑު ކަމެއް ނޫން.." ޝައުފާގެ ހިތް ހީވީ ފިތިގެން ދިޔަހެނެވެ. ލޮލަށް ފެނުނު މަންޒަރު ގަބޫލުކުރާ ހިތެއް ނުވިއެވެ. އެހެނަސް އެއީ ހީވި ހީވުމެއް ނޫނެވެ. ކިތަންމެ ދަތި ވިޔަސް އެއީ ތެދުހަގީގަތެކެވެ. ލޮލަށްލިބުނު ކެއްސަކަށް ވިނަމަ ކޮންފަދަ ހެއްޔެވެ. އެކަމަކު އެހެނެއް ނުވާނެއެވެ. ޝައުފާއަށް ހިންދިރުވާލެވުނެވެ.


Thutthu kujja ge maraky covid mareh noon, ihumaaluvi kamuge bodethi thuhumathu | Atoll News\nތުއްތު ކުއްޖާގެ މަރަކީ ކޮވިޑް މަރެއް ނޫން، އިހުމާލުވި ކަމުގެ ބޮޑެތި ތުހުމަތު ތަކެއް\nޑރ. ޢަބްދުއްސަމަދް މެމޯރިއަލް ހޮސްޕިޓަލް\nޝާއިޢުކުރީ: ޢާއިޝް އޮކްޓޯބަރ 18, 2021, 23:23\nގދ. ތިނަދޫއިން މިއަދު މަރުވި ތުއްތު ކުއްޖާ މަރުވީ ކޮވިޑްގެ ސަބަބުން ނޫންކަމަށް ކަނޑައަޅައިފިއެވެ.\nމަޢުލޫމާތު ލިބިފައިވާ ގޮތުގައި ކުއްޖާ ކޮވިޑަށް ޕޮސިޓިވް ވެފައިވަނީ މީގެ ގާތްގަނޑަކަށް 16 ދުވަސް ކުރިންނެވެ. އެހެންކަމުން އެމަރަކީ ކޮވިޑް މަރެއް ނޫންކަމަށް ވަނީ ނިންމާފައެވެ.\nހަމައެއާއެކު ކުއްޖާގެ މަރާއި ގުޅިގެން ހޮސްޕިޓަލުން އިހުމާލުވި ކަމުގެ ތުހުމަތުތަކެއް ވެސް ވަނީ ކޮށްފައެވެ. ކުއްޖާގެ އާއިލާގެ ފަރާތުން މީޑިއާއަކަށް މަޢުލޫމާތު ދީފައިވާ ގޮތުގައި، މީގެ ދެތިން ދުވަސް ކުރިން ކުއްޖާ ވަރަށް ބޮޑަށް ބޭރަށް ހިންގާތީ ހޮސްޕިޓަލަށް ގުޅާފައި އެކަން އެންގި ކަމަށެވެ. ނަމަވެސް ހޮސްޕިޓަލުން އެންގީ ލޮނުޕެކެޓު ދިނުމަށް ކަމަށެވެ.\nކުއްޖާގެ ހާލު ދެރަވާން ފެށީ ރޭގެ ވަގުތެއްގައި ކަމަށާއި، ހާލު ދެރަވާން ފެށުމުން ވަގުތުން އެމްބިއުލަންސަށް ގުޅުމުން އެމްބިއުލަންސް އައިސްފައި ވަނީ ގާތްގަނޑަކަށް2ގަޑިއިރު ފަހުން ކަމަށް ވެސް މަޢުލޫމާތު ލިބިފައިވެއެވެ. ހޮސްޕިޓަލަށް ގެންދިޔައިރު ކުއްޖާ ވަރަށް ބޮޑަށް ޑީހައިޑްރޭޓް ވެފައިވި ނަމަވެސް އައި.ވީ ވެސް ނުގުޅާ ކަމަށާއި، އޮކްސިޖަން ދޭން ފެށީ ކުއްޖާގެ ހަރަކާތް ނެތެން ފެށުމުން ކަމަށް ވެސް އާއިލާގެ ފަރާތުން “ދެން” އަށް ކިޔައިދީފައިވެއެވެ.\nކުއްޖާގެ މަރުގައި ހޮސްޕިޓަލްގެ އިހުމާލު އޮތްކަމުގެ ތުހުމަތުތަކާ އެކު މިމައްސަލަ ބަލައި ނިމެންދެން ކުއްޖާއަށް ފަރުވާދިން ޑޮކްޓަރު ގޭގައި މަޑުކުރުމަށް އަންގައި، ސަސްޕެންޑް ކޮށްފައިވާ ކަމަށް ޢަބްދުއްސަމަދު މެމޯރިއަލް ހޮސްޕިޓަލުން ވަނީ ބުނެފައެވެ.\nކުއްޖާ މަރުވެފައި ވަނީ މިއަދު ފަތިހު ފަހެއް ޖަހާކަންހާއިރު ތިނަދޫ ކޮވިޑް ފެސިލިޓީގައެވެ.


Fahu neyvaagai dhikkoli athugai firimeehaa akah nuhifunu: Labeena | Mihaaru\nފަހުނޭވާގައި ދިއްކޮށްލި އަތުގައި ފިރިމީހާއަކަށް ނުހިފުނު: ލަބީނާ\nލަބީނާ އާއި އޭނާގެ ފިރިމީހާ ހަނީފު: ފިރިމީހާ ސަލާމަތް ކުރަން އޭނާ މަސައްކަތް ކުރި ކަމަށް ލަބީނާ ބުނި\n18 އޮކްޓޯބަރ 2017 - 15:27\nމި ދެމަފިރިން އުންމީދުކޮށްގެން ތިބީ މޫދަށް ގޮސްފައި އެނބުރި ވަރަށް އަވަހަށް ގެއަށް ދިއުމަށެވެ. އެކަމަކު މޫދަށް އެރުުނުތާ ވީ އެންމެ 10 މިނެޓެވެ. ދެން ދިމާވީ، ފާތުމަތު ލަބީނާ ޒުހައިރުގެ ހަޔާތުގައި ދުވަހަކު ވެސް ހަނދާން ނެތޭނެ ހާދިސާއެއް ނޫނެވެ. އޭނާގެ ފިރިމީހާ މުހަންމަދު ހަނީފު މިއަދު ދުނިޔެއާ ވަކިވެގެން ދިޔައީ ހިނދުކޮޅެއްގެ ތެރޭގަ އެވެ. މިއީ ލަބީނާގެ ހަޔާތަށް އައި އެންމެ ހިތްދަތި ވަގުތުކޮޅެވެ.\nގއ. ވިލިނގިއްޔާ ޖެހިގެން އެއް ފަޅެއްގައި އޮންނަ ފަޅު ރަށެއް ކަމުގައިވާ ރައިވެއްރެހާގެ މޫދަށް އެރުނުތާ ކުޑަ ވަގުތުކޮޅެއްގެ ތެރޭގައި ދެ މީހުން އެއްފަހަރާ ފުން ހިސާބަކަށް ގެނބި، ފިރިމީހާ މޫދަށް އަޑިއަށް ދިޔައީ އެވެ. އެ މަންޒަރު ލަބީނާ ސިފަކުރީ، ވީނުވީއެއް ނޭނގި ހާސްކަމާއި ހިތްދަތިކަމުގެ ތެރޭގައި ދިޔަ ވަގުތުތަކެއްގެ ގޮތުގަ އެވެ.\n"އޮޔާ ދަމައިގަތީ، ދެން ގެނބުނީ. ހަނީ [ފިރިމީހާ] އެބަ ގޮތެއް ވެޔޭ ބުނަމުން ދިޔަ. އަޅުގަނޑު އޮތީ ފެންމަތީގައި. އޭރު ފިރިމީހާ އަޑިއަށް ދާތަން ފެނުނު. އެ ވަގުތު ފިރިމީހާ އަށް އަތް ދިއްކޮށްލިން. އެކަމަކު އަތުގައި ހިފޭ ގޮތެއް ނުވި،" ފަންސަވީހަކަށް އަހަރުގެ ލަބީނާ "މިހާރު" އަށް ކިޔައިދިނެވެ.\n"އަޅުގަނޑު އޮޔާ ދުރަށް ވެސް ގެންދިޔަ. މޫދުގައި ބަކަތަޅަތަޅާ އޮތިން ދެ ގަޑިއިރަށް ވުރެ ގިނައިން. އެހެން ބަކަ ތަޅަމުން ގޮސް އެއްގަމަށް އެރުނީ."\nލަބީނާ އަށް ފަތާކަށް ނޭނގެ އެވެ. ލަބީނާ އަށް މީހަކު ފެންނަ ހިސާބަށް ދެވުނީ، ވަކި ހިސާބަކަށް ދެވުނު ފަހުންނެވެ. އެކަމަކު ނަސީބު ދިމާކުރިގޮތުން އޭނާއާ ދިމާވީ ވެސް ބޭބެއަކާ އެވެ.\nހަނީފުގެ ހަށިގަނޑު ހޯދައި އެއްގަމަށް އަރުވަނީ\nލަބީނާގެ ބޭބެ ޝުހޫދު އަހުމަދަށް، އެ ދެމަފިރިން މޫދަށް ދަނިކޮށް ފެނުނެވެ. އެކަމަކު އޭނާ ތުނޑި އަށް ދިޔައީ އެފަދަ ކަމެއް ހިނގައިގެން އުޅެދާނެ ކަމަކަށް ނޫނެވެ.\nޝުހޫދު ބުނީ ލަބީނާ އާއި ހަނީފު މިއަދު ހެނދުނު ނުވައެއް ޖަހާކަންހާއިރު މޫދަށް ދިޔައީ، އޭނާ އާއި އެހެން އެކުވެރިންތަކެއް އެ ރަށު ހިއްކި ސަރަހައްދުގައި ތިއްބާ ކަމަށެވެ. އެތަނުގައި ހުރެފައި އޭނާ ދެން ދިޔައީ ކޮފީ އަކަށެވެ. އެހެން ރަހުމަތްތެރިއަކާ އެކު ސައިކަލުގައި ތުނޑި އަށް ދިޔައީ ކޮފީ ނިންމާލާފައި، ބުރެއް ޖަހާލުމުގެ މަގުސަދުގަ އެވެ.\n"އަޅުގަނޑުމެން އެހެން ދަނިކޮށް، ތުނޑީކޮޅުގައި ހުންނަ ހަރުގެއާ ދިމާލުން ފެނިއްޖެ އަންހެނަކު ހޫރެމުން ކަހަލަ ގޮތަކަށް އަންނަތަން. އޭރު ނޭނގެ ކާކުކަމެއް. ސައިކަލުގައި އޭނާ ކައިރިއަށް ދިޔައިރު އެއީ ލަބީ. އަޅުގަނޑު ފެނުމާ އެކު ބުނެފި ހަނީ މޫދަށް ގެއްލިއްޖެއޭ. ދެން ވަގުތުން އަޅުގަނޑުމެން އޭނާ ސައިކަލަށް އަރުވައިގެން ގެއްލުނު ތަނަށް ދިޔައީ،" ޝުހޫދު ބުންޏެވެ.\nއޭނާ ބުނީ ޝުހޫދާއި ދެން ތިބި ދެ މީހުން ވެގެން އެ ސަރަހައްދު ވަރަށް ބޮޑަށް ބެލި ކަމަށާއި އެކަމަކު ނުފެނުމުން ދެން ތިބި މީހުން ބއިތިއްބާފައި އޭނާ ދިޔައީ އެކަން ފުލުހުންނަށް އަންގަން ކަމަށެވެ.\nލަބީނާ އާއި ހަނީފު: އެ މީހުންގެ ކައިވެންޏަށް އަދިވީ އެންމެ އަހަރެއް\nޝުހޫދާއި ފުލުހުން ލޯންޗެއްގައި ގޮސް އެ ސަރަހައްދު ބެލުމުން، ހަނީފު ފެނުނީ އޭގެ ގަޑިއިރެއްހާއިރު ފަހުން، މިއަދު މެންދުރެވެ. އެއީ ވެސް އޭނާ މޫދަށް އެރި އުޅުނު ސަރަހައްދާ 300 ވަރަކަށް ފޫޓު ދުރުން، ވިލިގިނލި ހިއްކަން ވެގެން ކޮނެފައި އޮތް ސަރަހައްދުންނެވެ. މޫދުން ނެގި އިރު ވެސް ހަނީފު އޮތީ އަތްފައި ހަރުވެ، މަރުވެފަ އެވެ.\n"ހަނީފަށް ފަތަން އެނގުނަސް ކޮއްކޮއަކަށް ފަތާކަށް ވެސް ނޭނގޭނެ. އެކަމަކު އޭނާ ބުނާގޮތުން ސަލާމަތްވީ ސަލާމަތްވާން ތެޅިތެޅި އޮއްވައި ލައްގައިގެން،" ޝުހޫދު ބުންޏެވެ.\nއެހެން މީހަކާ އިނދެގެން ދަރިއަކު ވެސް ހުންނަ ހަނީފަކީ ވިލިނގިލީ ޕޮލިސް ސްޓޭޝަނުގައި މަސައްކަތް ކުރާ ފުލުހެކެވެ. ކާށިދު އަށް އުފަން މި ޒުވާނާ، ކުރިން އެހެން މީހަކާ އިނދެގެން ލިބިފައިވާ ފަސް ވަރަކަށް އަހަރުގެ ދަރިއަކު ވެސް ހުރެ އެވެ.\nގއ. ވިލިގިލި ގެނބުން މަރު\n63 ކޮމެންޓް, 1355 ރިއެކްޝަންސް\nއިންނާ لِلّهِ وَإِنَّـا إِلَيْهِ رَاجِعون\nފަތަން ނޭނގޭ ބަކަ ތަޅަތަޅަ އޮތް މީހާ ކިހިނެތް ހޭ އަތް ދިއްކުރީ؟ މޮޅު ފުލުހެއް އައްޑޫ ގައި ވެސް ގެނބި ގެއްލިއްޖެ. ސަލާމަތް ވީ ދެރަވަރު މީހާ ވަނީ ދެ ތިން ފަހަރު ބަންޑުން ޖަހާލި ޑިންގީ ވެސް ތަކެތިވެސް ގެއްލުވާ ނުލާ ރަނގަޅު ކޮށްފައި.\nފަތަން ނޭނގޭ މީހާ ސަލާމަތްވީ! ފަތަން އެނގޭ މީހާ މަރުވީ!! މިދެން ވަރަށް ހެއްވާ ކަމެކޭ ދޯ!! އެހެންވީމަ އެއްވެސް މީހަކު ފަތަން ދަސްކުރާނެކަމެއް ނެތެއްނު!! ހުރިހާ އެންމެންވެސް ދަސްކުރަންވީ ބަކަތަޅާކަށްނު!!\nއެއަޚީ މުޢުޖިޒާތަކަށް ނިންމޭނެކަމެއްނޫން އެއީ އެއީ ﷲ ގެ ކުޅަދުންވަންތަކަން މިކަމުންވެސް އިބުރަތް ހާސިލްކޮށް ރަނގަޅަށް އުލެވޭތޯ ބަލަމާ ހިނގާށެވެ!\nޙަނީފް ގެނބުނީ ފިޓްޖެހިގެން... މަރުހޫމް އައް ޝުވަރުގޭގެ ދާއިމީ ނިޢުމަތް ދެއްވާށި. ޢާމީން


Mucormycosis Akee Koba? - Vaguthu\nމިއުކޯމައިކޯސިސް ނުވަތަ 'ބްލެކް ފަންގަސް' އަކީ ދުނިޔެއަށް އާ ބައްޔެއް ނޫނެވެ. މި ބަލި ޖައްސަނީ މިއުކޯ ކިޔާ ފަންގަސް އަކުންނެވެ. ތެތް ސާފަސްތަކުގައި މި ފަންގަސް އުޅޭއަކީ ބައެއް ފަހަރު ނުރައްކާތެރި ބައްޔަކަށް ވެއެވެ. އެއީ ބަލިމީހާގެ ދިފާއީ ނިޒާމު ބަލިކަށިވެ ބަލީގެ ޖަރާސީމާއި ހަނގުރާމަކުރުމުގެ ގާބިލުކަން ބަލިމީހާ އަށް ގެއްލޭ ހިސާބުން ފުރާނައަށްވެސް ގެއްލުންވާ ހިސާބަށް ދަނީއެވެ.\nބްލެކް ފަންގަސް ފެތުރެމުންދަނީ ނޭވާލާނިޒާމުން ފައްޓައިގެން ސިކުނޑިއަށެވެ. ހަށިގަނޑުގެ ލޭހޮޅިތަކުން ބަލީގެ ޖަރާސީމު ހަށިގަނޑުގެ މުހިންމު ގުނަވަންތަކަށް ދެއެވެ. އާންމުގޮތެއްގައި ބަލީގެ ޖަރާސީމުގެ ސަބަބުން ނުރައްކާވާ ހިސާބަށް ދާ ގުނަވަންތަކުގެ ތެރޭގައި ހިތް، ހަންގަނޑު، ހުންކޮށި ނުވަތަ ސްޕްލީން ހިމެނެ އެވެ.\nމި ބަލި ޖެހެނީ ކޮންބަޔަކަށް:\nމި ބަލި ބޮޑަށް ޖެހެނީ ކުޑަކުދިންނަށެވެ. މަދުންނޫނީ ބޮޑެތި މީހުންގެ ފަރާތުން މި ބަލީގެ ވޭދަނަތައް ނުފެންނައިރު އަލަށް އުފަންވާ ކުދިންނާއި ދާއިމީ ބައްޔަށް ފަރުވާހޯދާ ފަރާތްތައް އަދި ދިފާއީ ނިޒާމު ބަލިކަށި ފަރާތްތަކަށް މި ބަލި ޖެހުމުގެ ފުރުސަތު ބޮޑެވެ. އަދި މީގެ އިތުރުން ހަކުރު ބަލި ހުންނަ މީހުންނާއި 'އޯގަން ޓްރާންސްޕްލާންޓް' ހަދާފައިވާ މީހުންނާއި ކޮވިޑް-19 ޖެހިފައިވާ މީހުންނަށް މި ބަލި ޖެހުމުގެ ފުރުސަރު ބޮޑެވެ.\nމިއުކޯމައިކޯސިސް ޖެހިފައިވާ ކަމުގެ އަލާމާތްތައް:\nލޮލުގެ ފެނުން ކޮންމެވެސް ވަރަކަށް ދަށްވުން\nލޮލުގެ ތިރީ ބައިގައި ރިއްސުން، ލޯ ފުފުން\nނޭފަތް ނުވަތަ ސައިނަސް ބްލޮކްވުން\nމި ބަލީގެ އަލާމާތްތައް ފެންނަނީ އާންމުކޮށް ކޮވިޑް ފަދަ ބައްޔަކުން ރަނގަޅުވާތާ ދެހަފްތާއެއްހާ ދުވަސް ފަހުންނެވެ. އެއީ ހަށިގަނޑުން އެންޓިބޮޑީސް އުފައްދައި ބަލީގެ ޖަރާސީމާއި ހަނގުރާމަ ކޮށްގެންނެވެ.\nބަލީގެ ފަރުވާ އަދި ބަލިން ރައްކާތެރިވާނެ ގޮތް؟\nބަލި ޖެހުމުން ފަރުވާ ހޯދަނީ 21 ދުވަސް ވަންދެން އިންޖެކްޝަނެއް ޖަހައިގެންނެވެ. މި ބަލިން ރައްކާތެރިވުމަށް ކެއުންބުއިމުގައި ސަމާލުވުން މުހިންމެވެ. ސާފުތާހިރުވުމަށް އިސްކަންދިނުން އަދި ދިރިއުޅޭ ތަން ސާފުކޮށް ބެހެއްޓުން މުހިންމެވެ.\nމި ބަލީގެ ނުރައްކާތެރިކަން ބޮޑުވާ ހިސާބުން ބަލި ޖެހިފައިވާ މީހާގެ ލޮލުގެ ފެނުން ގެއްލޭ، ސިކުނޑިއާއި ފުއްޕާމޭގެ ލޭ ގަނޑުވުން ހިމެނެ އެވެ.\nކުއްލިއަކަށް މިއުކޯމައިކޯސިސް ބަލި ފެންނަން ފަށާފައި މިވަނީ ދުނިޔެއަށް ކުރިމަތިވެފައިވާ ކޮވިޑް-19 ގެ ބަލިމަޑުކަމުގައި އެތައް މިލިއަން ބަޔަކު ހަނގުރާމަކުރަމުންދާ ދަނޑިވަޅެއްގައި އެވެ. މިއުކޯމައިކޯސިސް ބަލި ޖެހިގެން ރިޕޯޓުކުރާ ގިނަ ކޭސްތައް ފެނިފައިވަނީވެސް ކޮވިޑަށް ފަރުވާ ހޯދަމުންދާ ބަލިމީހުން ގިނައިން އުޅޭ ސަރަހައްދުތަކުންކަން ފާހަގަ ކުރެވެ އެވެ.\nފަރެސްމާތޮޑާ އިން އިތުރު ދިހަ މީހަކު ކޮވިޑަށް ފައްސިވެއްޖެ\nމެއި 21, 2021 17:50


އިސްލާމީ ތަރުބިއްޔަތުގެ ޢިލްމު6– shafiu.mv\nއިސްލާމީ ތަރުބިއްޔަތުގެ ޢިލްމު 6\nApril 29, 2021 މުޙައްމަދު ޝާފިޢު\nމުޖުތަމަޢުތަކުގައި މިއަދު ފެތުރިފައިވާ އިޖުތިމާޢީ މަލިމަޑުކަމަކީ އިސްލާމީ ތަރުބިއްޔަތުގެ ގިއުގަނޑުން ނުކުތުމުގެ ސަބަބުން އުފަންވިކަންކަމެވެ. އެހެންކަމުން ހުރިހާ މުސްލިމުންވެސް އަދި ޢާއްމުކޮށް އިންސާނިއްޔަތު އެއްކޮށް އިސްލާމީ މަންހަޖަށް ބޭނުންޖެހިގެންވާކަން އެނގެއެވެ. ޚާއްޞަކޮށް ފިކުރީ ހަނގުރާމައިގެ އޮއިވަރު މުޅިދުނިޔެތެރޭގައި ގަދަވެފައިވުމާއެކު އަންނަމުންދާ ނޭދެވޭ އަސަރުތަކުން މުޖުތަމަޢު ސަލާމަތްކުރެވޭނެ ހަމައެކަނި މަގަކީ އިސްލާމީ ތަރުބިއްޔަތުގެ މަގަށް ރުޖޫޢަވުމެވެ. ތަރުބިއްޔަތުގެ ހަށިގަނޑަށް ހުޅަނގުގެ ޖަރާސީމުވަނުމުގެ ކުރީގައި ރައްކާތެރިވެވިއްޖެނަމަ އެ ޖަރާސީމު ވަނުމަށްފަހު ފަރުވާކުރުމަށްވުރެ ކިތަންމެހާވެސް ރަނގަޅެވެ. ފަރުވާކުރުމަށްވުރެ ރައްކާތެރިވުން ރަނގަޅެވެ. ﷲ ތަޢާލާ ކިރިތި ޤުރުއާނުގައި ވަޙީކުރައްވާފައިވެއެވެ. يَا أَيُّهَا الَّذِينَ آمَنُوا قُوا أَنْفُسَكُمْ وَأَهْلِيكُمْ نَارًا وَقُودُهَا النَّاسُ وَالْحِجَارَةُ عَلَيْهَا مَلَائِكَةٌ غِلَاظٌ شِدَادٌ لَا يَعْصُونَ اللَّهَ مَا أَمَرَهُمْ وَيَفْعَلُونَ مَا يُؤْمَرُونَ (التحريم 6) “އޭ އީމާންވީ މީސްތަކުންނޭވެ! ތިޔަބައިމީހުންގެ އަމިއްލަ ނަފުސުތަކާއި، ތިޔަބައިމީހުންގެ އަހުލުވެރިން، ނަރަކައިން ސަލާމަތްކުރާށެވެ! އެ ނަރަކައިގެ ދަރަކީ، މީހުންނާއި ހިލައެވެ. އެ ނަރަކައިގެ މައްޗަށް (ބަނޑޭރިންކަމުގައި) ހަރުކަށި، އަދި ގަދަފަދަ މަލާއިކަތުންވެއެވެ. ﷲ، އެބޭކަލުންނަށް ކުރައްވާ އަމުރަކަށް އެބޭކަލުން ނުއުރެދޭނެތެވެ. އަދި އެބޭކަލުންނަށް އަމުރުކުރައްވާކަންތައް އެބޭކަލުން ކުރައްވާނެތެވެ.”


އިޢުލާން ނަންބަރު: IUL)MMPRC-HR/1/2020/13)\nމަޤާމުގެ ނަން: މަލްޓިމީޑިއާ ކޯޑިނޭޓަރ\n- މި ކޯޕަރޭޝަނުގެ ޑިޖިޓަލްމީޑިއާ އެންޑް އޮންލައިން މާކެޓިންގ ސެކްޝަނުގެ އެންމެހާ މަސައްކަތްތައް ސުޕަވައިޒަރުގެ ލަފާގެ ދަށުން ކުރިއަށްގެންދިއުން.\n- ދިވެހިރާއްޖެ އިޝްތިހާރުކުރުމަށްޓަކައި ކޮންމެ އަހަރަކު ތައްޔާރުކުރެވޭ ޑިޖިޓަލް އެންޑް އޮންލައިން މާކެޓިންގ ޕްލޭން ތައްޔާރުކުރުމުގެ އެންމެހައި މަސައްކަތްތައް ސުޕަވައިޒަރުގެ ލަފާގެ މަތިން ކުރުން.\n- މި ކޯޕަރޭޝަނުން ކުރިއަށްގެންދެވޭ އެކި މާކެޓިންގެ ކެމްޕެއިންތަކުގެ މައުލޫމާތު ސުޕަވައިޒަރުގެ ލަފާގެދަށުން ކަނޑައެޅޭ މީޑިއާ ޕްލެޓްފޯމްތަކުގައި ހިއްސާކުރުން.\n- ޑިޖިޓަލް މާކެޓިންގ ކެމްޕެއިންތައް ހަރުދަނާކުރުން.\n- ދިވެހިރާއްޖެ އިޝްތިހާރުކުރުމަށްޓަކައި ކުރިއަށްގެންދެވޭ އޮންލައިން ޖޮއިންޓް ކެމްޕެއިންތަކުގެ މައުލޫމާތު ހޯދައި މެނޭޖްމަންޓާއި ހިއްސާކުރުން.\n- ޑިޖިޓަލް އަދި އޮންލައިން ޕްލެޓްފޯމްތަކަށް އަންނަ ބަދަލުތައް ދެނެގަނެ އެބަދަލުތަކަށް އަހުލުވެރިވެ އެ ބަދަލުތަކާއި އެއްގޮތަށް މަސައްކަތްތައް ކުރިއަށް ގެންދިއުން.\n- މިކޯޕަރޭޝަނުގެ ފަރާތުން ފަތުރުވެރިކަން އިޝްތިހާރުކުރުމަށް އަދި އެހެނިހެން ބޭނުންތަކަށް ޑިޒައިން ކުރަން ބޭނުންވާ ތަކެތި ޑިޒައިންކުރަންޖެހިއްޖެ ހާލަތެއްގައި ޑިޒައިންކުރުން.\nމިކޯޕަރޭޝަނުގެ ވަޒީފާއަށް އެދޭ ފޯމް މިކޯޕަރޭޝަނުގެ ވެބްސައިޓުގެ (https://visitmaldives.com/downloads/) މިލިންކުން ޑައުންލޯޑް ކުރެވޭނެއެވެ.


Smartphone ge sababun nidhi halaaku vanee varah bodah | Mihaaru\nސްމާޓްފޯނުގެ ސަބަބުން ނިންޖަށް ވަރަށް ބޮޑަށް ނޭދެވޭ އަސަރުކުރޭ\nސްމާޓްފޯނުގެ ސަބަބުން ނިދި ހަލާކުވަނީ ވަރަށް ބޮޑަށް\n12 ނޮވެމްބަރ 2016 - 05:52 1 comment\nސްމާޓްފޯންގެ ސަބަބުން ފުރިހަމަ ނިންޖަކަށް ހުރަސް އަޅާ ކަމުގެ ވާހަކަ ދެކެވޭތާ ދުވަސްތަކެއް ވެއްޖެ އެވެ. އާ ދިރާސާއަކުން މިކަން އިތުރަށް ކަށަވަރުވި އިރު، ހީކުރެވިފައިވާ ވަރަށް ވުރެ ވެސް ބޮޑަށް ސްމާޓްފޯނުން ނިދި ހަލާކުކޮށްލަ އެވެ.\nއާ ދިރާސާގައި ބުނަނީ ސްމާޓްފޯނުގެ ސްކްރީނުން އަންނަ އަލި ލޮލަށް ފޯރާ މިންވަރު އިތުރުވި ވަރަކަށް އަދި ނިދުމާ ގާތްކޮށްފައި ފޯނަށް ބެލުން އިތުރުވާ ވަރަކަށް ނިންޖަށް ނޭދެވޭ އަސަރުކުރާ ކަމަށެވެ.\nޔުނިވަސިޓީ އޮފް ކެލިފޯނިއާގެ ރިސާޗް ޓީމަކުން މިކަން ދެނެގެންފައި ވަނީ މަސް ދުވަސް ވަންދެން ކުރިއަށް ގެންދިޔަ ދިރާސާއަކަށް ފަހުގަ އެވެ. އެ ދިރާސާގައި ބައިވެރިކުރި މީހުން، ދިރާސާގެ މުއްދަތުގެ ތެރޭގައި 38 ގަޑިއިރު ފޯނު ބެލި އެވެ. އެއީ ކޮންމެ ގަޑިއިރަކު މަދުވެގެން ހަތަރު ފަހަރު އެވެ. ދިރާސާއިން ދެއްކި ގޮތުގައި ނިދާ ވަގުތާ ގާތްކޮށްފައި ފޯނަށް ބެލުން ގިނަ މީހުންނަށް ނިދުނު ވަގުތު މަދުވެފައި ނިދީގެ އަރާމުކަން ވެސް ލިބުނީ ކުޑަކޮށެވެ.\nދިރާސާގައި އިސްކޮށް ހުންނެވި ޔުނިވަސިޓީ އޮފް ކެލިފޯނިއާގެ ކާޑިއޮލޮޖީ ޑިވިޝަންގެ ޑިރެކްޓަރު އޮފް ކްލިނިކަލް ރީސާޗް ޑރ. ގްރެގަރީ މާކަސް ވިދާޅުވެފައި ވަނީ ވަރަށް ގިނަ ވަގުތު ފޯނަށް ބެލުމުގައި ހޭދަކުރެވޭ ކަމަށާއި އެކަމަކު ސަބަބުން ފުރިހަމަ ނިދި ނުލިބި ސިއްހީ އެކި މައްސަލަތަަކަށް މަގު ފަހިވާ ކަމަށެވެ.\nނިދި މަދުވުމުން، އެކަށީގެންވާ ވަރަށް ވުރެ ފަލަވުމާއި ހަކުރު ބައްޔާއި ޑިޕްރެޝަންގެ ނުރައްކާ ވެސް ބޮޑުވެގެންދެ އެވެ.\nމާކަސް ވިދާޅުވީ އެ ބޭފުޅުންގެ ދިރާސާއިން ފާހަގަވީ، ފޯނަށް ގިނައިން ބަލާ މީހުންނަށް ނިދި މަދުވުމާ ހުރި ގުޅުމެއް ކަމަށާއި މީގެ މާނަ އަކީ ފޯނަށް ބެލުމުން ނިދި ހަލާކުވާކަން ކަށަވަރުވުން ނޫން ކަމަށެވެ. ނަމަވެސް މީގެ ކުރީގެ އެތައް ދިރާސާއެއްގައި ވަނީ ފޯނުތަކުގެ ސްކްރީނުން އަންނަ އަލީގެ ސަބަބުން ނިންޖަށް ނޭދެވޭ އަސަރުކުރާ ކަމަށް ބުނެފަ އެވެ.\nއަލަށް ކުރި ދިރާސާ ވަނީ މި މަހުގެ ނުވަ ވަނަ ދުވަހުގެ ޕްލޮސް ވަން ޖާނަލްގައި ޝާއިއުކޮށްފަ އެވެ.\nއިތުރު ލިޔުންތައް ސްމާޓް ފޯން ސައިންޓިފިކް ރިސާޗް ނިދުން\nގެއްލުނު ނިދި ހަފުތާ ބަންދުގައި ހޯދޭނެ ގޮތެއް ނެތް\nނިދަންވީ ކިހާ ވަރަކަށް؟


ރައީސް މުޙައްމަދު ނަޝީދު ކޮޅުމަޑުލަށް ވަޑައިގަންނަވައިފި | President Mohamed Nasheed\nރައީސް މުޙައްމަދު ނަޝީދު ކޮޅުމަޑުލަށް ވަޑައިގަންނަވައިފި\nދިވެހި ރައްޔިތުނެްގެ ޑިމޮކްރެޓިކް ޕާޓީގެ ރިޔާސީ ކެންޑީޑޭޓް ރައީސް މުހައްމަދު ނަޝީދު ކޮޅުމަޑުލުގެ ރަށްތަކަށް މިއަދު ދަތުރުފުޅެއް ފައްޓަވައިފިއެވެ. މިއަދު މެންދުރު އެންމެ ފުރަތަމަ ވަޑައިގެންނެވީ ތ. ބުރުންޏަށެވެ. ބުރުނީއަށް އެމަނިކުފާނު ވަޑައިގެންނެވުމުން އެރަށުން އެމަނިކްފާނަށް ވަރަށް ހޫނު މަރުހަބާއެއް ދެންނެވިއެވެ. އެރަށުގައި ރައީސް ނަޝީދު ވަނީ އެރަށުގެ ރައްޔިތުންނާއި ބައްދަލު ކުރައްވާފައެވެ.\nއެއަށް ފަހު އެމަނިކުފާނު ދެން ވަޑައިގަތުމަށް ހަމަޖެހިފައިވަނީ ތ. ގުރައިދޫއެށެވެ. އެރަށުގަަަައިވެސް ރަައްޔިތުންނާއި ބައްދަލުކުރެއްވުމަށް ވަނީ ހަމަޖެހިފަވެއެވެ. ތ. ގުރައިދޫއަށް ފަހު ރައީސް ނަޝީދު ދެން ވަޑައިގަތުމަށް ހަމަ ޖެހިފައިވަނީ ވިލުފުއްޓަށެވެ. ވިލުފުށީގައި މިރޭ ރައީސް ނަޝީދު ބައިވެރިވެވަޑައިގަންނަވާ ޖަލްސާއެއް ބޭއްވުމައްވެސްވަނީ ހަމަ ޖެހިފައެވެ.\nވިލުފުށްޓަށްފަހު އެމަނިކުފާނު މާދަމާ ވަޑައިގަތުމަށް ހަމަޖެހިފާވަނީ ތ. ދިޔަމިގިއްޔަށެވެ. ދިޔަމިގިއްޔަށް ވަޑައިގަތުމައްފަހު އެރަށުގެ ރައްޔިތުންނާއި ބައްދަލު ކުރެއްވުމައްވެސް ވަނީ ހަމަޖެހިފައެވެ.\nތ. ދިޔަމިގިއްޔަށްފަހު ދެން މާދަމާ ރައީސް ނަޝީދު ވަޑައިގަންނަވާނީ ތ. މަޑިފުއްޓަށެވެ. މަޑިފުށީގައި ރައްޔިތުންނާއި އެމަނިކުފާނު ބައްދަލުކުރެްވެމަށްފަހު ދެން ވަޑައިގަތުމަށް ހަމަ ޖެހިފައިވަނީ ގާދިއްފުއްޓަށެވެ. ގާދިއްފުށީގައިވެސް ރަށު ރައްޔިތުންނާއި ބައްދަލުކުރެއްވުމަށް ވަނީ ހަމަޖެހިފައެވެ.\nގާދިއްފުށިން ދެން އެމަނިކުފާނު ވަޑައިގަންނަވާނީ ވޭމަންޑޫއަށެވެ. ވޭމަންޑޫގައި މާދަމާރޭ އެމްޑީޕީގެ ބޮޑު ޖަލްސާއްއްވެސް ބެއްވުމަށް ވަނީ ހަމަޖެހިފައެވެ.\nވޭމަންޑޫއަށްފަހު އަންގާރަދުވަހު ރައީސް ނަޝީދު އެންމެ ފުރަތަމަ ވަޑައިގަތުމަށް ހަމަޖެހިފައިވަނީ ވާންދޫއަށެވެ. ވާންދޫގައި ރައްޔިތުންނާއި ބައްދަލުކުރެއްވުމަށް ފަހު ދެން ވަޑައިގަންނަވާނީ ހިރިލަންދޫއަށެވެ. ހިރިލަންދޫގައި ރައްޔިތުންނާއި ބައްދަލްކުރެއްވުމައްފަހު ދެން ފުރާވަޑައިގަންނަވާނީ ތ. ކަނޑޫދޫއަށެވެ. ކަނޑޫދޫގައި އެދުވަހު ރައްޔިތުންނާއި ރައީސް ނަޝީދު ބައްދަލްކުރައްވާނެއެވެ. އަދި އެރޭ ކަނޑޫދޫގައި އެމްޑީޕީގެ ޖަލްސާއެއް ބޭއްވުމަށް ވަނީ ހަމަޖެހިފައެވެ.\nކަނޑޫދޫގައި ރޭ ކުރެއްވުމަށްފަހު ބުދަ ދުވަހު ހެންދުނު ދެން ވަޑައިގަތުމަށް ހަމަޖެހިފައި ވަނީ ކިނބިދޫއަށެވެ. ކިނބިދޫގައި ރައްޔިތުންނާއި ބައްދަލްކުރެއްވުމަށްފަހު ދެން ދަތުރުފުޅުގެ އެންމެ ފަހު މަންޒިލެއްގެ ގޮތުން ވަޑައިގަންނަވާނީ އޮމަދޫއަށެވެ. އޮމަދޫގައި ރައީސް ނަޝީދު ވަނީ ރައްޔިތުންނާއި ބައްދަލްކުރެއްވުމަށްވަނީ ހަމަޖެހިފައެވެ. އޮމަދޫއަށްފަހު ރައީސް ނަޝީދު ކޮޅުމަޑުލަށް ކުރެއްވި ދަތުރުފުޅު ނިންމަވާލައްވާނެއެވެ.\nJune 2, 2013 / ހަބަރު


Kulhudhuffushi Online - Kulhudhuffushi gai baahvaa enme agu heyo, enme bodu Trade fare miyadhu fasahifi\nޚަދީޖާ އާދަމް - 11 މަސް ކުރިން -3ޑިސެމްބަރ 2017\nޖަލާލުއްދީން ސްކޫލްގެ ޕީޓީއޭއިން އިސްނަގައިގެން ކުޅުދުއްފުށީގައި ބާއްވަމުން އަންނަ އެންމެ ބޮޑު ޓްރޭޑް ފެއާރ މިއަދު ފަށާއިފި އެވެ.\nމިއަދުން ފެށިގެން މިމަހު7ވަނަ ދުވަހުގެ ނިޔަލަށް ކުރިއަށް ގެންދިއުމަށް ހަމަޖެހިފައިވާ މި ޓްރޭޑް ފެއާރ ގައި ޖުމްލަ 17 ސްޓޯލް ހިމެނޭއިރު ކުރީ އަހަރު ތަކެކޭ އެއްފަދައިން މި އަހަރުވެސް ވިފަޔާރިވެރިންގެ ފަރާތުން ބޮޑު ތަރުހީބެއް މި ފެއާރ އަށް ވަނީ ލިބިފައެވެ.\nޓްރޭޑް ފެއާރ ގެ ޕެންޓަރގްރާމް ސްޓޯލް–\nމި އަހަރު ޖުމްލަ 16 ވިޔަފާރީއަކުން ވަނީ ފެއާރގައި ބައިވެރިވެފަ އެވެ. އެއީ ސަފާޔަރ، ޕެންޓަރގްރާމް، ވާއުފާ، ރަންނާޅި ފިހާރަ، ބުލްބުލް، އަނިރު ހޯމްކެއާރ، ޓޫ ޒީރޯ، ޓިކްމާރކް، ސީ ކިއު ޕްލަސް، ގޯލްޑްވޭ، ފެހިދޫލަ، ފެޝަން އެންޑް ޑިޒައިން، ބެސްޓް ވެލިއު، އިޓްސް ޑެލިޝިއަސް، ޓޮޕް ހައުސް އަދި ލަސްޓަންޒަރ ރެސްޓޯރެންޓެވެ.\nއެގޮތުން މި ފެއާރގެ ތެރެއިން އަންނައުނު، ސްކޫލް ދަބަސް، ހިފާގެންގުޅޭ ސާމާނު އަދި ބަނދިގެ ސާމާނު ލިބެން ހުންނާނެ އެވެ.\nމި ފެއަރ ހުޅުވިފައި ހުންނާނީ ހަވީރު 4:00 ން 6:00 އަށް އަދި ރޭގަނޑު 8:00 ން 10:30 ށެވެ.\nކުޅުދުއްފުށީގެ އާބާދީގައި ދިހަހާސް ހަމަވެ، ސިޓީއަކަށް!\nހަކުރުބަލީގެ ދުވަސް ފާހަގަކުރުމުގެ ގޮތުން ސްކްރީނިންގ ޕްރޮގުރާމެއް\nމަކުނުދޫގައި އެއާޕޯޓް އެޅުމަށް ބޭނުންވާ ދިރާސާ ހެދުމަށް ބަޖެޓްގައި ހިމަނައިފި\nޖޭއެސްސީގެ މެންބަރަކަށް ފާރިޝްގެ ނަން ފާސްކޮށްފި\nއިބޫގެ ސަރުކާރުގައި ދަރިވަރުންނަށް ހެނދުނު ނާސްތާއާއި ޑިގްރީއަށް ހިލޭ ކިޔެވުމުގެ ފުރުސަތު\nއިބޫގެ ސަރުކާރުގައި އަލަށް4މިނިސްޓްރީއެއް އުފައްދާނެ\nއާ ސަރުކާރުން އެދުނު ހުރިހާކަމެއް ބަޖެޓްގައި ހިމަނާފައިނުވާތީ ސަޕްލިމެންޓަރީ ބަޖެޓެއް ހުށަހަޅަނީ\n2019 ވަނަ އަހަރަށް ލަފާކުރާ ބަޖެޓް މަޖިލީހަށް ހުށަހަޅައިފި\nނޮޅިވަރަމް ދާއިރާގެ ސްކޫލު ދަރިވަރުންނަށް އަންނަ އަހަރުވެސް ހުސެއިންގެ އެހީތެރިކަމެއް!\nއެންމެ ފަހުގެ ވަސީލަތްތަކާއެކު ފުރަގަސްފަރާތު ބަލީގެ އޮޕަރޭޝަންތައް ކުޅުދުއްފުށީ ހޮސްޕިޓަލުގައި ފަށައިފި


Flat thah manage kuraane gaanoonee nizaameh gennan jehey: Suood | Mihaaru\nކުރީގެ ބަންޑާރަ ނައިބް ހުސްނުއް ސުއޫދު މިރޭ ވާހަކަ ދައްކަވަނީ. --މިހާރު ފޮޓޯ: ހުސައިން ވަހީދު\nފްލެޓްތައް މެނޭޖް ކުރާނެ ގާނޫނީ ނިޒާމެއް ގެންނަން ޖެހޭ: ސުއޫދު\n24 އޮކްޓޯބަރ 2019 - 00:34 26 comments\nރާއްޖޭގައި ގިނަ އަދަދެއްގެ ފްލެޓްތައް އަޅަމުން އަންނަ އިރު އެ ފްލެޓްތަކުގެ ކަންތައްްތައް ބަލަހައްޓާނެ ގާނޫނީ ނިޒާމެއް ގެންނަން ޖެހޭ ކަމަށް ކުރީގެ ބަންޑާރަ ނައިބް ހުސްނުއް ސުއޫދު މިރޭ ވިދާޅުވެއްޖެ އެވެ.\nބިމާ ބެހޭ ގާނޫނަށް ގެންނަން ޖެހޭ ބަދަލުތަކާ ބެހޭ ގޮތުން މޯލްޑިވްސް ނެޝަނަލް ޔުނިވާސިޓީގައި މިރޭ ކުރެއްވި ތަގުރީރެއްގައި ސުއޫދު ވިދާޅުވީ އެއްމެދު އިމާރާތްތަކުގައި އެންމެން ހިއްސާ ކުރާ ސަރަހައްދުތައްް ބަލަހައްޓާނެ ގާނޫނީ ނިޒާމެއް ނެތުމުން ދިމާވާ މައްސަލައިގެ އެއް މިސާލަކީ ސިނަމާލެ ފްލެޓަށް ވީ ގޮތް ކަމަށެވެ. އެގޮތުން އެ އިމާރާތްތަކުގައި އެންމެން ހިއްސާކުރާ ސަރަހަައްދުތައް ބަލަހައްޓާނެ ގާނޫނީ ނިޒާމެއް ނެތުމުން އެތަންތަން ވީރާނާވެ، އެންމެ ފަހުން މަރާމަތު ކުރަން ޖެހުނީ ދައުލަތަށް ކަމަށެވެ.\n"އެއްމެދު އިމާރާތް މެނޭޖްކުރާނެ ނިޒާމެއް، ގާނޫނީ ނިޒާމެއް އެކުލަވައިލެވިފައި ނެތި އެތަން [ސިނަމާލެ ފްލެޓްތައް] ދޫކުރުމުގެ ސަބަބުން މި ދިމާވި މައްސަލަޔަކީ އެތަން މެއިންޓެއިން ކުރާނެ ބަޔަކު ނެތުން. އެތަން ބެލެހެއްޓޭނެ ގޮތެއް ނެތް. އެތަން ކުށުގެ ވެއްޓަކަށް ބަދަލުވެގެން ދިޔައީ،" ސުއޫދު ވިދާޅުވި އެވެ.\nސުއޫދުގެ ތަގުރީރު އަޑު އަހަން ވަދެ ތިބި ބައެއް ފަރާތްތައް. ފޮޓޯ: ހުސައިން ވަހީދު/މިހާރު\nސުއޫދު ވިދާޅުވީ ސިނަމާލެ ފްލެޓްތަކަށް އެހެން ދިމާވީ މެނޭޖްމެންޓް ކުންފުންޏެއްގެ ބެލުމުގެ ދަށުގައި ނެތި އެމީހަކާ އެމީހަކު އުޅެން ދޫކޮށްލީމާ ކަމަށެވެ. އެކަން އެގޮތަށް ވާކަން ސަރުކާރަށް ވަކި ހިސާބަކުން އެނގުމުން ކުރި ކަމަކީ މާލޭ މުނިސިޕަލްޓީން އެތަން ބަލަހައްޓާ ގޮތަށް ހަމަޖައްސައި އެތަނަށް ހަރަދު ކުރަން ފެށުން ކަމަށާއި މިހާރު އެތަނަށް ސަރުކާރުން މަހަކު 400،000ރ. ހަރަދުވާ ކަމަށް އޭނާ ވިދާޅުވި އެވެ.\n"އެ ހަަރަދު ކުރަން ޖެހޭނީ ސަރުކާރުންތޯ؟" އޭނާ ސުވާލު އުފެއްދެވި އެވެ.\nއެ އުސޫލަށް އަމަލުކުރަންޏާ ހުޅުމާލޭގެ އެއްމެދު އިމާރާތްތަަކަށް ސަރުކާރުން ހަރަދު ނުކުރަންވީ ކީއްވެތޯ ވެސް ސުއޫދު ސުވާލު އުފެއްދެވި އެވެ. އޭނާ ވިދާޅުވީ ސިނަމާލެ ފްލެޓްތައް ބާވެ ހަލާކުވުމުން އެތަނުގެ އާބާތުރަ ފިލުވަން ހަރަދު ކުރާނެ ގޮތަކާ މެދު އަމަލުކުރާނެ ގޮތެއް ކަނޑައެޅުމުގައި ސަރުކާރަށް ގޮތް ހުސްވި ކަމަށެވެ.\n"ވިސްނާ ވެސް ނުލެވުނު، ކިހިނެތްތޯ، މިކަން ކުރެވޭނެ ގޮތެއް އެބަ އޮތްތޯ. އެބައެއްގެ ތަން އެބައެއް ދެއްތޯ ބަލަހައްޓަން ޖެހޭނީ؟ އެހެންވީމާ އެތަން މެނޭޖްމަންޓް ކޮމްޕެނީއެއް ނުވަތަ އެންމެން ގުޅިގެން އުފެދޭ އެސޯސިއޭޝަނަކުން އެތަން މެނޭޖް ނުކުރެެވެން ވީ، އެ ވިސްނުން ކީއްވެގެންތޯ އަޅުގަނޑުމެންގެ ތެރެއަށް ތައާރަފް[ނުކުރަންވީ]؟ ކޮށްފައި ދެއްތޯ މީހުން އެތަނަށް ވައްދަން ވާނީ؟" އޭނާ ވިދާޅުވި އެވެ.\nސުއޫދު ވިދާޅުވީ ގާނޫނެއް އަދި ނެތް ކަމަށް ވިޔަސް، އެއްމެދު އިމާރާތްތަކަށް ވަންނަ މީހުން އެމީހުން އުޅޭ އިމާރާތުގެ މެއިންޓެނެންސަށް ކޮންމެވެސް ހޭދައެއް ކުރަން ޝަރުތުކުރެވެން ވާނެ ކަމަށް ގަބޫލުކުރައްވާ ކަމަށެވެ. އެގޮތަށް އެ އިމާރާތެއްގައި އުޅޭ އެންމެން ފައިސާ ޖަމާކުރާ ފަންޑެއް ގާއިމްކޮށް އެތަނުގައި އުޅޭ މީހުންގެ ކޮމިޓީއަކުން ބަލަހައްޓާ ގޮތަށް ހެދިދާނެ ކަމަށް އޭނާ ވިދާޅުވި އެވެ.\nކުރީގެ ބަންޑާރަނައިބު ހުސްނުއް ސުއޫދު އެމްއެންޔޫގައި މިރޭ ތަގުރީރު ކުރައްވަނީ. އޭނާ ވިދާޅުވީ ފްލެޓްތައް މެނޭޖްކުރާނެ ގާނޫނީ ނިޒާމެއް ބޭނުންވާކަމަށް. ފޮޓޯ: ހުސައިން ވަހީދު/މިހާރު\nއެއްމެދު އިމާރާތެއް މެނޭޖް ކުރާ ކުންފުންޏަކާ ހަވާލުކޮށްފައި އޮއްވާ ވެސް ގާނޫނީ ބަނދެވުމެއް ނެތުމުގެ ސަބަބުން ދިމާވި މައްސަލައިގެ މިސާލެއް ސުއޫދު ނެންގެވީ ހުޅުމާލެއިންނެވެ. އޭނާ ވިދާޅުވީ ހުޅުމާލޭގެ އިމާރާތް މެނޭޖްކުރަމުން ދިޔަ ކުންފުންޏަށް އެތަނުގެ އެޕާޓްމަންޓްތަކުގެ މީހުން ފައިސާ ނުދެއްކުމުން ރުޅިއައިސްގެން އެތަން ބެލެހެއްޓުން ހުއްޓާލި ކަަމަށެވެ. އޭނާ އެ ވިދާޅުވީ ބެލެވޭ ގޮތުގައި އަމީން އެވެނިއުގައި މިދިޔަ އަހަރު ދިމާވި މައްސަލައިގެ ވާހަކަ އެވެ.\nސުއޫދު ވިދާޅުވީ ހާދިސާއެއް ހިނގައި އިމާރާތް ހަލާކުވާ ހާލަތެއް މެދުވެރި ވެދާނެތީ އިންޝުއަރެންސް ވެސް ކުރުމުގެ ކަންތައް ވެސް ފްލެޓްތަކުގައި އުޅޭ މީހުންނަށް ލާޒިމްކުރަން ޖެހޭ ކަމަށެވެ. އެގޮތުން ނަގާ އިންޝުއަރެންސް ޕޮލިސީ ކޮންމެ އެޕާޓްމަންޓެއްގެ މީހުން ވަކިން ނުވަތަ އެންމެން ވެގެން މުޅި އިމާރާތަށް ނަގާ ގޮތަށް ވެސް ހަމަޖެއްސިދާނެ ކަަމަށެވެ.\nސުއޫދު ވިދާޅުވީ އެފަދަ ނިޒާމުތައް އަމިއްލަ ގޮތުން ބައެއް ތަންތަނަށް ތައާރަފްކޮށްފައިވާ ކަމަށާއި އެކަމަކު ގާނޫނީ އޮނިގަނޑެއް ނެތީމާ އެ ނިޒާމު ރަނގަޅަށް މަސައްކަތް ނުކުރާނެ ކަމަށެވެ.\n"އެހެންވީމާ ސަރުކާރުން އެބަ އިންޓަވެންޝަން އެއް ވަރަށް އަވަހަށް ހަދަން ޖެހޭ އެންމެދު އިމާރާތްތައް މެނޭޖްކުރާނެ ގޮތާ ބެހޭ ގޮތުން. ބައިވަރު ފްލެޓްތައް އެބަ ފެނޭ މިހެން އަރަމުންދާތަން،" އޭނާ ވިދާޅުވި އެވެ.\nއިތުރު ލިޔުންތައް ސަރުކާރު ސިވިލް ކޯޓް ބިން ހިއްކުން ކޯޓް ލޯކަލް ކައުންސިލްތައް ލޭންޑް ޔޫޒް ޕްލޭން ހުސްނުއް ސުއޫދު (ސުޕްރީމް ކޯޓުގެ ފަނޑިޔާރު)\nދީބާޖާގެ ހުކުމް މުރާޖައާ ކުރަންޖެހޭ: ސުއޫދު\nއަލީމް 85،000ރ. އިން ޖޫރިމަނާ ކޮށްފި


ޑރ. ޢަބްދުއް ޞަމަދު މެމޯރިއަލް ހޮސްޕިޓަލް\nގދ. މަޑަވެލީ ޞިއްޙީ މަރުކަޒުގެ އެޑްމިނިސްޓްރޭޓިވް އޮފިސަރ\nމަޑަވެލީ ޞިއްޙީ މަރުކަޒު\nދިވެހިރާއްޖެ. ނަންބަރު: Q1-MHC/IUL/2019/01\nމިދާއިރާގައި މަސައްކަތް ކުރެއްވުމަށް ޝައުގުވެރިވާ ފަރާތްތަކަށް މަރްޙަބާ ދަންނަވަމެވެ.\nއޮފިސަރ ގރ 1\nމަޑަވެލީ ޞިއްހީ މަރުކަޒު ، ގދ. މަޑަވެލި\n-/4465 ރުފިޔާ ( މަހަކު )\n-/1500 ރުފިޔާ ( މަހަކު )\nމަޤާމުގެ މައިގަނޑު މަސްއޫލިއްޔަތާއި، ވާޖިބުތައް:\nޞިއްޙީމަރުކަޒަށް އާމްދަނީގެގޮތުގައި ލިބޭ ފައިސާ ބަލައިގަނެ ރަސީދު ހެދުމާއި، އެފައިސާ މަހުންމަހަށް ދައުލަތުގެ އާމްދަނީ އެކައުންޓަށް ޖަމާކުރުމުގެ މަސައްކަތް ކުރުން.\nސިއްޙީ މަރުކަޒުގެ ޚަރަދުތަކަށް ބޭނުންވާ ފައިސާ ހޯދުމަށް ތައްޔާރުކުރަންޖެހޭ ލިޔެކިޔުންތައް ތައްޔާރުކޮށް ހޮސްޕިޓަލަށްް ފޮނުވައިގެން ފައިސާ ހޯދުން\nލިބޭފައިސާ ވަކި ފޮތަކަށް ދުވަހުން ދުވަހަށް އެރުވުމާއި ތިޖޫރީގެ ފޮތް ހަފްތާއަކު އެއްފަހަރު އަޕްޑޭޓް ކޮށް ސިއްޙީމަރުކަޒާއި ޙަވާލުވެހުންނަ ވެރިޔަކުލައްވައި ސޮއި ކުރުވުން\nބަޖެޓުން ޚަރަދު ކުރަންޖެހޭ ފައިސާ ޚަރަދުކުރުމުގައި ވައުޗަރ ސިސްޓަމަށް ބޭނުންވާ ހުރިހާ ލިޔެކިޔުންތައް ފުރިހަމަކޮށް ޤަވާޢިދާ އެއްގޮތަށް ޚަރަދު ކުރުން\nސިއްޙީ މަރުކަޒަށް ލިބޭ ބިލްތަކަށް އެބިލެއްގައިވާ މުއްދަތަށް ޤަވާޢިދުން ފައިސާ ދެއްކުން\nމަރުކަޒުގެ ތިޖޫރީގެ ރިޕޯރޓް ޤަވާޢިދުން ތައްޔާރުކޮށް ތިޖޫރީގެ ހިސާބު ދުވަހުން ދުވަހަށް ބަލަހައްޓަމުން ގެންދިޔުން\nމެޑިކަލް އިންޝުރެންސްގެ ބިލް ތައް ތައްޔާރުކޮށް އާސަންދަ ޕުރައިވެޓް ލިމިޓެޑްއަށް ސިއްޙީމަރުކަޒުގެ އިންވޮއިސް އާއެކު ފޮނުވުން.\nސިއްޙީމަރުކަޒަށް ލިބޭ ބިލްތައް އެންޓްރީކުރުމާއި ބިލްތައް ދައްކަމުން ގެންދިއުން.\nމުވައްޒަފުންނަށް މުސާރަ ދިނުމަށްޓަކައި ލިޔެނިންމަންޖެހޭ ލިޔުންތައް ނިންމުމާއި،މުސާރަ ދިނުމާއި،މުވައްޒަފުނަނަށް ދޭންޖެހޭ އެހެނިހެން އެލަވަންސްތައް ދެމުން ގެންދިއުން.\nމުވައްޒަފުންގެ އެސް.ޓީ.އޯ ކްރެޑިޓް ސްކީމްގެ ކަންތައްތައް ބެލެހެއްޓުން.\nއާމްދަނީގެ ގޮތުގައި ލިބޭފައިސާ ބަލައިގަތުމާއި،ޖަމާކުރުން އަދި ލިޔެކިޔުންތައް ބެލެހެއްޓުން.\nތިޖޫރީގެ ހިސާބު ބެލެހެއްޓުން.\nބަޖެޓާއި ގުޅުންހުރި ހުރިހާ މަސައްކަތަކާއި،ލިޔެކިޔުން ބެލެހެއްޓުން.\nސިއްޙީމަރުކަޒުގެ ޖެނެރަލް ސްޓޮކް ބަލަހައްޓައި ބޭނުންވާ އެންމެހާ ތަކެތި ހޯދުމާއި އޯޑަރު ކުރުން.\nމުވައްޒަފުންގެ ޙާޟިރީ ދުވަހުން ދުވަހަށް އަޕްޑޭޓްކޮށް ބެލެހެއްޓުން\nމުވައްޒަފުންގެ ޗުއްޓީ ދިނުމަށް ނިންމަންޖެހޭ ލިޔެކިޔުންތައް ނިންމައި ޗުއްޓީ ރެކޯޑްތައް އަޕްޑޭޓްކޮށް ބެލެހެއްޓުން.\nމުވައްޒަފުންގެ ޕާރސަނަލް ފައިލް ބަލަހައްޓައި އަޕްޑޭޓްކުރުން.(ދިވެހި،ބިދޭސީ)\nޔަވްމިއްޔާ ލިޔުމާއި،މަރުކަޒައަށް ލިބޭ ލިޔުންތަށް ދުވަހުން ދުވަހަށް އެންޓްރީކޮށް ނިންމުން.\nސެކްޝަނާއި ގުޅުންހުރި ރިޕޯޓްތަކާއި،މެސެޖް،ސިޓީތަކަށް ޖަވާބުދިނުމާއި،އެތަކެތި ފޮނުވަންޖެހޭ ގަވާއިދުން ފޮނުވުން.\nފައިލްކުރަންޖެހޭ ތަކެތި ރައްކާތެރިކަމާއެކު ފައިލްކޮށް ބެލެހެއްޓުން.\nއިމާރާތަށް ގެންނަންޖެހޭ ބަދަލުތަކާއި،މަރާމާތުގެ ކަންތައްތައް ބަލަހައްޓައި އެފަދަ މަސައްކަތްތައް ވެރިމީހާގެ ލަފާފުޅާއިއެކު ކުރިއަށް ގެންދިއުން.\nސިއްޙީމަރުކަޒުން ދެވޭ ޚިދުމަތުގެ ފެންވަރު ރަނގަޅުކުރުމަށް އަބަދުވެސް ގަދަ އަޅައި މަސައްކަތް ކުރުން.\nޞިއްޙީމަރުކަޒުގައިކުރެވޭ އެކިއެކި މަސައްކަތަކާއި ހެލްތް ޕޮރޕމޯޝަން އެކްޓިވިޓީތަކުގައި އެހެން މުވައްޒަފުންނަށް އެއްބާރުލުންދީ ޢަމަލީ ގޮތުން ބައިވެރިވުން.\nމުޥައްޒަފުންގެ މެދުގައި އެކުވެރިކަމާއި އެއްބާރުލުން ދަމަހައްޓާ އޮފީސް މާހައުލަކީ ހިތްހަމަޖެހިގެން މަސައްކަތްކުރާ މާހައުލަކަށް ހެދުމަށް މަސައްކަތް ކުރުން.\nއަދި މީގެ އިތުރުންވެސް ހެލްތް ސެންޓަރު ހިންގެވުމާއި ހަވާލުވެ ހުންނަވާ ބޭފުޅަކު އަންގަވާ މަސައްކަތްތަކުގައި ކުރިއަށްގެންދިއުން.\nފުރިހަމަކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމް (ވަޒީފާއަށް އެދޭ ފޯމް މިމަރުކަޒުގެގެ އޮފީހުން ލިބެންހުންނާނެއެވެ. )\nވަޒީފާއަށް އެދޭ ފަރާތުގެ ވަނަވަރު ( ގުޅޭނެ ފޯނު ނަންބަރާއި، އީމެއިލް އެޑްރެސް ހިމެނޭގޮތަށް )\nވަޒިފާއަށް އެދޭފަރާތުގެ ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭފަދަ ކޮޕީއެއް.\nސިވިލް ސަރވިސް އަށް / ސަރުކާރަށް ޚިދުމަތް ކުރުމުގެ އެއްބަސްވުމެއް އޮތް މުވައްޒަފުން، ކުރިމަތިލާ މަގާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާ މެދު އިޢުތިރާޒެއްނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުން.\n5. ލިބިފައިވާ ތަޢުލީމީ ހުރިހާ ސެޓްފިކެޓްތަކުގެ ކޮޕީ .\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ ލެވެލް ކަނޑައަޅާފައިވާ، ރާއްޖެއިންބޭރުގެ މަތީ ތަޢުލީމްދޭ މަރުކަޒަކުން ދޫކޮށްފައިވަ ތަޢުލީމީ ސެޓްފިކެޓްތަކާއި، ޓްރާންސް ކްރިޕްޓްގެ ކޮޕީ ، ނުވަތަ ކޯސް ފުރިހަމަކުރިކަމުގެ ލިޔުމާއެކު ކޯހުންލިބޭ ސެޓްފިކެޓް ވަކިފެންވަރެއްގައި ގަބޫލުކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކޮށްފައިވާ ލިޔުމުގެ ކޮޕީ.\n(ށ) މަތީ ތަޢުލީމްދޭ، ރާއްޖޭގެ މަރުކަޒުން ދޫކޮށްފައިވާ ތަޢުލީމީ ސެޓްފިކެޓްތަކާއި، ޓްރާންސްކްރިޕްޓްގެ ކޮޕީ ، ނުވަތަ ކޯސް ފުރިހަމަ ކުރިކަމުގެ ލިޔުމުގެ ކޮޕީ . ( މިފަދަ ސެޓްފިކެޓްތައް އެކްރެޑިޓްކުރާކަށެއް ނުޖެހޭނެއެވެ.) ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީއާއި ޓްރާންސްކްރިޕްޓްގެ ކޮޕީ.\n6. ވަޒީފާގެ މަސައްކަތުގެ ދާއިރާއާގުޅޭ ކުރުމުއްދަތުގެ ކޯސްތަކާއި، ތަމްރީނު ސެޓްފިކެޓްތަކުގެ ކޮޕީ.\n8. މަސައްކަތު ތަޖްރިބާގެ ލިޔުންތަކުގެ ކޮޕީ.\n(ހ) ދައުލަތުގެ މުއައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް، އެއޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތް ކޮށްފައިވާ ތަނުގެ މުވައްޒަފުންގެ ޢަދަދު ބަޔާންކޮށް އެއޮފީހަކުން ދޫކޮށްފައިވާ ލިޔުން، ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\nވަޒީފާއަށް އެންމެ ޤާބިލު ފަރާތެއް ހޮވުމަށް ބަލާނެ ކަންތައްތައް:\n1. ޙާޞިލްކޮށްފައިވާ ތަޢުލީމާއި، ތަމްރީނަށް ބަލައިގެން.\n2. މަސައްކަތުގެ ދާއިރާއިން ލިބިފައިވާ ތަޖްރިބާއަށް ބަލައިގެން.\n3. ޤާބިލްކަން ކަށަވަރުކުރުމަށް އިންޓަރވިޔޫކޮށްގެން.\nމަޤާމަށް އެދެންވީ ގޮތާއި، ސުންގަޑި:\nވަޒީފާއަށް އެދޭ ފޯރމު މިމަރުކަޒުގެ އޮފީހުން ލިބެން ހުންނާނެއެވެ. މަޤާމަށް އެދި ހުށަހަޅުއްވާ ތަކެތި ހުށަހަޅުއްވާނީ 10 ސެޕްޓެމްބަރ 2019 ވާ އަންގާރަ ދުވަހުގެ 14:00 ގެ ކުރިން މިމަރުކަޒުގެގެ އޮފީހަށެވެ. ހުށަހަޅުއްވާ ތަކެތި އީ-މެއިލް [email protected] ޒަރީޢާއިންވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯރމް ބަލައިގަނެވޭނެއެވެ.\nއިންޓަރވިޔޫ އޮންނާނެ ތަނާއި، މުއްދަތު:\nމިމަޤާމަށް މީހަކު ހޮވުމަށް ބާއްވާ އިންޓަރވިޔޫ 2019 ސެޕްޓެމްބަރ މަހުތެރޭގައި އޮންނާނެއެވެ. އިންޓަރވިޔޫ އޮންނާނީ މި މަރުކަޒުގައެވެ.\nމިވަޒީފާއަށް އެދި ހުށަހަޅާ ، ޝަރުޠު ހަމަވާ ފަރާތްތަކުގެ ޢަދަދު 10 އަށްވުރެ ގިނަނަމަ، ތަޢުލީމާއި ތަޖްރިބާއަށް ބަލައި، އެންމެ މަތިން މާރކްސް ލިބޭ 10 ފަރާތް ޝޯޓް ލިސްޓް ކުރެވޭނެއެވެ. އިންޓަރވިޔޫ ކުރާނީ ޝޯޓްލިސްޓް ކުރެވޭ ފަރާތްތަކާ އެކަންޏެވެ.\nމި އިޢުލާނާގުޅިގެން މަޢުލޫމާތު ސާފުކުރެއްވުމަށް ގުޅުއްވާނީ ރަސްމީ ގަޑީގައި ނަންބަރު 6842614 ފޯނަށެވެ. އީ-މެއިލް ކުރައްވާނީ [email protected] އަށެވެ.\n(ހިންގުމާއި ހަވާލުވެ ހުރި)\nސުންގަޑި: 10 ސެޕްޓެންބަރު 2019 1400


UAE Gai Banguraa Buimaai, Kaiveni Nukoh Ehthanehgai Dhiriulhun Huhdha Koffi - Vaguthu\nޔޫއޭއީގައި ބަނގުރާ ބުއިމާއި، ކައިވެނިނުކޮށް އެއްތަނެއްގައި ދިރިއުޅުން ހުއްދަކޮށްފި\n5 މަސް ކުރިން ( ނޮވެމްބަރު 9, 2020 )\nޔުނައިޓެޑް އަރަބް އެމިރޭޓްސް (ޔޫއޭއީ) ގައި އެގައުމުގެ ރައްޔިތުން ވެސް ބަނގުރާ ބުއިމާއި ކައިވެނި ނުކޮށް ދެޖިންސުގެ މީހުން އެއްތަނެއްގައި ދިރިއުޅުން ހުއްދަ ކޮށްފިއެވެ. ޔޫއޭއީ އަކީ ފަތުރުވެރިކަމަށް ވަރަށް ބޮޑަށް ހުޅުވާލާފައި އޮންނަ ގައުމެއް ނަމަވެސް އެގައުމުގައި އެގައުމުގެ ރައްޔިތުން ބަނގުރާ ބުއިމާއި ޒިނޭކުރުމަށް މަގުފަހިވާ ކަންތައްތައް ކުރުން އެއީ މަނާކަމެކެވެ.\nޔޫއޭއީގެ ދައުލަތުގެ މީޑިއާ އިން ބުނީ ޔޫއޭއީގައި އަލަށް އަމަލު ކުރަން ފަށާ ޤާނޫނަކީ އެގައުމު "ރިފޯމް" ކުރުމަށް ކުރަމުން އަންނަ މަސައްކަތުގެ ބައެކެވެ.\nޔޫއޭއީ މީހުންނަށް ބަނގުރާ ބުއިން ހުއްދަ ކުރަންށާއި އަދި އެގައުމުގެ ދެޖިންސުގެ މީހުންނަށް ކައިވެނި ނުކޮށް އެއްކޮށް ދިރިއުޅެވޭ ގޮތައް ނިންމި ނިންމުމާއި ގުޅޭ ތަފްސީލެއް އަދި އެގައުމުގެ ސަރުކާރުން ހާމައެއް ނުކުރެއެވެ.\nޔޫއޭއީގައި މިހާރު ވެސް ބާތަކާއި ކްލަބްތައް ހުރެއެވެ. ނަމަވެސް އެތަންތަނަށް ވަދެވެނީ ސަރުކާރުން ދޭ ހާއްސަ ހުއްދައެއް އޮންނަ މީހުންނަށެވެ. އަދި ބަނގުރާ ވެސް އެއްތަނުން އަނެއްތަނަށް އުފުލަން ސަރުކާރުގެ ހުއްދައެއް ބޭނުން ވެއެވެ. ނަމަވެސް މިއަދު އަލަށް ގެނައި ބަދަލާއި އެކު ބަނގުރާ އުފުލަން ދެން އިތުރު ހުއްދައެއް ބޭނުމެއް ނުވާނެކަމަށް ރިޕޯޓްތައް ބުނެއެވެ. އަދި ޔޫއޭއީ މީހުން ބާތަކަށާއި ކްލަބްތަކަށް ވަންނަން ވެސް އިތުރު ހުއްދައެއް ދެން ބޭނުމެއް ނުވާނެއެވެ.\nއަމިއްލަ އަށް މަރުވާން މަސައްކަތް ކުރުން އެއީ އަދަބު ލިބޭ ކުށެއްގެ ގޮތުގައި އޮތް އޮތުން އުވާލަން ވެސް ޔޫއޭއީ އިން މިހާރު ވަނީ ނިންމާފައެވެ.\nޔޫއޭއީ ސަރުކާރުން މިގެންނަ ބަދަލާއި ގުޅިގެން އެގައުމުގެ ބައެއް މީހުން މިހާރު ވެސް އަންނަނީ މީސް މީޑިއާގައި އުފާފާޅު ކުރަމުންނެވެ. ނަމަވެސް ބައެއް މީހުން ގެންދަނީ ސަރުކާރުގެ މިނިންމުމާއި ދެކޮޅަށް އަޑުއުފުލަމުންނެވެ.\nޔޫއޭއީ ސަރުކާރުގެ މިނިންމުން މިއައީ އެމެރިކާގެ އެދުމުގެ މަތިން އިސްރާއީލާއި ޔޫއޭއީ އިން ހާރިޖީ ގުޅުން ގާއިމުކޮށް ދެގައުމުން އެކި ދާއިރާތަކުން ގުޅުން ބަދަހިކުރަން ފެށިތާ ދެމަސް ދުވަސް ވެސް ނުވަނީސްއެވެ.\nބެލްކަންޏަށް ނިކުމެ ބަރަހަނާވި ދުބާއީގެ އަންހެނުންތައް ހައްޔަރުކޮށްފި\nނޮވެމްބަރު 9, 2020 13:08\nޔާﷲ މިފަދަ ނުބައި ވިސްނުންތަކުން އަޅަމެން މުސްލިމު ޤައުމުތަކާއި ރައްޔިތުން ސަލާމަތް ކުރައްވާށި!\nނޮވެމްބަރު 10, 2020 01:57\nގައުމުގަ ތިބި ޖައްބާރުވެރިންތައް ހަލާކުކޮއް ނެތިކޮއްދެއްވާށި އާމީން\nނޮވެމްބަރު 9, 2020 13:10\nހުރި ހިތާމައެއްގެ ބޮޑުކަމާއޭ...\nބައެއް ވިޔަފާރި ވެރިންގެ ސިކުނޑީގެ އުނިކަމާއޭ#\nޒުވާނުންގެ ސިކުނޑީގެ އުނިކަމާއެ\nމުޅި ދުނިޔޭގެ މިސްރާބް ކިލަނބު\nނޮވެމްބަރު 9, 2020 13:12\nބަނގުރާބުއިން ހުއްދަކުރުން ކަޑައެވެ. ނުއިނދެ އެއްތަނެއްގައި އުޅުމަކީ ވޮޗްޑޯގުންނަށްވެސް ހުއްޓުވޭނޭ ކަމަކަށް ނުވާތީ އެކަން އޯކޭއެވެ.\nނޮވެމްބަރު 9, 2020 13:24\nޤައުގެ ދުވަސް ތި ދިޔައީ.\nނޮވެމްބަރު 9, 2020 13:26\nމަރުހަބާ ޔޫއޭއީ ގެ ސަރުކާރަށް. ރާއްޖެ ވެސް ތިކަހަލަ ގޮތަކަށް ހުއްދަ ނުކުރިއަސް ނާސިރު ގެ ވެރިކަމުގައި އޮތީ. މައުމޫން މެދުމިނުގެ އިސްލާމް ދީނަށް މި ގައުމު ބަދަލު ކުރީ. އެއީ އެންމެ ރަނގަޅުގޮތް .މިހާރު މިއޮތީ ހަރުކަށި ބޯދާ ފިކުރަށް ބާރު ސްޕީޑްގައި ބަދަލުވާން ފަށާފަ. ހުއްދަ ނުކުރިއަސް މައިން ބަފައިންނާއި ތިމާގެ މީހުން ގެ ކުރިމަތީގައި ރައްޓެހިވެގެން އުޅޭ ލޯބިވެރިއާއި އެއްކޮޓަރީގައި ނިދާ ދިވެހި ޒުވާނުންނާއި މެދު އުމުރު ގެ މީހުން ގިނަ . އަދި ހަމަ އެގޮތައް ރާ ބޯ މިހުންނާއި ޑްރަގް ނަގާ މީހުން ވެސް ގިނަ . ޑްރަގަކީ މިގައުމަށް ކުރިމަތިވެފައިވާ އެންމެ ބޮޑު ވަބާ. ޢެއީ ކޮވިޑަށްވުރެ ބޮޑު ވަބާއެއް.\nނޮވެމްބަރު 9, 2020 13:35\nސައްހަ ޚަބަރެއް ބާ؟؟\nނޮވެމްބަރު 9, 2020 13:49\nކުރާނެ ކޮމެންޓް ވެސް ހުސްވެއްޖެ. އަންތަރީސް އަޖައިބް ޗޮކްޗޮކް ޕިސްޕިސް ޗިސްޗިސް ޕޮއް ފަދަ އެއްޗެހިތަކެއްހުރީ. ވ. ވަޅި.އ.އުރަ ދ. ދެރަ.\nނޮވެމްބަރު 9, 2020 13:50\nކިތަންމެ އުހަށް ޢިމާރާތްކޮށް ކިތަންމެ އުފާ ދުނިޔޭގައި ހޯދިޔަސް އަދި ކާފިރުން ރުހޭ ހުރިހާ ކަމަށް ޖާގަދިނަސް އެންމެ ފަހުން ނިމިގެން ދާންމިޖެހެނީ އެންމެ ނެތުމުގެ ތެރެއިން ޚަލްޤު ކުރެއްވި އެއްކައުވަންތަ ކަލާންގެ ޙަޟްރަތަށެވެ. އެހާރުން މޮޅެއް ދެރައެއް ދޮނެއް ކަޅެއް މުއްސަންޖެއް ފަޤީރެއް ބެލުމެއްނެތި އެންމެ އިންސާފުން ހިސާބު ބައްލަވައި ޙައްޤު ޖަޒާ ދެއްވާނެއެވެ. އޭ މުސްލިމުނނޭވެ. ކާފިރުން ތިއްބި ދަންތުރާގައި ނުޖެހި ދުނިޔޭގެ މިކުރު ޙަޔާތް ނިންމާލެވޭތޯ ޢަޒުމާއެކު ބަލަމާ ހިނގާށެވެ.\nނޮވެމްބަރު 9, 2020 14:09\nހައިރާން ވާންޖެހޭ ކަމެއް ނޫން. ތީ ފަހު ޒަމާނުގައި ކަންތައްތައް ހިނގާނެ ގޮތް. ކޮންމެ މީހަކުވެސް އެމީހެއްގެ އީމާންތެރިކަން ވަރުގަދަކުރުން މުހިއްމު.\nނޮވެމްބަރު 9, 2020 14:13\nސަމޫދުގެ ބައެއް މާތްﷲގެ ކޯފާއަށް ބިރުވެތިވޭ އުގޫބާތަކީ އާއްމުއެއްޗެއް.\nނޮވެމްބަރު 9, 2020 14:31\nކޮބާ ޕީޕީއެމްގެ ޖަނަވާރު ސޭކުން.. އަވަހަށް ދުބާއީ ބޮއިކޮޓް ކުރަން ގޮވާލާ\nނޮވެމްބަރު 10, 2020 16:06\nޔޫއޭއީއަކީ ބޭނުން ދީނަކަށް އުޅުމުގެ މިނިވަންކަން އޮންނަ ތަނެއްކަމަށް ބުނާ އަޑު އިވޭ އެހެންވީމަ އެމީހެއްގެ ދީނަ ކަށް އެމީހަކު އުޅުނީމަ ނިމު ނީ ކަމެއް ހުއްދަ ކު ރި ޔަސް ނުކު ރިޔަސް ދެން އެންމެ އަވަހަށް ހުއްދަ ކު\nރާނީ އެއްޖިންސުން ކައިވެނި ކު ރުން ތޯއްޗެ. އަހުން ހީކު\nރަނީ އަ ރަބި ކޮންމެމީހަކީ މުސްލިމެއް ކަމަށް އެކަމަކު އެހެނެއް ނޫނޯ ދޮއްތަ . އަ ރަބިން ތިބެޔޯ ޔަހޫދީންނާ ނަޞާޜާއިން ވެސް\nނޮވެމްބަރު 9, 2020 14:49\nތި ވެސް އަރަބިން،، އެކަމް މި ގައުމުގަ މި އޮތީ ގަދީމީ ސައުދީ ވައްހާބީ ހަންފެތުރި ގަބީލާ ވެފަ! ދެން ލަލަލާ!\nނޮވެމްބަރު 10, 2020 16:13\nއަ ރަބި ކޮންމެ މީހަކީ މުސް ލިމެއް ނޫންކަމަށް ވޭ . އަ\nރަބިންގެ ތެ ރޭގަ ޔަހޫދީންނާ ނަޞާ ރާ އިންވެސް އުޅޭ ކަމަށްވަނީ ޔޫއޭއީ އަކީ އެމީ ހަކު ބޭނުންދީނަކަށް އުޅުމުގެ ހުއްދަ އޮންނަ ތަނެއް . ރަލާ ޒިނޭ އެހުއްދަ ކު ރީ ދެން އެއްޖިންސުން ގުޅުންހިންގުން ހުއްދަ ކު ރީމަ ނިމުނީ ހު ރިހާ ކަމެއް ފު ރިހަމަވީ\nނޮވެމްބަރު 9, 2020 15:05\nކުރިޔަށް ބާރަށް.ތަރައްގީ ގެނޭ. ދީނަކީ އެމީހެއްގެ އަމިއްލަ ކަމެއް\nނޮވެމްބަރު 9, 2020 15:06\nމުސްލިމު އުއްމަތަށް ގައްދާރުވި ގައުނުތައް އެބަ ފެނޭތަ. ކުރީ ސަފުގައި ސައުދި\nނޮވެމްބަރު 9, 2020 16:48\nނޮވެމްބަރު 9, 2020 16:07\nދުބާއީ ފެންވަރުށް ރާއްޖެ ގެންދަން ބަޔަކު އެ މަސައްކަތް ކުރަމުން އެދަނީ އޭތި މީތ ިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިި ކިޔާގެން. މިތަނުގައި މީހުން ާާާާާާާާާާާާާާާާާާާާާާާާާާާާާާާާާ ިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިި. ލައްވާ އިންވެސްޓް ކުރާށެ ކިޔާފައި ތަންތަނަށް އައިރު މުސްލިމުންނާ މީހުން ގެނެސް މިތާ މީހުން ވަޒަންވެރި ކުރުވުމުގެ ޕްރޮގްރާމެއް ރާވާ އެހުރިހާ ޗަރުކޭސް ވެސް ކުޅެވޭ ގޮތް ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަހދަނ ްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްް އެރާވަނީ މި ސަރުކާރުން. ﷲ ގެ އިރާދަފުޅުން އެކަމެއް ނުވާނެ އެމީހުންނަށް. امين\nނޮވެމްބަރު 9, 2020 16:10\nއަޅުގަނޑުވެސް ބޭނުންވަނީ މިދިވެހި ގައުމުވެސް މިވަރަށް ކުރިއަރުވަން.\nނޮވެމްބަރު 9, 2020 16:54\nއުފަލުން ހެވިއްޖެ. ޔޫއޭއީގެ މިސްރާބު ތިހިރީ ސީދާ ތަހުޒީބާ ތަމައްތައުއާ ދިމާލައް. ޖާހިލުކަމާ ހުރާފީކަން ދޫކޮއްލަންވީތާ ކިތަންމެ ދުވަހެއް. ހިސާހިތަކު ސައޫދީ އަރާބިއްޔާވެސް ތަހުޒީބުގެ މަގު އިހުތިޔާރުކުރާނެ.\nނޮވެމްބަރު 10, 2020 08:01\nއެހެންތަ؟އަހަރެމެންގެ މާތް ނަބިއްޔާ ނަބީކަމާއިގެން ފޮނުއްވުމުގެ ކުރިން މުޅި އަރަބި ކަރައިގެ ހާލަތު އޮތީ ރާބުއިމާއި ޒިނޭފަދަ މުންކަރާތްތަކުން އާންމުވެފަ..އެކަލޭގެފާނު ރަސޫލުކަމާއިގެން ވަޑައިގެންނެވުމަށްފަހު މަސައްކަތްޕުޅުކުރެއްވީ މުޅި އަރަބިކަރައިން ޖާހިލިއްޔަ ޒަމާނުގަ އޮތް ނުބައި އާދަތައް ނައްތަވާލެއްވުމަށް. މިއަދު އަހަރެމެން މަސައްކަތް މިކުރަނީ ޖާހިލިއްޔަ ޒަމާނުގެ އެންމެހާ ނުބައި އާދަތައް ދިރުވާ އާލާކުރަން.. މިއީ ތަރައްޤީއާއި ތަހުޒީބާއި ތަމައްދުނު ކަމުގަވަނީނަމަ އަހަރެމެން މިތިބީ އޭގެ މެކުހައްޖަހާފަ..ތިމާ ހެއްދެވި ފަރާތުގެ އަމުރުފުޅުތަކަށް ދެކޮޅުހަދާ އެފަރާތަށް އުރެދި ތިމާއަށް ފާޅުގަ ގެއްލުމާއި ހަލާކުގެ މަގަށް ގޮވާލާ ޝައިތާނާއަށް ތަބާވެ އޭނާގެ ފިޔަވަޅުމަތިން ހިނގާ ނަރަކަޔާއި ކައިރިކުރަމުން ދާކަންވެސް ނޭނގޭ ހާލުގަ މިތިބީ އެމަގަށް ތަރައްޤީއޭ ތަހުޒީބޭ ތަމައްދުނޭ ކިޔާލަ ކިޔާލަ..އަޅެފަ ސިކުނޑި އިންތަނުގަ އިނީ ހުސް ވަޅުގަނޑެއްތަ؟؟\nނޮވެމްބަރު 9, 2020 17:00\nޔޫ އޭ އީ އަކީ މުސްލިމް ގައުމެއް ނޫން. އެހެންވީމާ ހާސްވާންޖެހޭ ވަރުގެ ަމެއް ނޫން މިއީ. ވެރިންނައް ތިބީ ކާފަރުން މުސްލިމުންގެ މަނުގައި ތިބި\nނޮވެމްބަރު 9, 2020 17:22\nދުނިޔެ ހަލާކުކުރަން އުޅޭ މުނާފިގުން\nނޮވެމްބަރު 9, 2020 17:27\nﷲ އަށް އުރެދުން ހައްދުން ނެއްޓި ޝައިޓާނާގެ އަޅުންނަށް ﷲ ގެ ހެއްދެވި މަހްލޫގުން ވީމަ މިދުނިޔެ މިހެން ނުބާއްވަވާނރ. ދުނިޔެ ނިމުން މިހާރު ގާތްވެއްޖެކަމުގެ އަލަމަތްތައް މިފެންނަނީ.\nހަރުބީ ކާފަރުންނާއި ގުޅޭ އަދިވެސް\nނޮވެމްބަރު 9, 2020 17:34\nހަހަހަ..ކޮބާ ހީވޭ ކަމެއްހެން..ދުނިޔެ އެދޭ މީހުންގެ ހާލު..މިހެންގޮސް މަރުވާނީ ދީނުން ބޭރުވެފައިވާ ހާލުގަ.\nނޮވެމްބަރު 9, 2020 18:35\nމިހާރު އެބަ ރަނގަޅުވޭ ކުރިއަށް ބާރަށް ކުރިޔަށް\nނޮވެމްބަރު 9, 2020 18:45\nﷲ ގެ ކޯފާއަށް ބިރުވެތި ނުވެ މިއަދު ދުނިޔޭގަ އުޅެވިދާނެ މާދަމާ ވަންނީ ކޮންތަނަކަށްބާ މި ޤައުމުގަވެސް މިހާރުގެ މީހުން ބޭނުންވާގޮތް ތީ ކާފަރު ޤައުމުތަކުގެވެރިން ރުއްސުން .މާދަމާ އަންނާނެބާ އެމީހުން ސަލާމަތް ކޮށްދޭން .މިއީ ވަގުތީތަނެއް!\nނޮވެމްބަރު 9, 2020 18:59\nމިމީހުންގެ މުއްސަދިކަން ހައދުފަހަނަޅައެޅީ. މިކަމުން މިމީހުންނަށް އޮތީ ގެއްލުމާހަލާކު. މިފަދަ ނުބައި ވިސްނުން އަޅަމެންނަށް ނުދެއްވާށި. ދުނިޔެއަށްޓަކައި މޮޔަވަނީ. ތިޔައީ ތިޔަގައުމު ނެތިދިއުމުގެ ފެށުމަށްވެދާނެ. ބިރުވެތިވޭ\nނޮވެމްބަރު 9, 2020 19:09\nތިޔަ ބްރިޖު ހަލީފާގެ ވެރިޔާ ވެސް މަރުވެގެންދާނީ ބިމުގެ ވެލިގަނޑު ދަށަށް. އޭނާ އެވަނީ އާހިރަތްވިއްކާ ދުނިޔެ ގަނެފަ. ތިޔަ ޑުބާއީ އަށް ނުވެގެން މި ގައުމުގެ ތިބިލާދީނީ ބައިގަނޑު އެއުޅެނީ. ތިޔަ ޔޫއޭއީގައި މިހާރު މުސްލިމުންނަށްވުރެ ގިނަވާނީ އެހެންދީންތަކުގެ ތިޔަބުނާ ރެޒިޑެންސް ވިސާގަ އުޅޭމީހުން.\nނޮވެމްބަރު 9, 2020 19:10\nނޮވެމްބަރު 9, 2020 21:43\nޔާﷲ މިނުބައި ނިންމުން ނެތިކުރަށްވާ އެޤައުމުގެ ރައްޔިތުން ސަލާމަތް ކުރައްވާފާދޭވެ އާމީން\nނޮވެމްބަރު 10, 2020 11:27\nހައިރާންވާންޖެހޭ ކަމެއް ނޫން..ދީނާއި ދުރުކޮށް މަޑުމަޑުން އިސްލާމް ދީނާއި ދުރަށް ގެންދަނީ...މިރާއްޖެ ވެސް އަދި ދާނެ އެލެވެލްއަށް... މިރާއްޖޭ ޖިނާއީ އަދުލުގެ ނިޒާމު ކާފަރުންނަށް ވާގިދޭ މީހުންނަށް އެކި ނަންނަމުގައި ވިއްކަނީ...ކާފަރުންނާއި ގާތްގުޅުމެއް އިންޑިޔާ މެދުވެރިކޮށް ކުރަމުންދަނީ...ހުރިހާކަމެއް އެއީ ސިޔާސީ ކަމަކަށް މީހުންގެ ވިސްނުން ހަދައިފި..އިލްމުވެރިންގެ އަގު ވައްޓައިފި...


Mushrooms Gina Ginain Keumugai Himananvee Sababuthah - Vaguthu\nމަޝްރޫމް ގިނައިން ކެއުމުގައި ހިމަނަންވީ ސަބަބުތައް\nމަޝްރޫމްއަކީ އާންމުކޮށް ކެއުމުގައި ބެނުންކުރެވޭ އެއްޗެކެވެ. އެގޮތުން ޕެޕަރޯނީއަށްފަހު މުޅި ދުނިޔޭގައިވެސް އެންމެ ގިނައިން ޕިއްޒާގައި ޓޮޕިންގްއެއްގެ ގޮތުގައި ބޭނުންކުރެވޭ އެއްޗަކީ މަޝްރޫމްސްއެވެ. މަޝްރޫމްއަކީ ހަށިގަނޑަށް ވަރަށް ފައިދާ ހުރި އެއްޗެއްކަން ދަންނަނީ ކިތައް ބޭފުޅުން ހެއްޔެވެ؟\nމީގެ ކުރިންވެސް ސައިންސްވެރިން ވަނީ މަޝްރޫމްސްއަކީ ހަށިގަނޑަށް ވަރަށް ފައިދާހުރި އެއްޗެއްގެ ގޮތުގައި ސިފަކޮށްފައެވެ. އެހެންނަމަވެސް އެފަރާތްތަކުން ކިޔައިދީފައިވަނީ މަޝްރޫމްއިން ހަށިގަނޑަށް ފައިދާވާ މިންވަރުގެ ކުޑަ މިންވަރެކެވެ.\nމަޝްރޫމްއަކީ ސުޕަފުޑްއެއްގެ ގޮތުގައި މިހާރު ސައިންސްވެރިން ނަން ދީފައިވާ އެއްޗެކެވެ. އެގޮތުން މަޝްރޫމްއަކީ އޭގައި އެއްވެސް ކަހަލަ ކޮލެސްޓްރޯލްއެއް ގްލޫޓެންއެއް ނުހުންނަ އެއްޗަކަށްވާއިރު ފެޓްސް، ހަކުރު، ސޯޑިއަމް އަދި ކެލޮރީސްވެސް މަދު އަދަދަކަށް ނޫނީ މަޝްރޫމްގައި ނުހިމެނެއެވެ. ބޭސްވެރިކަމަށްވެސް ބޭނުންކުރެވޭ މަޝްރޫމްއަކީ ޕްރޮޓީންސް، ވިޓަމިން ބީ، ފައިބާރ އަދި މީހާގެ ދިފާއީ ނިޒާމު ވަރުގަދަކޮށްދޭ އެތައް މާއްދާއެއް ހިމެނޭ އެއްޗެކެވެ.\nއޭގެ އިތުރުންވެސް ސެލީނިއަމް، ވިޓަމިން ޑީ، ގްލޫޓަތިއޯން އަދި އާރގޮތިނިން ނަމަކަށްކިޔާ އެންޓި އޮކްސިޑެންޓްސްވެސް މަޝްރޫމްގައި ގިނަ އަދަދަކަށް ހިމެނެއެވެ. އެ ހުރިހާ މާއްދާތަކަކީވެސް އޮކްސިޑޭޓިވް ސްޓްރެސްގެ މިންވަރު ހަށިގަނޑުގައި ދަށްކުރުވާ އެއްޗިއްސެވެ. އޮކްސިޑޭޓިވް ސްޓްރެސްއަކީ ކެންސަރު އަދި އުމުރުން ދުވަސްވުމުން ކުރިމަތިވާ ބަލިތަކަށް އެންމެ ފަސޭހައިން މަގުފަހިކުރުވާ އެކައްޗެވެ.\nމަޝްރޫމްއަކީ ގްލުޓަތިއޯން ނަމަކަށްކިޔާ އެންޓި އޮކްސިޑެންޓް އެންމެ ގިނައިން ހަށިގަނޑަށް ލިއްބައިދޭ ކާނާއެވެ. މަޝްރޫމްގެ ސަބަބުން އަލްޒެއިމާރސް އަދި ޕާކިންސަންސް ބަލިންވެސް ރައްކާތެރިކޮށްދޭކަމަށް ދިރާސާތަކުން ވަނީ ހޯދައިފައެވެ. ވުމާއިއެކު މަޝްރޫމް ކާ ހިތްނުވާ މީހަކު ދެން ފަހަރަކުން ޕިއްޒާއެއް އޯޑަރުކުރާނަމަ މި ދެންނެވި ކަންކަމަށް ވިސްނާލާށެވެ.


އެމްޑީޕީ އާއި ޕީޕީއެމްގެ ތަފާތު: ހިތުގެ އިހްލާސްތެރި ލޯތްބާއި، ގަދަބާރުން ހޯދާ ލޯބި!\nރައީސް ނަޝީދު ގިނިކަންޏާ 48 އިންސައްތަ، އިއްތިހާދަކުން ރައީސް ޔާމީނަށް 51 އިންސައްތަ\nޕީޕީއެމް ޖަލްސާތަކަށް މެންބަރުން ގެންދަނީ މަޖުބޫރުކޮށްގެން\nކ. މާލެ | 12 ފެބްރުއަރީ 2017 | އާދީއްތަ 19:43 | 4,354\nއެމްޑީޕީގެ ހިނގާލުމެއްގައި އަންހެނުންތަކެއް ފޯރީގައި ރައީސް ނަޝީދު މިނިވަންކުރުމަށް ގޮވާލަނީ - ރާއްޖެ އެމްވީ\nއޯގާތެރިކަމާއި ރަހުމު ފޯރުކޮށްގެން ލިބޭ ލޯތްބާއި ގަދަ މަޖުބޫރުން ހޯދާ ލޯބީގައި ލައްކަ ތަފާތެއްވެ އެވެ. މީހެއްގެ ހިތުން ރުހުމުން ދޭ ލޯތްބަކީ އޭގައި އެއްވެސް މަޖުބޫރުކަމެއް ނެތި އަމިއްލަ އިޚްތިޔާރުގައި ދޭ ލޯތްބެކެވެ. މިފަދަ ލޯތްބެއްގެ ލައްޒަތާއި އުފާވެރިކަން ތާއަބަދަށް ދިގުދެމިގެންދެ އެވެ. ނަމަވެސް ގަދަ މަޖުބޫރުން ބިރު ދައްކައިގެން ހޯދާ ލޯތްބަކީ އޭގައި އެއްވެސް ލައްޒަތެއް އުފަލެއް ނެތް ކުޑަ ވަގުތުކޮޅެއްގެ ހިތްހަމަޖެހުމެކެވެ. މިފަދަ ލޯތްބަކުން ދެހިތެއް ގުޅުނު ނަމަވެސް، އެއީ ބަލިކަށި ގުޅުމެކެވެ.\nގަދަ މަޖުބޫރުގައި ފޮނި ލޯބި ހޯދުމަކީ ނުވާނެ ކަމެކެވެ. ދައްކާ ބިރަކުން ސަލާމަތްވުމަށް ހިތުގެ އަޑިން ލޯބި ދިނުމަކީ އިންސާނީ ތޮބީއަތުގައި ހިމެނޭ ކަމެއް ނޫނެވެ. އިންސާނީ ތޮބީއަތާއި ދުނިޔެ ހިނގަމުންދާ މި އުސޫލަކީ ބަދަލު ކުރެވޭނެ ކަމެއް ނޫނެވެ. ކިތަންމެ ބާރެއް ލިބިފައި އޮތަސް، އަދި ކިތަންމެ ފައިސާ އެއް ބެހިޔަސް ހިތާއި ހިތުގެ ގުޅުމެއްގެ ތެރެއަށް ވަދެވިދާނެތޯ އެވެ؟\nދިވެހިރާއްޖޭގެ ސިޔާސީ މަސްރަހުން މިއަދު ވެސް، އިއްޔެ ވެސް ފެނިގެން ދިޔައީ ހަމަ މި ހަގީގަތެވެ. 2013 ގެ ރިޔާސީ އިންތިޚާބުގެ ނަތީޖާ އިން ވެސް ފެންނަނީ މި ހަގީގަތެވެ. ސުޕްރީމް ކޯޓުން ބާތިލްކުރި އިންތިޚާބުގެ ފުރަތަމަ ބުރުން އެމްޑީޕީގެ ކެންޑިޑޭޓް ރައީސް މުހައްމަދު ނަޝީދަށް 95،224 ވޯޓް ލިބިވަޑައިގަތެވެ. ޕީޕީއެމްގެ ކެންޑިޑޭޓް ރައީސް އަބްދުﷲ ޔާމީނަށް ލިބިވަޑައިގަތީ 53،099 ވޯޓެވެ. ޕަސަންޓޭޖުން ބަލާނަމަ ރައީސް ނަޝީދަށް 45 އިންސައްތަ ލިބިވަޑައިގެންނެވި އިރު، ރައީސް ޔާމީނަށް ލިބިވަޑައިގަތީ 25 އިންސައްތަ އެވެ.\nއެއަށް ފަހު ރިޔާސީ އިންތިޚާބުގެ ނަތީޖާ ކަނޑައެޅި ދެވަނަ ބުރަށް ނަޒަރު ހިންގަވާލަ ބައްލަވާށެވެ. ރާއްޖޭގެ ސިޔާސީ މަސްރަހުގައި ތިބި ހުރިހާ ފަރާތްތަކާއެކު އިއްތިހާވެގެން ރައީސް ޔާމީނަށް ލިބިވަޑައިގަތީ 111،203 ވޯޓެވެ. ގިނިކަންޏާ، ނިކުމެވަޑައިގެން ރައީސް ނަޝީދު ވަނީ 105،181 ވޯޓް ހޯއްދަވާފަ އެވެ. މިއީ އެންމެ މިސާލެކެވެ.\nދާދި ފަހުން ނިމުނު އެމްޑީޕީގެ ޗެއާޕާސަންގެ އިންތިހާބަށް ހަމައެކަނި ބަލާލުމުން ވެސް މެންބަރުން ގިނައީ ކޮން ޕާޓީއެއްގައިކަން ސާފުވެ އެވެ. ނުފޫޒުގައި ބެދިފައި އޮތް ކޮމިޝަނެއްގެ ރަޖިސްޓްރީ އިން އެމްޑީޕީގެ ދެބައިކުޅައެއްބަޔަށް ވުރެ ގިނަ މެންބަރުން ވަކިކުރި ނަމަވެސް، އެ މެންބަރުންގެ ހިތުން އެމްޑީޕީ އަށް ދެވިފައި އޮތް ލޯބި ވަކި ކުރެވޭ ގޮތެއް ނުވި އެވެ. ޖުމްލަ 25،801 މީހަކު ވަނީ އެމްޑީޕީގެ ޗެއާޕާސަންގެ އިންތިޚާބުގައި ވޯޓްލާފަ ވަޒީފާގެ ބިރާއި، ޖަހަމުންދާ މަޅިތަކަށް ނުބަލައި މެންބަރުންތައް އެ ވަނީ ވޯޓް ފޮށިތައް ފުރާލާފަ އެވެ. މިއީ މިހާރުގެ ހާލަތަށް ބަލާއިރު، ގިނަ ބަޔަކަށް ހައިރާންކުރަނިވި އަދަދެކެވެ.\nއެމްޑީޕީ އިތުރަށް ވަރުގަދަ ވަމުންދާއިރު، ވާދަވެރިންނަށް މިވަނީ ފަހަތުން ދުވަން ޖެހިފަ އެވެ. ވާދަވެރިން ކިހިލި ޖަހައިލައިގެން އެމްޑީޕީ ބާރަށް ކުރިއަށްދާއިރު، ވާދަވެރިންނަށް ހޭވެރިކަން ވެއްޖެ އެވެ. ރާއްޖޭގެ ސިޔާސީ މަސްރަހުގައި ވަށައިގެން ހިނގަމުންދާ ކަންތައްތަކަށް ބަލާލައިފި ނަމަ އެމްޑީޕީއާއި ޕީޕީއެމްގެ ތަފާތު ވަރަށް ރަނގަޅަށް ސާފުވާނެ އެވެ.\nޖަލްސާއެއް ބާއްވާއިރު ތައްޔާރީތަކުގައި އުޅޭ މީހުންނާ ހަމައިން ތަފާތު ފެންނާނެ އެވެ. އެމްޑީޕީގެ ޖަލްސާއަކަށް ގޮނޑި އަތުރައި، ލައިޓް ހަރުކޮށް، ހުރިހާ މަސައްކަތެއްގައި އުޅޭނީ އެމްޑީޕީގެ މެންބަރުންނެވެ. އެ މަސައްކަތް ކުރަނީ ފައިސާއަކަށް ނޫނެވެ. ޕާޓީ ދެކެ ވާ ލޯތްބެއްގެ ބޮޑުކަމުންނެވެ. ޕީޕީއެމްގެ ހާލަތަށް ބަލާއިރު، ގޮނޑި އަތުރަން ދަނީ ބަހައްޓާ ކޮންމެ ގޮނޑިއަކަށް އަގު ނަގައިގެންނެވެ. އަގު ނަގައިގެން އެކަން ކުރާނެ ޕީޕީއެމްގެ މެންބަރުން ނުވެއްޖެނަމަ އެކަން ކުރުވަނީ ބިދޭސީން ލައްވަ އެވެ. ޖަލްސާތަކަށް މީހުން ގެންނަން ވެސް ޖެހެނީ ސިޓީ އުރަ ދީގެންނެވެ.\nރައްޔިތުންގެ ގާތަށް ގޮސް ހާލު ބަލައި، ރައްޔިތުންގެ ބޭނުންތައް ބަލަން ފެށީ އެމްޑީޕީންނެވެ. ޑޯޓުޑޯ ހަރަކާތާއި އަދި މި ނޫން ވެސް ލައްކަ ބައިވަރު އާ ކަންތައްތަކެއް އެމްޑީޕީ އިން މި ރާއްޖެ އަށް އުފަން ކުރުވި އެވެ. ނަތީޖާއަކަށް ވެގެން ދިޔައީ، ރައްޔިތު މީހާ އަށް އޭނާގެ ހައްގުތަކާއި، އޭނާ އަށް ހައްގުވާ މިންވަރު އެނގި އެމްޑީޕީއަށް ހިތް ޖެހުމެވެ.\nޕީޕީއެމްގެ ހާލަތަށް ބަލާލާނަމެވެ. ސަރުކާރު ކުންފުނިތަކުގައި އުޅޭ މުވައްޒަފުންގެ މޭޒު މައްޗަށް އަންނަނީ ފޯމެކެވެ. ޕީޕިއެމަށް ވަނުމަށް އެދޭ އެ ފޯމު ފުރުމަށް ދެން އަންނަނީ ނޯޓެކެވެ. ފޯމް ނުފުރައިފިނަމަ ވަޒީފާ ގެއްލޭނެތީ، ފިންގާ ޕްރިންޓް ޖަހައި، ސޮއިކޮށްލަނީ އެވެ. ޕީޕީއެމްގެ ޖަލްސާތަކުގައި ބައިވެރިވުން ސަރުކާރުގެ މުވައްޒަފުންނަށް މަޖުބޫރު ކުރުވަނީ ވެސް މިފަދައިންނެވެ. ފުރަތަމަ އަންނަނީ މިނިސްޓަރުގެ އެދިވަޑައިގަތުމެކެވެ. ދެން އެއަށް ފަހު އަންނަނީ ނަމްބަރެކެވެ. އެ ނަމްބަރު ހިފައިގެން ޖަލްސާ އަށް ގޮސް ރަޖިސްޓްރީ މާކު ކުރުމަށެވެ. މިކަންކަން މިހެން ކުރުމަށް ފަހު ރައްޔިތުންގެ ތެރެއަށް ނިކުމެ މި ވިދާޅުވަނީ އެއް ދުވަހުގެ މަތިން 11،000 މީހުންގެ ފޯމް ލިބިއްޖެ ކަމަށެވެ. ޖަލްސާގައި 15،000 މީހުން ބައިވެރިވެއްޖެ ކަމަށެވެ. ޖަލްސާގައި ބައިވެރިވާ މީހުންގެ މޫނުމަތިން ފެންނަ މަންޒަރުން އެކަނި ވެސް ހާލަތު އެނގޭނެ އެވެ. މަޖުބޫރީ ހާލަތުގައި ޖަލްސާއަށް ގެންދިއުމުން، ޖަލްސާ ނުނިމެނިސް ފިލަ އެވެ.\nއެމްޑީޕީ ޗެއާޕާސަން އިންތިޚާބުގައި ވޯޓްލާން ނިކުތް މެންބަރުންގެ އަދަދު ފެނުމުން، ޕީޕީއެމް ތުރުތުރު އަޅައިގަނެފި އެވެ. ދައުލަތުގެ ވަސީލަތްތަކާއި މުވައްޒަފުން ބޭނުން ހިފައިގެން ނިކުމެއްޖެ އެވެ. ސިޔާސީ ހަރަކާތްތަކަށް ސްކޫލްތައް ދޫނުކުރުމަށް ނިންމާފައިވަނިކޮށް އެކަން ވެސް ހަމަ ކުއްލިއަކަށް ހުއްދަވެއްޖެ އެވެ. އައިޖީއެމްއެޗަށް ޑޮކްޓަރަށް ދައްކަން ވަންނަ މީހާ ލައްވާ ވެސް ޕާޓީ އަށް ސޮއިކުރުވަނީ އެވެ. ސިޓީ އުރަ ހިއްޕަވައިގެން މެޑަމް ފާތުމަތު އިބްރާހިމް ދީދީ ދަތުރުތައް ކުރައްވަނީ އެވެ. ރަތް ދައްކާ އަވީގައި މިނިސްޓަރުންތައް ބަނޑު ނިވާކޮށްނުލެވޭ ވަރުގެ ޓީޝާޓުތައް ތުރުކުރައްވައިގެން ސޮޔަށް ސަލާމް ޖަހަން ފަށައިފި އެވެ. އެ ބޭފުޅުންގެ އިއްޒަތާއި ގަދަރަށް ބެއްލެވުމެއް ނެތި، މަސައްކަތު ދުވަސް ފާހަގަ ކުރާ އުސޫލުން ސޮއި ހޯއްދެވުމަށް އެ ބޭފުޅުން ވެސް އުޅުއްވި އަވަދިނެތި އެވެ. ކުރިމަތިވެވަޑައިގެންނެވި މަޖުބޫރެއް ނުވަތަ ހާލަތެއް އެނގިވަޑައިގަންނަވާނީ އެ ބޭފުޅުންނަށެވެ. ނަމަވެސް ދުވަހަކު ވެސް މިރާއްޖޭގައި މިނިސްޓަރުން މިފަދަ ދަށު ދަރަޖައަކަށް ވައްޓައެއް ނުލައެވެ. މިފަދަ ދަރަޖައަކަށް މާޔޫސްވެގެން މެމްބަރުން ހޯދަން ސަލާމެއް ނުޖަހައެވެ.\nލޯބި ލިބޭނީ ލޯބި ހޯދަން ވެސް އެނގިގެންނެވެ. ބިރު ދެއްކުމަކުން ލޯތްބެއް ނުހޯދޭނެ އެވެ. ރިޝްވަތު ދީގެން ލޯތްބެއް ނުހޯދޭނެ އެވެ. ބެންކޮކް ދަތުރާއި ފައިސާގެ އިނާމުން ފޭކް ފޯމުތަކެއް ހޯދިޔަސް، އިހްލާސްތެރި ކަމެއް ނުލިބޭނެ އެވެ. މިކަން ނޭނގި، ނަންބަރު އިތުރުކުރިޔަސް، އެއީ ޕާޓީއަށް ހަގީގީ ލޯތްބެއް އޮންނާނެ ބައެއް ނޫނެވެ. އިހްލާސްތެރިކަން ދައްކަވާށެވެ. ތެދުވެރިކަން އިސްކުރައްވާށެވެ. ރައްޔިތުންގެ ލޯބި ހޯއްދަވަން މަސައްކަތް ކުރައްވާށެވެ. އޭރުން އޭގެ ޒާތުގައި މެމްބަރުން އިތުރުވާނެ އެވެ. އިތުރުކުރަން މިނިސްޓަރުން ނުކުންނަވަން ޖެހިވަޑައެއް ނުގަންނަވާނެ އެވެ.


LaLiga: Barca adhi Real ves balivejje | Jazeera\tލަލީގާ: ބާސާ އަދި ރެއާލް ވެސް ބަލިވެއްޖެ - Jazeera\nލަލީގާ: ބާސާ އަދި ރެއާލް ވެސް ބަލިވެއްޖެ\nސާއިފް ޝިޔާދު October 18, 2020 49 views0\nސްޕެނިޝް ލަލީގާގައި ކުޅުނު މެޗުތަކުން އެންމެފަހުގެ ޗެމްޕިއަން ރެއާލް މެޑްރިޑް އަދި ވާދަވެރި ބާސެލޯނާ ވެސް ބަލިވެއްޖެއެވެ.\nއަލަށް ޕްރޮމޯޓްވި ކަޑިޒްއާ ދެކޮޅަށް އަމިއްލަ ދަނޑުގައި ކުޅުނު މެޗުން ރެއާލް ބަލިވީ 1-0 ގެ ނަތީޖާއަކުންނެވެ. މި މެޗުގައި ކާޑިޒްއިން ޖެހި ހަމައެކަނި ލަނޑު މެޗުގެ 16 ވަނަ މިނެޓުގައި އެޓީމަށް ޖަހައިދިނީ އެންތަނީ ލޮޒާނޯއެވެ. ދެ ޓީމުގެ ފަރާތުން ވެސް ރަނގަޅު ކުޅުމެއް ފެނިގެންދިޔަ މި މެޗުގައި ގިނަ ވަގުތު ބޯޅަ ހިފަހައްޓައިގެން ކުޅެފައިވަނީ ރެއާލްއިންނެވެ އެހެން ނަމަވެސް އެޓީމަށް މި މެޗުން މޮޅުވެވިފައެއް ނުވެއެވެ.\nބާސާ ވާނީ 1-0 އިން ގެޓާފޭ އަތުން ބަލިވެފައެވެ. މިއީ އެޓިމުގެ އައު ކޯޗު ރޮނާލްޑް ކޯމަންގެ އިރުޝާދުގެ ދަށުން އެޓީމު ކުޅުނު މެޗަކުން ބަލިވި ފުރަތަމަ ފަހަރެވެ. ދެ ޓީމުގެ ފަރާތުން ހަމަހަމަ ކުޅުމެއް ފެނިގެންދިޔަ މި މެޗުގައި ގެޓާފޭއިން ޖެހި ހަމައެކަނި ލަނޑު އެޓީމަށް ޖަހައިދިނީ ލިބުނު ޕެނަލްޓީއަކުން ހައިމޭ މާޓާއެވެ. މި މެޗުގައި ލަނޑު ޖަހާނެ މާ އެދެވޭ ފުރުސަތުތަކެއް ބާސާއަށް އުފެއްދިފައެއް ނުވެއެވެ.\nއެޓުލެޓިކޯ މެޑްރިޑް ވަނީ އެޓީމު ކުޅުނު މެޗު 2-0 އިން ކާމިޔާބުކޮށްފައެވެ. މި މެޗުގައި އެޓްލެޓިކޯގެ ލަނޑުތައް އެޓީމަށް ޖަހައިދިނީ ލުއިސް ސުއަރޭޒް އާއި ޔަނިކް ކަރަސްކޯއެވެ.\nމި މެޗުތަކާއެކު 10 ޕޮއިންޓާއެކު ތާވަލުގެ އެއްވަނައިގައި އޮތީ ރެއާލް މެޑްރިޑްއެވެ. ދެވަނައިގަައި ލަނޑުގެ ތަފާތުން ގެޓާފޭ އޮތްއިރު ތިންވަނަ އަދި ހަތަރުވަނަ ލިބެނީ ކާޑިޒް އާއި ގްރަނޑާއަށެވެ. އެޓްލެޓިކޯ ހަވަނައިގައި އޮތްއިރު ބާސާ އޮތީ ނުވަ ވަނައިގައެވެ.


Maadhamaa in feshigen haveeru4kun fathihu4ah Curfew hinganee\nމާދަމާއިން ފެށިގެން ހަވީރު ހަތަރަކުން ފަތިހު ހަތަރަކަށް ކާފިއު ހިންގަނީ\nކާފިއު ހިންގާފައި އޮތް ވަގުތެއް: މާދަމާއިން ފެށިގެން 12 ގަޑިއިރު ކާފިއު ހިންގާނެ -- އަވަސް ފޮޓޯ\nމާދަމާއިން ފެށިގެން ހަވީރު ހަތަރަކުން ފަތިހު ހަތަރަކަށް ކާފިއު ހިންގަން ނިންމައިފި އެވެ.\nހެލްތް ޕްރޮޓެކްޝަން އެޖެންސީ (އެޗްޕީއޭ) އިން ދެންމެ ބުނީ ކޮވިޑް-19 ގެ ހާލަތުން ރައްކާތެރިވުމަށް އަޅަމުންދާ ފިޔަވަޅުތަކުގެ ތެރެއިން މާދަމާއިން ފެށިގެން މާލެ ސަރަހައްދުގައި (މާލެ، ހުޅުމާލެ، ވިލިމާލެ) ހަވީރު ހަތަރަކުން ފަތިހު ހަތަރަކާ ދެމެދު ބޭރަށް ނިކުމެ އުޅުން މަނާކުރުމަށް ނިންމާފައިވާ ކަމަށެވެ. މިއީ ހަފްތާއެއްގެ މުއްދަތަށް އޮތް އެންގުމެކެވެ.\nމީގެ އިތުރުންވެސް އިތުރު ފިޔަވަޅުތަކެއް ވަނީ އަޅާފައެވެ. އެގޮތުން މާދަމާއިން ފެށިގެން މި މަހުގެ 18 ވަނަ ދުވަހުގެ ނިޔަލަށް މިސްކިތްތަކުގައި ޖަމާއަތުގައި ނަމާދު ކުރުން ހުއްޓާލުމަށްވެސް ވަނީ އަންގާފައެވެ. އެހެން ކަމުން ޖަމާއަތުގައި އީދު ނަމާދު ކުރުން ނޯންނާނެ އެވެ.\nފިޔަވަޅުތައް ހަރުކަށިކޮށްފައި މިވަނީ ރާއްޖޭގައި ކޮވިޑް ޖެހޭ މީހުންގެ އަދަދު ކޮންމެ ދުވަހަކުވެސް ބޮޑުތަނުން އިތުރުވަމުންދާތީ އެވެ.\nމިހާތަނަށް 37،019 މީހަކަށް ބަލިޖެހިފައިވާއިރު އިއްޔެވެސް 1،200 ވުރެ ގިނަ މީހުންނަށް ބަލިޖެހިފައިވެއެވެ. މިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 10،376 މީހުންނެވެ. މިހާތަނަށް 26،547 މީހުން ވަނީ ކޮވިޑުން ރަނގަޅުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 244 މީހަކަށް ދަނީ ފަރުވާ ދެމުންނެވެ.\nކޮވިޑް ޖެހިގެން ރާއްޖެއިން މިހާތަނަށް މަރުވީ 87 މީހަކު މަރުވެފައިވެއެވެ. އިއްޔެވެސް ތިން މީހަކު މަރުވެފައިވެއެވެ. މިދިޔަ ހަތް ދުވަހަކީ ޕޮޒިޓިވް ކޭސްތަކާއި މަރުތަކުގައި ވެސް ރެކޯޑެކެވެ. އެއް ދުވަހު ހަތް މީހަކު މަރުވި އެވެ. އެއީ ބުރާސްފަތި ދުވަހުއެވެ. ހުކުރު ދުވަހު ހަތަރު މީހުން މަރުވިއެވެ.\nމިދިޔަ ހަތް ދުވަސް ތެރޭ 5،600 ވުރެ ގިނަ މީހުންނަށް ބަލި ޖެހިފައި ވެއެވެ. ކޮވިޑްގެ ހާލަތު ވަރަށް ބޮޑަށް ގޯސްވެފައިވާ އިރު ޕޮޒިޓިވްވާ މީހުންނާއި ހާލު ބޮޑުވެގެން ފަރުވާ ދޭން ޖެހޭ މީހުންގެ އަދަދު ބޮޑުތަނުން ވަނީ އިތުރުވެފައެވެ. މާލެ ސަރަހައްދުން އެކަނި ދުވާލަކު 500 އާއި 600 އާ ދެމެދުގެ އަދަދަކަށް ބައެއް ދުވަސް ދުވަހު ޕޮޒިޓިވް ނަންބަރު ހުރެއެވެ. އަދި ކުރީ ހަފުތާތަކާއި ބަލާއިރު މިހާރު ޕޮޒިޓިވް ނަންބަރު ހުރީ 75 ޕަސެންޓް މަތީގައެވެ.\nމާލޭ ސަރަހައްދުގެ ކާފިއު މިސްކިތް އެޗްޕީއޭ + އޮކްސިޖަން ކެފޭ ކޮރޯނާ ވައިރަސް ކޮވިޑް-19 މައިމޫނާ އަބޫބަކުރު


ސެވިއްޔާ އަތުން އެތުލެޓިކޯއަށް ނާކާމިޔާބު\nސެވިއްޔާ އަތުން އެތުލެޓިކޯ ބަލިވީ 1-0 ގެ ނަތީޖާއަކުން\nތާވަލުގެ އެއްވަނައިގައި އެތުލެޓިކޯ އޮތީ 66 ޕޮއިންޓާއެކު\n5 އޭޕްރިލް 2021 | ހޯމަ 10:19\nސެވިއްޔާ އާއި އެތުލެޓިކޯ ބައްދަލުކުރި މެޗުގެ ތެރެއިން: މި މެޗުން ސެވިއްޔާ މޮޅުވީ 1-0 ން\nސްޕެނިޝް ލީގުގައި އާދީއްތަ ދުވަހުގެރޭ ކުޅުނު މެޗުން ސެވިއްޔާއިން ތާވަލުގެ އެއްވަނައިގައި އޮތް އެތުލެޓިކޯ މެޑްރިޑް ބަލިކޮށްފިއެވެ.\nރަށުން ބޭރުގައި ކުޅުނު މެޗުން އެތުލެޓިކޯ ބަލިވީ 1-0 ގެ ނަތީޖާއަކުންނެވެ.\nމި މެޗުގައި ދެ ޓީމުންވެސް ގިނަ ހަމަލާތަކެއް އުފެއްދިއިރު، މެޗުގެ ވަރަށް ކުރީކޮޅު ސެވިއްޔާއަށް ވަނީ ލީޑު ނަގަން ޕެނަަލްޓީއެއް ލިބިފައެވެ. އެކަމަކު އެ ޓީމުގެ ލޫކަސް އޮކަމްޕޯސް ފޮނުވާލި ޕެނަލްޓީ، އެތުލެޓިކޯގެ ގޯލްކީޕަރު ޔެން އޮބްލަކް ވަނީ މަތަކޮށްފައެވެ. އެކަމަކު އޭގެ ފަހުން މެޗުގެ 70 ވަނަ މިނެޓުގައި ސެވިއްޔާއިން ވަނީ ލީޑު ނަގާފައެވެ. މި ލަނޑު އެ ޓީމަށް ކާމިޔާބުކޮށްދިނީ މާކޮސް އަކޫނާއެވެ.\nމިއީ ލީގުގެ އެއްވަނައިގައި އޮތް އެތުލެޓިކޯ، މި ސީޒަނުގެ ލީގުގައި ބަލިވި ތިންވަނަ މެޗެވެ. މި މެޗުން އެތުލެޓިކޯ ބަލިވުމާއެކު، އެ ޓީމާ ދެމެދު އޮތް ފަރަގު ކުޑަކުރަން ތާވަލުގެ ތިންވަނައިގައި އޮތް ބާސެލޯނާއަށް ވަނީ ރަނގަޅު ފުރުޞަތެއް ލިބިފައެވެ.\nތާވަލުގެ އެއްވަނައިގައި ކުޅުނު 29 މެޗުން 66 ޕޮއިންޓާއެކު އެތުލެޓިކޯ އޮތްއިރު، ދެވަނައިގައި އޮތް އެންމެ ފަހުގެ ޗެމްޕިއަން ރެއާލް މެޑްރިޑަށް 29 މެޗުން ވަނީ 63 ޕޮއިންޓް ލިބިފައެވެ. އަދި ތިންވަނައިގައި ބާސާ އޮތީ 28 މެޗުން 62 ޕޮއިންޓާއެކުއެވެ. އެހެންކަމުން ލީގުގައި ހޯމަ ދުވަހުގެރޭ ރެއާލް ވަޔަޑޮލިޑް އަތުން ބާސާ މޮޅުވެއްޖެނަމަ، އެއްވަނައިގައި އޮތް އެތުލެޓިކޯއާ އެއް ޕޮއިންޓަށް ގާތަށް ޖެހިލެވޭނެއެވެ.\nސްޕެނިޝް ލީގު އެތުލެޓިކޯ މެޑްރިޑް ސެވިއްޔާ


ކާނާ | ޞިއްޙަތު | Page 3\nޖަނބުރޯލަކީ ހުތް ފޮނި މޭވާއެކެވެ. ޖަނބުރޯލްގެ ތަފާތު ވައްތަރުތަކާއި ކުލަތައް ހުރެއެވެ. އެގޮތުން ރަތްކުލަ، ފެހިކުލަ، ހުދުކުލަ އަދި ފިޔާތޮށި ކުލައިގެ ޖަނބުރޯލު ހުންނަކަން ފާހަގަ ކުރެވެއެވެ. އާންމުކޮށް ޖަނބުރޯލް ކައި އުޅެނީ މޭވާއެއްގެ ގޮތުގައި ކަމަށް ވިޔަސް ދުނިޔޭގެ ބައެއް ހިސާބުތަކުގައި ތަފާތު ބާވަތްތަކުގެ ކާތަކެތި ތައްޔާރު ކުރުމުގައި ޖަނބުރޯލު ބޭނުންކުރާކަން ފާހަގަ ކުރެވެއެވެ.\nހެލެނބެއްޔަކީ ހުތް ރަހަދޭ އެއްޗެކެވެ. މިއީ ދުނިޔޭގެ ބައެއް ހިސާބުތަކުގައި މޭވާއެއްގެ ގޮތުގައި ވެސް ބޭނުންކުރާ އެއްޗެކެެވެ. ދިވެހިރާއްޖޭގައި ހެލެނބެލި ބޮޑަށް ބޭނުންކުރެވެނީ ހެލެނބެލި ހުތުގެ ސިފައިގައެވެ. އެންމެ އާންމުކޮށް ބޭނުންކުރެވެނީ ކުންނާރު، ފަޅޯ، ކެރެޓް ފަދަ ތަކެތި ބޭނުންކޮށްގެން "މަޖާ" ތައްޔާރު ކުރުމުގައެވެ. ހެލެނބެލީގައި ވެސް ޞިއްޙަތަށް ފައިދާހުރި ކާނާގެ ތަފާތު ބާވަތްތައް ހިމެނޭކަން ފާހަގަ ކުރެވެއެވެ.\nދަނޑިގަޑު އަތަ އަކީ ދިވެހި އަތަ، ދަނޑިގަޑު އަތަ، އަދި އަނޯނާ، ނިސްބަތްވާ އަނޯނާ އާއިލާގެ މެންބަރެކެވެ. ދަނޑިގަޑު އަތަ އަކީ އަނގަޔަށް މީރު ފޮނި މޭވާއެކެވެ. މިއީ ދޮންވުމުން ބޭރުތޮށި މަޑުފެހިކުލައިގައި ނުވަތަ ރީނދޫ ކުލައިގައި ނުވަތަ ރަތްކުލައިގައި ހުންނަ މޭވާއެކެވެ. މިއީ މޭވާއެއްގެ ގޮތުގައި ބޭނުންކުރުމުގެ އިތުރުން ފަނިގިރައިގެންނާއި، ތަފާތު ކާތަކެތީގައި ހިމަނައިގެން ވެސް ބޭނުންކުރެވިދާނެ މޭވާ އެކެވެ.\nސްޓޯބެރީ އަކީ ހުތްފޮނި އަނގަޔަށް މީރު މޭވާ އެކެވެ. ސްޓޯބެރީ ހުންނަ ގަދަ ރަތްކުލައިގައެވެ. މިއީ މޭވާގެ ގޮތުގައާއި، ފަންޏާއި، ޖޫހުގެ ގޮތުގައި، އަދި ޖޭމު ހަދައިގެން ވެސް ބޭނުންކޮށް އުޅޭ މޭވާ އެކެވެ. ސްޓޯބެރީ އަކީ ހަށިގަނޑަށް ފައިދާހުރި ވިޓަމިންތަކާއި، މައުދަންތައް އަދިވެސް އެހެނިހެން ކާނާގެ ބާވަތްތަކުން މުއްސަދިވެފައިވާ މޭވާ އެކެވެ.\nޖަންބަކީ ޖަނބުރޯލު ފަދައިން ހުތް ފޮނި މޭވާއެކެވެ. ޖަންބުގެ ތަފާތު ވައްތަރުތަކާއި ކުލަތައް ހުރެއެވެ. އެގޮތުން ރަތްކުލަ، ހުދުކުލަ އަދި ފިޔާތޮށި ކުލައިގެ ޖަންބު ހުންނަކަން ފާހަގަ ކުރެވެއެވެ. އާންމުކޮށް ޖަންބު ކައި އުޅެނީ މޭވާއެއްގެ ގޮތުގައި ކަމަށް ވިޔަސް ތަފާތު ބާވަތްތަކުގެ ކާތަކެތި ތައްޔާރުކުރުމުގައި ވެސް ބޭނުންކުރެވިދާނެ އެވެ.\nކަޅުހުއްތުމޭވާ އަކީ ވަރަށް ފޮނި މީރު މޭވާ އެކެވެ. މިމޭވާގައި ކާން ބޭނުންކުރަނީ އެތެރޭގެ އޮށްތަކުގެ ބޭރުން އޮންނަ ބައެވެ. ގިނައިން ބޭނުންކުރަނީ ފަނި ގިރަން ކަމަށްވި ނަމަވެސް މޭވާއެއްގެ ގޮތުގައި ވެސް ބޭނުންކުރެވިދާނެ އެވެ. މިއީ ދޮންވުމުން މަޑު ރީނދޫ ކުލައިގައި ހުންނަ މޭވާ އެކެވެ. ކަޅުހުއްތުމޭވާ ކެއުމުގެ އިތުރުން ޖޭމު ތައްޔާރުކޮށްގެންނާއި،ފަނިގިރައިގެން ވެސް ބޭނުންކޮށް އުޅެއެވެ.\nދިވެހި އަތަ އަކީ ދިވެހި އަތަ، ދަނޑިގަޑު އަތަ، އަދި އަނޯނާ، ނިސްބަތްވާ އަނޯނާ އާއިލާގެ މެންބަރެކެވެ. ދިވެހި އަތަ އަކީ އަނގަޔަށް މީރު ފޮނި މޭވާއެކެވެ. މިއީ ދޮންވުމުން ބޭރުތޮށި މަޑުފެހިކުލައިގައި ނުވަތަ ރީނދޫ ކުލައިގައި ހުންނަ މޭވާއެކެވެ. މިއީ މޭވާއެއްގެ ގޮތުގައި ބޭނުންކުރުމުގެ އިތުރުން ފަނިގިރައިގެންނާއި، ތަފާތު ކާތަކެތީގައި ހިމަނައިގެން ވެސް ބޭނުންކުރެވިދާނެ މޭވާ އެކެވެ.\nމުރާކި އަކީ ހުތް ފޮނި ރަހައެއްލާ ކުޑަ ފަސް އޮށެއްގެ ސައިޒެއް އޮންނަ، މޭވާ އެކެވެ. މިއީ އާންމުކޮށް ރަށްރަށުގެ ޖަންގަލި ތެރޭގައި ހެދޭ ގަހެކެވެ. މިއީ ވެސް ކެއުމަށް ބޭނުންކުރެވިދާނެ މޭވާ އެކެވެ. ބޭރު ގައުމުތަކުގައި ޖޭމް ފަދަ ތަފާތު ވައްތަރުގެ ކާތަކެތި ތައްޔާރުކުރުމަށް ވެސް މުރާކި ބޭނުންކުރާ ކަމަށް ވެއެވެ. ދަނޑު ގޮވާންކުރާ އުޞޫލުން ދިވެހިރާއްޖޭގައި މުރާކި ހައްދައެއް ނޫޅެއެވެ.\nޗެރީ އަކީ ފޮނި އަނގަޔަށް މީރު މޭވާ އެކެވެ. ޗެރީ އަކީ ވެސް އޭގައި ވިޓަމިންތަކާއި، މަޢުދަންތައް އެކުލެވޭ އަދި އެހެނިހެން ކާނާގެ މުހިއްމު ބައިތައް ގުދުރަތީގޮތުން އެކުލެވިފައިވާ މޭވާ އެކެވެ. ތާޒާ މޭވާގެ ގޮތުގަޔާއި، ޖޫސް ގިރައިގެންނާއި، ޖޭމު ހަދައިގެން ވެސް ޗެރީ ބޭނުން ކުރެއެވެ. ޗެރީގެ ތެރޭގައި ފޮނިރަހަދޭ ޗެރީ އާއި، ހުތްރަހަދޭ ޗެރީ ހުރެއެވެ. ޗެރީއަށް އޭގެ ބޭރުގައި ހުންނަ މަޑު ރަތްކުލަ ލިބިފައިވަނީ އޭގައި ހުންނަ "އެންތޯސިއެނިން"ގެ މަތީ ތާސީރުގެ ސަބަބުންނެވެ.\nގުރޭޕްފުރުޓަކީ ހުތް ރަހަ އެކުލެވޭ މޭވާ އެވެ. އާންމުގޮތެއްގައި ގުރޭޕްފުރުޓް ބޭނުންކުރެވެނީ މޭވާއެއްގެ ގޮތުގައި ކެއުމަށާއި، ފަންޏާއި ޖޫސްފަދަ ތަކެތި ތައްޔާރުކޮށްގެން ބުއިމަށެވެ. ގްރޭޕްފުރުޓް ފަންޏަކީ ހަށިގަނޑަށް ފައިދާ ހުރި ބުއިމެކެވެ. ގްރޭޕްފުރުޓަކީ ހުތް މޭވާ އާއިލާގެ މެންބަރެކެވެ. މިއާއިލާއަށް ނިސްބަތްވާ އެހެން މޭވާތަކުގެ ތެރޭގައި، ލުނބޯ، ދޯޅަނބު، ގޮމަށި، ނިޔަދުރު، ބަނބުޅަބޮސް، ފޮނި ލުނބޯ ނުވަތަ އޮރެންޖު...\nފާގަ އަކީ މަޑު ފޮނި ރަހައެއް ދޭ އެއްޗެކެވެ. މިއީ މޭވާއެއްގެ ގޮތުގައި ވެސް ބެލެވިދާނެ އަދި ތަރުކާރީއެއްގެ ގޮތުގައި ވެސް ބެލެވިދާނެ ބާވަތެކެވެ. ފާގައިގެ ތަފާތު ވައްތަރުތައް ހުރެއެވެ. ދޮންވުމުން ރީނދޫ އަދި ރަތް ކުލައިގައި ފާގަ ހުންނަކަން ފާހަގަ ކުރެވެއެވެ. އެކި ސައިޒުގެ ފާގަ ވެސް ހުރެއެވެ. މިއީ ވެސް ހަށިގަނޑަށް ފައިދާހުރި ކާނާގެ ބާވަތްތައް ހިމެނޭ އެއްޗެކެވެ.\nބަނބުޅަބޮސް އަކީ ނާރިނގު، ނިޔަދުރު، ލިބޯ، ބޮޑު ލުބޯ، އަދި ފޮނި ލުބޯ ނިސްބަތްވާ ހުތްމޭވާ އާއިލާގެ މެންބަރެކެވެ. މިއީ ރޯމޭވާގެ ގޮތުގަޔާއި، ފަނިގިރައިގެން، އަދި ސަލަޑް އާއި، ފޮނިކާތަކެތީގައި ހިމަނައިގެން ބޭނުންކޮށް އުޅޭ މޭވާ އެކެވެ.\nޖުމްލަ ޞަފްޙާ3ގެ 6\nމާބަނޑު ދުވަސްވަރު ހަންގަޑު ކަޅުވަނީ ކީއްވެ؟


އެހެން ރަށަކުން ނަމަވެސް ހުކުރު ހުތުބާ ލައިވް ކުރުމަށް ޝަހީމް ގޮވާލައްވައިފި – Dhen.mv\nއެހެން ރަށަކުން ނަމަވެސް ހުކުރު ހުތުބާ ލައިވް ކުރުމަށް ޝަހީމް ގޮވާލައްވައިފި\nMarch 19, 2020 - 9:50 pm\nކޮވިޑް-19އާ ގުޅިގެން މާލޭއާއި ރިސޯޓުތަކުގައި ހުކުރު ނަމާދުކުރުން ހުއްޓާލާފައިވާތީ އެހެން ރަށަކުން ނަމަވެސް ހުކުރު ހުތުބާ ލައިވް ކޮށްދިނުމަށް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ގޮވާލައްވައިފިއެވެ.\nއިސްލާމިކް މިނިސްޓްރީން ވަނީ އިއްޔެއިން ފެށިގެން މި މަހުގެ 28 ވަނަ ދުވަހުގެ އަސުރު ނަމާދާ ހަމައަށް މާލެ އާއި ރިސޯޓުތަކުގައި ޖަމާއަތުގައި ނަމާދުކުރުމާއި ހުކުރުކުރުން މެދު ކަނޑަލާން އަންގާފައެވެ. ޝަހީމް ވަނީ މި ނިންމުމަށް ތާއީދު ވެސް ކުރައްވާފައެވެ.\nޝަހީމް މިއަދު ކުރެއްވި ޓްވީޓެއްގައި ވިދާޅުވީ މާލޭ ސަރަހައްދުގައު ހުކުރު ނަމާދު ގާއިމް ނުކުރެވޭ ހާލަތުގައި އެހެން ރަށަކުން ނަމަވެސް ހުކުރު ނަމާދު އަދި ހުކުރު ހުތުބާ ޓީވީ އާއި ރޭޑިއޯއޮން ލައިވް ކުރުން ވަރަށް މުހިންމު ކަމަށެވެ.\n"އިސްލާމީ ޝިއާރުތައް ރާއްޖޭގައި މަތިވެރިކުރުން ވަރަށް މުހިންމު، ﷲގެ ރަހުމަތުގެ ދޮރަކީ އެއީ،" ޝަހީމް ވިދާޅުވިއެވެ.\nމާލެ އާއި ވިލިމާލެ އާއި ހުޅުމާލެ އާއި ހުރިހާ ރިސޯޓުތަކެއްގައި ފަރުޟު ނަމާދުތައް ޖަމާއަތުގައި ކުރުން ހުއްޓާފައިވާއިރު، އަންނަ ހުކުރު ދުވަހު މާލެ އާއި ވިލިމާލެ އާއި ހުޅުމާލެއާ ރިސޯޓުތަކުގައި ހުކުރު ނަމާދު ނުކުރާ ގޮތަށް އިސްލާމިކް މިނިސްޓްރީން ވަނީ ނިންމައިފައެވެ.


Rahrashah dheyn nimmafaivaa 20 ambulance Male' genesfi | ThePress\nރަށްރަށަށް ދޭން ނިންމާފައިވާ 20 އެމްބިއުލާންސް މާލެ ގެނެސްފި\n13 October 2021, 17:46\nމާލެ ގެނައި އެމްބިއުލާންސްތައް\nރާއްޖޭގެ ހުރިހާ ރަށަކަަށް އެމްބިއުލާންސް ހަމަކުރުމަށް ގެންނަ އެމްބިއުލާންސްގެ ތެރެއިން ފުރަތަމަ 20 އެމްބިއުލާންސް މިހާރު މާލެ ގެނެސްފައިވާ ކަމަށް އެސްޓީއޯއިން ބުނެފިއެވެ.\nއަތޮޅު ތަކަށް ބޭނުންވާ 96 އެމްބިއުލާންސް ގެނައުމަށް އެސްޓީއޯ އާ ހަވާލުކޮށްފައި ވަނީ މިއަހަރުގެ ޖުލައި މަހުގެ 10 ވަނަ ދުވަހުއެވެ. މި އެއްބަސްވުމުގެ ދަށުން 180 ދުވަހުގެ ތެރޭގައި 96 އެމްބިއުލާންސް ރާއްޖެ ގެނެސް ހެލްތު މިނިސްޓްރީއާ ހަވާލުކުރަން ޖެހެއެވެ.\nއެސްޓީއޯއިން މިއަދު ބުނީ އެސްޓީއޯ އަދި ހެލްތު މިނިސްޓްރީއާ ދެމެދު ސޮއިކުރި އެމްއޯޔޫގެ ދަށުން ފުރަތަމަ 20 އެމްބިއުލާންސް މިއަދު މާލެ ގެނެސްފައިވާ ކަމަށެވެ.\nއެސްޓީއޯއިން އެހެން ބުނެފައި ވާއިރު ރާއްޖޭގެ ހުރިހާ ރަށަކަަށް އެމްބިއުލާންސް ހަމަކުރުމަށް ގެންނަ އެމްބިއުލާންސްގެ ތެރެއިން 20 އެމްބިއުލާންސް ލިބިފައިވާ ކަމަށް މިމަހު7ވަނަ ދުވަހު ރައީސް އޮފީހުގެ ތެރަުޖަމާނު މުހައްމަދު މަބްރޫކް އަޒީޒް ވަނީ ވިދާޅުވެފައެވެ.\nމަބްރޫކު ވަނީ ކުރިއަށް އޮތް އެއް މަސް ދުވަސް ތެރޭ އިތުރު 20 އެމްބިއުލާންސް ލިބޭނެ ކަމަށާ އޭގެ އިތުރަށް އަދި އިތުރު 20 އެމްބިއުލާންސް ލިބޭނެ ކަމަށް ވިދާޅުވެފައެވެ. އެހެންކަމުން ޖުމްލަ 60 އެމްބިއުލާންސް ލިބޭނެ ކަމަށް މަބްރޫކް ވިދާޅުވިއެވެ.\nރާއްޖޭގެ ހުރިހާ ރަށަކަށް އެމްބިއުލާންސް ހަމަކުރުމަކީ މި ސަރުކާރުގެ ސިއްހީ ވައުދުގެ ތެރޭގައި ހިމެނޭ ކަމެކެވެ.\nމީގެ ކުރިން ޖަޕާނުގެ އެހީގައި ރާއްޖެއަށް ވަނީ 21 އެމްބިއުލާންސްއެއް ހަދިޔާ ކޮށްފައެވެ. އެ އެމްބިއުލާންސް ހަދިޔާ ކޮށްފައި ވަނީ 2019 ވަނަ އަހަރުގެ އޮކްޓޯބަރު މަހުގެ ތެރޭގައެވެ.\nރަށްރަށަށް ހަވާލު ކުރާ މި އެމްބިއުލާންސްތަކުގެ ސަބަބުން ކާރިސާގެ ވަގުތުތަކުގައާއި، އެމަޖެންސީ އަދި އެކްސިޑެންޓްތަކުގައި ބަލިމީހުނަށް ފޯރުކޮށްދޭން ޖެހޭ ސިއްހީ ކުއްލި ފަރުވާ ރަށްރަށުގައި ފޯރުކޮށްދިނުމަށް އިތުރު ފުރިހަމަ ކަމެއް ލިބިގެން ދާނެއެވެ.\nހަބަރު އެސްޓީއޯ ސިއްހަތު


School Akah Nudhey, Ekamaku Thahyyaaru Vamun Dhany Bodu Imthihaanakah - Vaguthu\nސްކޫލަކަށް ނުދޭ، އެކަމަކު ތައްޔާރުވަމުން ދަނީ ބޮޑު އިމްތިހާނަކަށް\nވަކި ކަމެއް ކުރަން ހިތުއަޅައިގެން އެ އަޒުމާއި ހިތްވަރުގައި ތިބޭ މީހުންނަށް ކޮންމެ ކަމެއްވެސް ކާމިޔާބު ވާނެކަން ޔަގީނެވެ. މިއީ އެކަން ސާބިތުކޮށްދިން 12 އަހަރުގެ ކުއްޖެކެވެ. ބެންގަލް އަށް ނިސްބަތްވާ ސައިފާ ޚާތުން ތައްޔާރުވަމުން އެދަނީ އަންނަ ގްރޭޑް 10 ގައި ކިޔަވަމުންދާ ކުދިން ހަދާ ޓެސްޓަކަށް ތައްޔާރުވަމުންނެވެ.\nއެ ޓެސްޓުގައި ބައިވެރިވުމަށް އޭނާއަށް ވަނީ ފުރުސަަތު ލިބިފައެވެ. އުމުރުން ހަތް އަހަރުގައި ސްކޫލަށް ދިއުން ހުއްޓާލި ސައިފާ، މިހާރު ކިޔަވަނީ ގޭގައެވެ. އަންނަ އަހަރު އޮންނަ ގްރޭޑް 10ގެ ޓެސްޓުގައި އޭނާ ބައިވެރިވާނީ އޭއޭއެސް ހައި ސްކޫލްގެ އިތުރު ކުއްޖެއްގެ ގޮތުގައެވެ.\nސައިފާއަކީ އިންޑިއާގެ ޑޮކްޓަރެއްގެ ދަރިއެކެވެ. އޭނާ ސްކޫލަށް ދިއުން ހުއްޓާލީ، އޭނާއާއެކު ކިޔަވާ ކުދިންނަށްވުރެ އޭނާ މޮޅުވުމުންނެވެ. އެހެންވެ އޭނާ ހިތަށް އެެރީ އޭނާ ސްކޫލަށް ދިއުން އެހާ ރަނގަޅު ނޫން ކަމެވެ.\nނަމަވެސް ސައިފާގެ މައިންބަފައިން ބޭނުންވަނީ ސައިފާ ކިޔަވާށެވެ. އެ މީހުންގެ އެ ހުވަފެންތައް ސީދާ ވެގެން ދިޔައީ އޭއޭއެސް ހައި ސްކޫލުން އެ މީހުންނަށް ގުޅާފައި ސައިފާއަށް އެ ޓެސްޓުގައި ބައިވެރިވެވޭނެ ކަމުގެ ޔަގީންކަން ދިނުމުންނެވެ.\nސައިފާ ބުނީ، އޭނާ ސްކޫލަށް ދިއުން ހުއްޓާލި ފަހުންވެސް އެއްވެސް ވަރަކަށް ދެރަ ނުވާ ކަމަށެވެ. ނަމަވެސް އަބަދުވެސް ގޭގައި ކިޔަވާ ކަމަށް އޭނާ ބުންޏެވެ. އެހެންކަމުން މިއީވެސް އެހެން މީހުން ނަމޫނާއަކަށް ބަލަންވީ ކުއްޖެކެވެ.\nމިއީ ވިހެއި އިރުވެސް ރީތި އިސްތަށިގަނޑެއް އޮތް ކުއްޖެއް!\nއޭބީސީޑީ2ގައި ވަރުން ދައްކުވައި ދިނީ ކާމިޔާބަށް ކުރި ދަތުރު\nއަރުޖުން ރާމްޕަލްގެ މި ފޮޓޯއާއެކު އެތައް ބަޔަކަށް ހައިރާން ކަން\nއޮކްޓޯބަރ 29, 2018 19:11\nއައި ނީޑް ފްރެންޑްސް\nއޮކްޓޯބަރ 29, 2018 21:08\nޑޮކްޓަރ މޮންރޯ މަސީހް އާރުއެމްޕީ\nއޮކްޓޯބަރ 30, 2018 08:33\nކޮންމެ ކަމެއްގައިވެސް ބޭނުންވަނީ ޝައުގުވެރިކަން. އުމުރެއްމުހިންމެއްނޫން. އެކުއްޖަކު ކަމަކަށް ޝައުގުވެރިވެއްޖެނަމަ ކާމިޔާބުގެ އެންމެއުސް ކުންނަށް ދަތުރު ކުރެވޭނެ. ކުރާނެ.\nއޮކްޓޯބަރ 30, 2018 15:16\nރައީސްކަމަށް ޝައުގުވެރިކަން އެބަހުރި\nއޮކްޓޯބަރ 31, 2018 13:43\nހިއްވަރާ އެކު މަސައްކަތް ކޮއްފިއްޔާ ވާނެޔޭ ދޯ...❤ މަރްހަބާ..


Dhuniyeyge "Reset button ah" covid-19 fiththaalaifi\nދުނިޔޭގެ "ރީސެޓު ބަޓަނަށް" ކޮވިޑް19، ފިއްތާލައިފި!\nފުނިޖެހިފައި އޮތް އެކި ގައުމުތަކުގެ ހިމޭން ވެށީގެ ތެރެއިން ފެންނާން އޮތީ، ގުދުރަތީ ދިރުންތައް، އުފާކުރަމުން އަންނަ މަންޒަރު\nއިޓަލީ ވިލާތުގެ ބައެއް ކޯރުތައް ހުރަސްކުރަން އަޅާފައިހުރި ބްރިޖު ތަކުން، ކެނޑިނޭޅި އިވެމުންދިޔަ ވެހިކަލް ތަކުގެ އަޑުފައްގަނޑު ކެނޑިއްޖެ\nކ. މާލެ | 22 މާރޗް 2020 | އާދީއްތަ 14:59 | 30,848\nކޭލަކުނު - ރާއްޖެ އެމްވީ\nއިންސާނުން ގެއަށް ވަދެ، ދޮރުތަނޑު އެޅުވި ހިނދު، ދުނިޔޭން މި ފެންނަ ޢަޖާއިބު ކުރަނިވި، މަންޒަރު ތަކާމެދު ފިކުރު ހިންގައިލީމު ހެއްޔެވެ؟ އެތައް އައްސޭރިފަށެއްގެ މޫދުން އިންސާނުން އެރިހިނދު، ކޯމަސްތަކާއި، މިނޫންވެސް މަސްމަހާމެހި، މިނިވަންކަމާއެކު، ހެލިފެލިވާން ފަށައިފިއެވެ. އެސޮރުމެންނަށް ގޯނާކުރާ މީހުން، އެސޮރުމެންގެ ވަޒަން، އެސޮރުމެންނަށް ދީފައި، އެނބުރި ހިނގައްޖެ ކަމުގެ އިޙުސާސުގައެވެ.\nކާރުޚާނާތައް ތަޅުލައި، މަގުތައް ހިމޭންވެ، އެއްގަމު އުޅނަދުތައް ޕާރކު ކޮށްލި ހިނދު، ކޮންމެ ސިކުންތަކު ޖައްވަށް ފެތުރެމުން ދިޔަ، ވިހަ ދުމުން ޖައްވުވެސް މިދަނީ ސާފުވާން ފަށައިފައެވެ. ޖައްވުގައި އިއްޔެއާ ހަމައަށް އޮތް، ވިހަ ދުމުގެ ވަސް ފިލައި، ވަޔާއެކު ފެތުރެމުންދާ މާމެލާމެލީގެ ވަސް، ފަޒާގެ ތެރެއަށް ފަތުރާލައިފިއެވެ. ގަސްގަހާގެހިން ފޮޅެމުންދާ މާތައް ބިންނާނެ މީހުންނެއް މިއަދަކު ނެތެވެ. އެހެންކަމުން ފޮޅުނުހާ މަލެއްގެ ފަރިކަން، އިންސާނުންގެ އުނދަގުލުން މިނިވަންކަން ހޯދައިފިއެވެ.\nމީގެ ދެ ހަފުތާއެއްގެ ކުރިން އިޓަލީގެ އައްސޭރި ފަށުން އަބަދުހެން ފެންނަމުން ދިޔައީ، އިންސާނުންގެ ހެލިފެލިވުން ތަކެވެ. އުފާކުރުމާއި މަޖާކުރުމެވެ. އިއްޔެ އެ އުފާވެރި މޫދުތައް ތަޣައްޔަރު ވެފައި އޮތީ، އިންސާނުންގެ ފުށުންނެވެ. ނަމަވެސް މިއަދު، މަންޒަރު އެވަނީ ބަދަލުވެފައެވެ.\nއިޓަލީގެ އައްސޭރި ފަށުގެ މޫދާ އަތިރިމަތި ތަކުން، މީހުން އެރިހިނދު، އެތަންތަނަށް ފަޅުކަން ވެރިއެއް ނުވިއެވެ. މީހުންގެ އުނދަގުލާހެދި، ތިލަފަށަށް އަންނާން ނުކެރިފައިތިބި، ކޯމަހާއި މިނޫންވެސް މަސްމަހާމެހި، މިއަދު އެވަނީ ތިލަފަށަށް މިނިވަންކަމާއެކު އައިހެވެ. މި ވީޑިއޯތައް އިޓަލީ ވިލާތުގައި އެވަނީ "ވައިރަލް" ވާން ފަށައިފައެވެ.\nއިޓަލީ ވިލާތުގެ ބައެއް ކޯރުތައް ހުރަސްކުރަން އަޅާފައިހުރި ބްރިޖު ތަކުން، ކެނޑިނޭޅި އިވެމުންދިޔަ އުޅަނދު ތަކުގެ އަޑުފައްގަނޑު ކެނޑި، މާޙައުލު ހިމޭން ވެލިހިނދު، އަސްދޫނި އައިންތައް އައިސް، އެ ބުރިޖުތައް އަޅާފައިވި ކޯރުތަކަށް ތިރިކޮށްލިއެވެ. މިހާރު ފެންނާން އޮތީ، މިނިވަންކަމާއެކު، އެސޮރުމެންގެ ވެށީގައި ފަތާ މަންޒަރެވެ.\nވަންޑް އެންޑް އޮންލީ ރިސޯޓު - ބުކިންގ.ކޮމް\nއެހެން ކަމުން، އިންސާނުން ހިޞާރު ކޮށްފައިވިހާ ތަންތަންދޫކޮށް، މީސްތަކުން ގެއަށް ވަނުމާއެކު، ޤުދުރަތު މިއަދު ފަޅުފިލުވަމުން އެދަނީ، ގުދުރަތީ ދިރުންތަކަށް، ޚާއްސަވެފައި އޮތް، ވެށީގެ އަޞްލު ދިރުންތަކުންނެވެ.\nއަދިވެސް ހައިރާން ކުރުވަނިވި އެހެން މަންޒަރަކަށް ބަލައިލަމާ ހެއްޔެވެ؟ ސިންގަޕޫރުގައި ދިރިއުޅޭ މުގޮށި މީދާތަކަށްވެސް ޕާކުތަކާ، ހުސް ތަންތަނުން، މިއަދު ޖާގަ ލިބިއްޖެ ކަހަލައެވެ. ފެންނަމުންދާ ބައެއް ވީޑިއޯ ފުޓޭޖު ތަކުން ހާމަ ކޮށްދެނީ، މިނިވަން ކަމާއެކު، އެސޮރުމެން، ހެލިފެލިވެ، އުފާކުރަމުން ގެންދާ މަންޒަރު ތަކެވެ.\nއިޒްރޭލްގެ ތެލްއަވީވް އެއަރޕޯޓު ތަޅުލިހިނދު، މިސްރުގައި ނަން މަޝްހޫރު ދޫނިބައިތައް އައިސް، ތެލްއަވީވް ރަންވޭއަށް ތިރިކޮށްލިއެވެ! ފެންނަނީ ރަންވޭ މަތީގައި މިނިވަންކަމާއެކު، ދޫނިތައް ހިނގައިއުޅޭ މަންޒަރެވެ. މިތަންތަންވެސް އެސޮރުމެންނަށް މިނިވަންކަމާއެކު ލިބިއްޖެކަމުގެ އިޙުސާސާ އެކުގައެވެ.\nއެމެރިކާގެ މަޝްހޫރު އެކުއޭރިއަމްގައި ދިރިއުޅެމުންދާ ޕެންގުއިންތައް، މަގުތަކަށް ނިކުމެ، ހިނގާލާފައި އުޅޭ މަންޒަރަކީވެސް ޢަޖައިބު ކުރަނިވި މަންޒަރެކެވެ. ވައިރަލް ވަމުންދާ ވީޑިއޯ އެކެވެ. މިއީ، އިންސާނުންގެ ގޯނާ ތަކުން އެސޮރު މެންނަށް، އަމާން ވަގުތު ކޮޅެއް ލިބިއްޖެ ކަމުގެ ޔަޤީންކަން، ދައްކައިދޭ މަންޒަރެކެވެ. އެފަދަ އިޙުސާސެކެވެ.\nމީގެ ދެ ހަފުތާއެއްގެ ކުރީންނަމަ، މިއީ ފަތުރުވެރިންނާހެދި އެތަނެއް ފުނިޖެހިފައި އޮތް ތަނެކެވެ. އެހެނަސް މިއަދު މިތަންތާނގައި އޮތް ހިމޭން ވެށީގެ ތެރެއިން ފެންނާން އޮތީ، ގުދުރަތީ ދިރުންތައް، އުފާކުރަމުން އަންނަ މަންޒަރެވެ.\nކޮންމެއަކަސް މި ފެންނަމުންދާ މަންޒަރު ތަކުން، ޔަގީންކޮށްދެނީ، ދުނިޔޭގައިވާ އެހެން ދިރުންތަކަށް އޮތް ވެށި، އަހަރެމެން އިންސާނުންގެ ބާރުގެ ދަށަށް ގެނެވިފައި އޮތް މިންވަރެވެ. އަދި މި ވެއްޓަކީ ހަމައެކަނި އިންސާނުން އެކަނި އުޅެން އޮތް ތަންތަން ނޫންކަމެވެ.\nމި ވެށީގައި ލެއްވިހާ، ދިރުންތަކަށްވެސް ޖާގަ ލިބެން ޖެހެއެވެ. އެސޮރުމެންގެ ޙައްޤުތަކެއް، މި ވެށީގައި ވެއެވެ. އެކަން ނޭގިފައި އޮތީ، އަހަރެމެންނަށެވެ. ޖަނަވާރުތައް މަރާ، އެސޮރުމެންގެ ވަޒަނުން ނެރެ ފަހާލާ މީހުންނަށެވެ. ޝިކާރަވެރިން ނަށެވެ. އިންސާނުންނަށެވެ. އެހެން ދިރުންތަކަށް ގެއްލުންދޭ ފަރާތް ތަކަށެވެ.\nކޮވިޑް19 ގެ ވައިރަހުގެ ބިރަށް، އިންސާނުން ގޭގެއަށް ވަދެ ދޮރުތައް ލެއްޕި ހިނދު، ހިމޭން ކަމާއެކު ފެންނަމުންދާ ދުނިޔޭން، ދައްކައިދޭ މަންޒަރު ތަކުން އެ ބުނެދެނީ، ކޮން ވާހަކައެއް ހެއްޔެވެ؟\nއެ ބުނެދެނީ ވަރަށް ބޮޑު ޙަގީގަތެކެވެ. ކޮވިޑް 19ގެ މި ވައިރަސް، ދުނިޔޭގެ "ރީސެޓް ބަޓަނަށް" ފިއްތާލައިފި ކަމެވެ! އިންސާނީ ޙަޔާތަށް އިސްލާޙުތަކެއް ގެނުވާން ވެއްޖެ ކަމެވެ. އޭގެ ހެކި ވަށައިގެން މި އޮތީ ފެންނާށެވެ. މި ބިމުގާ ﷲ ސުބްޙާނަހޫ ވަތަޢާލާ ލެއްވި، އެންމެހާ ދިރުންތަކަށްވެސް، މި ބިމުން ޖާގަ ޙައްޤުވާ ކަން، ޚުދު އެސޮރުމެން އެ ގެންދަނީ ހާމަކޮށް ދެމުންނެވެ! އިންސާނުންގެ ހިލަމެއް ނުވާ، ގޯނާއެއްނުވާ ކޮންމެތާކު، އެސޮރުމެންނަށް، މިހިނދަށް ލިބިފައިވި މިނިވަންކަމުގެ ބޭނުން އެދަނީ ހިފަމުންނެވެ.\nމި އޮތްހާ ދުވަހު، އެ ހުރިހާ ތަނެއް، ބާރުގެދަށަށް ގެނެސް، އެހެން ދިރުންތަކަށް އޮތް ޖާގަ ހިޞާރުކުރި ފަރާތަކީ، އިންސާނުންނެވެ. ކޮވިޑް19، ވައިރަހުގެ ނުރައްކާތެރި މި ޙާލަތުގާ، އިންސާނުންނަށް އޮތީ ގެއެވެ. އެހެން ދިރުންތަކަށް އެވަނީ، އެސޮރުމެންގެ މިނިވަން ވެށި، ހިތަކަށް ލިބިފައެވެ. އެހެން ކަމުން މި ދައްކައިދެނީ، ދުނިޔޭގެ ރީސެޓް ބަޓަނަށް، ކޮވިޑް ނަވާރައިގެ ވައިރަސް، ފިއްތާލި މަންޒަރެވެ!


ކުޅުންތެރިންގެ ވިސްނުން ބަދަލްކުރަން ޖެހިފައި | Landhooinfo\nކުޅުންތެރިންގެ ވިސްނުން ބަދަލްކުރަން ޖެހިފައި\nލަންދޫއަކީ އަތޮޅު ފެންވަރުގައި ފުޓްބޯޅައިން ފާހަނގަކޮށްލެވޭ ރަށެކެވެ. ހަމަ އެހެންމެ ރާއްޖެތެރޭގެ ޓީމްތައް މާލެގޮސްފުޓްބޯޅަ ކުޅުނު ދުވަސްވަރު ލަންދޫ ޓީމްތައްވަނީ ޒޯނު ޗެމްޕިއަނުންގެ ހައިސިއްޔަތުން މާލޭގެ ރަސްމީ ބޯޅަ ދަނޑުގައި ކުޅެ އެދެވޭ ރަނގަޅު ނަތީޖާތަކެއްވެސް ނެރެފައެވެ. މިއަދުވެސް ލަންދޫގައި ތިބި ކުޅުންތެރިންނަކީ ހުނަރުވެރި މޮޅަތު ކުޅުންތެރިންތަކެކެވެ. އަދި ހަމައެހެންމެ ލަންދޫގައި އޮތް ޓީމަކީ ވަރުގަދަ މޮޅު ޓީމެކޭ ދަންނަވަން ޖެހެއެވެ.\nކަންމިހެން ހުރިނަމަވެސް ހިތާމައަކީ ލަންދޫއަށް އުފަން ލަންދޫގެ ފުޓްބޯޅަ ކުޅުންތެރިއަކަށް އަދި މިހާތަނަށް ރާއްޖޭގެ ނިސްބަތުން މޮޅު ކުޅުންތެރިޔަކަށް ވެވިފައި ނެތްކަމެވެ. އެންމެ ކުޑަމިނުން ރާއްޖޭގެ މަޝްހޫރު މުބާރާތްތަކުގައި ކުޅެ ކާމިޔާބީތަކެއް ހޯދިފައި ނެތްކަމެވެ.\nއަޅުގަނޑަށް ލިބިފައިވާ މަޢުލޫމާތު ކުށްކަމުގައި ނުވާނަމަ ލަންދޫއަށް އުފަން ލަންދޫގެ ކުޅުންތެރިއަކުވަނީ ރާއްޖޭގެ ފުރަތަމަ ޑިވިޝަންގެ ޓީމެއްކަމަށްވާ ކުލަބު ވެލެންސިޔާއަށް ކުޅެފައެވެ. ނަމަވެސް އެއީ ވަރަށް ކުރު މުއްދަތެއްގައެވެ. މީގެ އިތުރުން ލަންދޫގެ ބައެއް ކުޅުންތެރިންވަނީ ރާއްޖޭގެ ފުރަތަމަ ޑިވިޝަންގެ ބޮޑަތި ކުލަބު ތަކުގެ ޕްރެކްޓިސްތަކުގައި ބައިވެރިވެފައެވެ. ނަމަވެސް ހިތާމައަކީ ވަކި ހިސާބަކުން ޓީމަށް ފިލައިގެން ކޮންމެވެސް ތާކަށް ކުޅުންތެރިން ދާކަމެވެ. މިއަހަރު ތެރޭގައިވެސް ލަންދޫގެ ހުނަރުވެރި އުއްމީދީ މޮޅަތި ކުޅުންތެރިންގެ ފަރާތުންވެސް މި މަންޒަރު ފެނިގެން ގޮސްފައިވާކަން ހިތާމައާއި އެކު ފާހަނގަކޮށްލަން ޖެހެއެވެ.\nމިއީ މިއަދު ލަންދޫގައި އަރަމުންއަންނަ ހުނަރުވެރި ޒުވާން ކުޅުންތެރިން ވިސްނަންވެއްޖެ ކަމެކެވެ. ހަމަ އެކަނި ރަށުގައި ކުޅެލެވޭ މުބާރާތަކުން ނުވަތަ ރަށުން ބޭރު ޓީމަކާއި ދެކޮޅަށް ކުޅެލެވޭ މެޗަކުން ކުޅުންތެރިންގެ ފެންވަރު މައްޗެއް ނުކުރެވޭނެއެވެ.\nމިއަދު އަޅުގަނޑުމެންގެ ކުޅުންތެރިންވެސް ވިސްނަންވީ ބ.އޭދަފުށީ ކުޅުންތެރިން ފަދައިން މާލެގޮސް ރާއްޖޭގެ ނަންމަޝްހޫރު ޓީމްތަކުން ޖާގަހޯދާ ، ތިމާއަށާއި ،ތިމާގެ ރަށަށާއި ، ތިމާގެ އަތޮޅަށާއި އަދި ތިމާގެ ޤައުމަށް ރީތި ނަމާއި ޝަރަފް ހޯދައި ދިނުމަށެވެ.\nއަޅުގަނޑުމެންގެ ކުޅުންތެރިންގެ ވިސްނުން މިވަނީ ބަދަލްކުރަން ޖެހިފައެވެ.\nފުޓްބޯޅަ ވާހަކަ ނުލިޔެ ލަންދޫގެ ޒުވާނުން ކޮންމެވެސް ތާކަށް ވަޒީފާއެއް އަދާކުރަން ދާން ބާރުއެޅުމުގެ ގޮތުން ލިޔުން ވަރަށް މުހިންމު ކަމުގައި ފެނޭ. ތާއަބަދު އަމާ ދިނީމަ ކައިގެން ބަފާ ދިނީމަ ބޮއެގެން ރަށުގައި ފުޓްބޯޅަ ކުޅެން ތިބުމަކުން ލަންދޫއަކަށް ރީތި ނަންތަކެއް ލިބޭނެ ކަމަކަށް ޤަބޫލެއް ނުކުރެވޭ. ޒުވާން ކުދިން މުޖުތަމަޢު ބަލައިގަންނަ ފަދަ ބަޔަކަށްވޭތޯ ލިޔުންތެރިޔާ މަސައްކަތް ކޮށްބަލަ. ހަމަ އެކަނި މާލެގޮސް ފަސްޓް ޑިވިޒަންގެ ޓީމަކަށް ކުޅުނަކަސް ފަރުޖެހޭކަށް ނެތް.\nހިފަހައްޓާ ނުލެވެނީ ހަމަ.. ދެން އޭގަ އަސްލު ބައިވަރު ސަބަބުތައް އެބަހުރި. މިސާލަކަށް ކުލަބުން ހުށައަޅާ މުސާރަ، ހުރުމުގެ ދަތިކަން…….. އަރަމުން އަންނަ ކުޅުންތެރިން މި ކަމަށް ވިސްނާލުން ހަމަ ވަރަށް މުހިންމު.


ރިލްވާންގެ މަރާއިގުޅޭ ބޮޑު އޮޕަރޭޝަން: މިއަދުގެ މިހާތަނަށް ހަތަރު ގެއަކާއި ކެފޭއެއް ބަލާފާސް ކޮށްފި!\nމިނިވަންނޫސްވެރިޔާ އަޙުމަދު ރިލްވާން އަބްދުﷲ މަރާލާފައިވާކަމަށް ބުނެ މަރުތަކާއިބެހޭ ރިޔާސީ ކޮމިޝަނުން ހާމަކުރި ތަހުގީގު ރިޕޯޓަށް އެއްބާރުލުން ދިނުމުގެ ގޮތުން ފުލުހުން ހިންގަމުންގެންދާ ބަލާފާސް ކުރުމުގެ ބޮޑު އޮޕަރޭޝަންގައި، މިއަދުގެ މިހާތަނަށް ހަތަރު ގެއަކާއި ކެފޭއެއް ބަލާފާސް ކޮށްފައިވާ ކަމަށް ފުލުހުން ވިދާޅުވެއްޖެއެވެ.\nފުލުހުންގެ ތަރުޖަމާނު ޗީފް އިންސްޕެކްޓާ އޮފް ޕޮލިސް އިޒްމިއާ ޒާހިރު ވިދާޅުވީ، މިއަދުގެ މިހާތަނަށް ބަލާފާށްފައިވަނީ މާލޭގެ ހަތަރު ގެއަކާއި ކެފޭއެއް ކަމަށެވެ. އަދި މާލެ ސަރަޙައްދުގައި އޮތް ބޯޓެއްގައި ހުރި މީހެއް ވެސް ބަލާފާސް ކޮށްފައިވާ ކަމަށް އިޒްމިއާ ވިދާޅުވިއެވެ.\nމިއޮޕަރޭޝަންގައި އަދި އެއްވެސް މީހަކު ހައްޔަރު ނުކުރާކަމަށް މައުލޫމާތު ދެއްވަމުން އިޒްމިއާ ވިދާޅުވީ މިއީ މީހުންނާއި ތަންތަން ބަލާފާސް ކުރުމުގެ އޮޕަރޭޝަނެއް ކަމަށެވެ. އަދި މިއަދުގެ އޮޕަރޭޝަން އަދިވެސް ކުރިއަށްދާ ކަމަށް ވެސް ތަރުޖަމާނު ވިދާޅުވިއެވެ.\nމަރުތަކާއިބެހޭ ރިޕޯޓާއި ގުޅިގެން އިއްޔެވެސް ވަނީ ނުވަ ތަނެއް ބަލާފާސްކޮށްފައެވެ. އަދި ކަނޑުމަތީގެ އޮޕަރޭޝަނެއް ވެސް މިކަމާއި ގުޅިގެން ފުލުހުން ވަނީ ފަށާފައެވެ. ބަލާފާސް ކުރުމުގެ މިއޮޕަރޭޝަންގައި ޤައުމީ ދިފާއީ ބާރުންވެސް ވަނީ ހަރަކާތްތެރިވާން ފަށާފައެވެ.


ހަފައި ލީ ބޯވާ | ޙެޔޮބަސް\nHome ދިރޭތަކެއްޗާއި ތިމާވެށި ހަފައި ލީ ބޯވާ\nބޯވާގައި އާންމުކޮށް ހުންނަނީ 8 ފައެވެ. މިހާތަނަށް މިއާ ހިލާފަށް ފެނިފައިވަނީ6ފައި ހިމެނޭ ދެ ބޯވާއެކެވެ. އެ ބޯވާތައް އުފެދިފައިވާ އިރުވެސް ވަނީ ހަ ފައިކަން ފާހަނގަކުރެވެއެވެ. ރާއްޖޭން އާންމުކޮށް ފެންނަ ބޯވާތަކުގައިވެސް ބައެއް ފަހަރަށް 8 ފަޔަށް ވުރެ މަދުކަން ފާހަނގަކުރެވެއެވެ. އެހެންނަމަވެސް އެ ތަކެތީގައި 8 ފަޔަށް ވުރެ މަދުވެފައި ވާއިރު މަދުވާ ފައިތަކުގެ ބުޑު ފެންނާން ހުރެއެވެ، މިގޮތަށް އަޅުގަނޑުމެންނަށް ފެންނަ ބޯވާ އަކީ ކޮންމެސް ދިރޭ އެއްޗެއްގެ ފަރާތުން އަނިޔާ ލިބިފައިވާ އެއްޗެއްސެވެ. މިގޮތުން ބަލާއިރު އަޅުގަނޑުގެ ތަޖްރިބާގައި ވެނަކީ އާންމުކޮށް ހަމަލާ ދޭ އެއްޗެކެވެ. އާންމުކޮށް ކޮންމެ ބޯވާ އަކަށްވެސް ކޮންމެސް ކަހަލަ އަނިޔާއެއް ލިބިފައިވާކަން ފާހަނގަކުރެވެއެވެ. ދުނިޔޭގައި6ފައި ލީ ބޯވާގެ ގޮތުގައި ރެކޯރޑްކުރެވިފައިވާ ދެ ބޯވާ އަކީ މެރިން ބައިލޮޖިސްޓުން ބުނާ ގޮތުން އެއީ އުފަންވުމުގެ ފަހުން ލިބިފައިވާ ގެއްލުމެއް ނޫނެވެ. އެއީ އުފެދުމުގައި ވެސް6ފައި ލާފައިވާ2ބޯވާއެވެ.\nފުރަތަމަ ފެނުނު6ފައިގެ ބޯވާ ފެނިފައިވަނީ 2008 ވަނަ އަހަރު އުތުރު ވޭލްސްގެ ކަނޑުންނެވެ. އެ ބޯވާ ހިފާފައިވަނީ އިހި ހިފާ ޕޮޓަކުންނެވެ. މި ބޯވާ ލާފައިވަނީ ވޭލްސްގެ އެންޖަލެސީ ސީ ޒޫ އަށެވެ. ދެވަނަ އަށް ފެނުނު ހަ ފައި ލީ ބޯވާ ހިފާފައިވަނީ އެމެރިކާގެ އާއިލާއަކުން ގްރީސް އަށް ކުރި ޗުއްޓީ ދަތުރެއްގައެވެ.\nPrevious articleކަކުނި މަހުގެ ސިއްޙީ ފައިދާ\nNext article30 ފޫޓްގެ ބޯވާ ދިލަމަހެއް\nދިރޭތަކެއްޗާއި ތިމާވެށި Oct 23, 2013


Saudi ah ves veleege thoofaaneh\nސައޫދީ އަށް ވެސް ވެލީގެ ތޫފާނެއް\nވެލީގެ ވަރުގަދަ ތޫފާނެއްގެ ސަބަބުން ސައޫދީ އަރަބިއްޔާގެ ވެރިޔަށް ރިޔާޟް އާއި އެހެން ބައެއް ސަރަހައްދުތަކުގައި އިއްޔެ އިން ފެށިގެން ހާސްކަމާ ކުރިމަތިވެއްޖެ އެވެ. ސައޫދީ އަށް މި އުނދަގޫތަކާ ކުރިމަތިވި އިރު މެދުއިރުމަތީގެ އެކި ގައުމުތަކަށް މި ދުވަސްވަރު ދަނީ ވެލީގެ ތޫފާނުތައް ކުރިމަތިވަމުންނެވެ.\nސައޫދީގެ ވެރިރަށުގެ އިތުރުން މައްކާ އާއި މަދީނާ އަށް ވެސް ވަނީ، ވައި ގަދަވެ ވަޔާ އެކު ވެއްޔާއި ހިރަފުސްތައް އަރައިގެން އައުމުގެ މައްސަލަ ކުރިމަތިވެފަ އެވެ. މި ތޫފާނު އަދިވެސް ދެ ދުވަހަކަށް ދެމިގެން ދާނެ ކަމަށް ލަފާކުރެވިފައި ވާއިރު މިހާރު ވެސް ވަނީ އެކަމުގެ ސަބަބުން ޓްރެފިކަށް ދަތިވެފަ އެވެ.\nމި ތޫފާނުގެ ސަބަބުން ވައިގެ ދަތުރުފަތުރަށް އެއްވެސް މައްސަލައެއް ކުރިމަތިވި ކަމަކަށް އަދި ރިޕޯޓްކޮށްފައެއް ނުވެ އެވެ. އަދި ސައޫދީގެ ތެޔޮ އެކްސްޕޯޓް ކުރުމަށް ވެސް އެއްވެސް ހުރަހެއް ކުރިމަތިނުވާ ކަމަށް ރޮއިޓާސް އިން ބުންޏެވެ.\nސައޫދީ އަށް ވެލީގެ ތޫފާނެއް ކުރިމަތިވި އިރު އަވަށްޓެރި ކުވައިތަށް ވެސް ވަނީ މީގެ ތޫފާނެއް ކުރިމަތިވެފަ އެވެ. އެ ތޫފާނުގެ ސަބަބުން ވަނީ ތެލުގެ އެކްސްޕޯޓަށް ވެސް ހުރަސްތައް ކުރިމަތިވެފައި ކަމަށް ކުވައިތު ނެޝަނަލް ޕެޓްރޯލިއަމް ކޮމްޕެނީން ބުނެފައިވެ އެެވެ. އެ ގައުމުގައި ވަނީ ތޫފާނާ ގުޅިގެން ވައިގެ ދަތުރުފަތުރަށް ބުރޫތަކެއް އަރައިފަ އެވެ.\nމި ދުވަސްވަރު ވަނީ އިޒްރާއީލާއި ފަލަސްތީނާއި ލުބްނާން އަދި މިސްރަށް ވެސް ވެލީގެ ތޫފާންތަކާ ކުރިމަތިލާން ޖެހިފަ އެވެ.


دين އަށް ވެއްދުމުގައި مجبور ކުރުމެއް ނެތެވެ. ހަމަކަށަވަރުން، ضلالة ގެ އަނދިރިކަމުގެ ތެރެއިން، هداية ގެ ސާފު އަލިމަގު އެނގި ފާޅުވެއްޖެއެވެ. ފަހެ، شيطان އާޔަށް كافر ވެ اللَّه އަށް إيمان ވާމީހާ (ދަންނާށެވެ!) ފަހެ، އެމީހާ، އެންމެ ވަރުގަދަ عقيدة ގައި ހިފަހައްޓައިފިކަން ކަށަވަރެވެ. ނެތި ދިޔުމެއް އެޔަކަށް ނުވެއެވެ. اللَّه އީ، މޮޅަށް އައްސަވާވޮޑިގެންވާ، މޮޅަށް ދެނެވޮޑިގެންވާ ރަސްކަލާނގެއެވެ.\nاللَّه އީ، إيمان ވި މީހުންނަށް އެހީތެރިވެ، ވާގިވެރިވެ ވޮޑިގެންވާ ރަސްކަލާނގެއެވެ. އެކަލާނގެ، އަނދިރިކަމުގެ ތެރެއިން އަލިކަމަށް އެއުރެން ނެރުއްވައެވެ. އަދި، كافر ވި މީހުންގެ އެކުވެރި ވާގިވެރިންނަކީ، شيطان ންނެވެ. އަލިކަމުގެ ތެރެއިން އަނދިރިކަމަށް، އެ شيطان ން އެއުރެން ނެރެތެވެ. އެއުރެންނީ، ނަރަކައިގެ أهل ވެރިންނެވެ. އެއުރެން އެތާނގައި ދެމިތިބޭނެތެވެ.\nاللَّه، އޭނާއަށް ރަސްކަންދެއްވާފައިވާތީ، إبراهيم ގެފާނުގެ ވެރިރަސްކަލާނގެއާމެދު އެކަލޭގެފާނާ جدل ކުޅަ މީހާޔަށް ކަލޭގެފާނު ވިސްނައި ފިކުރު ނުކުރައްވަމުތޯއެވެ؟ (އެއީ) إبراهيم ގެފާނު ވިދާޅުވިހިނދެވެ. ދިރުއްވައި މަރުގަންނަވަނީ ތިމަންކަލޭގެފާނުގެ ވެރިރަސްކަލާނގެއެވެ. އޭނާ ދެންނެވިއެވެ. އަހަރެންވެސް ދިރުވައި އަދި މަރަމެވެ. إبراهيم ގެފާނު ވިދާޅުވިއެވެ. ފަހެ، ހަމަކަށަވަރުން، اللَّه، އިރުމަތީފަރާތުން އިރު ގެންނަވައެވެ. ފަހެ، ކަލޭ، އެ އިރު ހުޅަނގުފަރާތުން ނިކަން ގެނެސް ބަލާށެވެ! ދެން، އެ كافر ވި ކަލޭގެ حيران ވެ ބަސްހުއްޓިއްޖެއެވެ. އަނިޔާވެރިވެގެންވާ قوم އަކަށް اللَّه ތެދުމަގެއް ނުދައްކަވައެވެ.\nނުވަތަ، ހިޔާވަހިކަންދޭ ފުރާޅުތަކާއި عمارات ތައް ވެއްޓި ފަޅުވެފައިވާ ރަށެއްގެ ކައިރިންލާފައި ވަޑައިގަތް ބޭކަލެއްގެ ވާހަކަޔާމެދު ކަލޭގެފާނު ވިސްނައި فكر ނުކުރައްވަމުތޯއެވެ؟ އޭނާ ވިދާޅުވިއެވެ. މިރަށް މަރުވުމަށްފަހު، (އެބަހީ: ފަޅުވެ ވީރާނާ ވުމަށްފަހު) اللَّه، އަލުން އެރަށް ދިރުއްވާނީ ކޮންފަދައަކުން ހެއްޔެވެ؟ ދެން، اللَّه، ސަތޭކަ އަހަރަށް، އޭނާ މަރުގެންނެވިއެވެ. ދެން އަލުން އޭނާ ދިރުއްވައި حياة އަށް ފޮނުއްވިއެވެ. އެކަލާނގެ وحى ކުރެއްވިއެވެ. ކަލޭގެފާނު އަވަހާރަވެފައި އޮންނެވީ ކިތައްދުވަހުތޯއެވެ؟ އޭނާ ދެންނެވިއެވެ. ތިމަންއަޅާ އޮތީ އެންމެ ދުވަހަކުއެވެ. ނުވަތަ ދުވަހަކުން ބަޔެއްގައެވެ. އެކަލާނގެ وحى ކުރެއްވިއެވެ. އަދި ކިޔެއްހެއްޔެވެ! ސަތޭކަ އަހަރު ވާނދެން ކަލޭގެފާނު އޮންނެވީމުއެވެ. ފަހެ، ކަލޭގެފާނުގެ ކާތަކެއްޗަށާއި ބޯތަކެއްޗަށް ބައްލަވާށެވެ! އެތަކެއްޗަށް ބަދަލެއްނާދެއެވެ. އަދި، ކަލޭގެފާނުގެ حمار އަށް ބައްލަވާށެވެ! (އެކަން އެގޮތަށް ކުރެއްވީ ކަލޭގެފާނު ދެނެވަޑައިގަތުމަށްޓަކައެވެ.) އަދި، މީސްތަކުންނަށް ހެތްކެއްކަމުގައި ކަލޭގެފާނު ލެއްވުމަށްޓަކައެވެ. އަދި، ތިމަންރަސްކަލާނގެ އެ ކަށިތައް އެއްކުރައްވައި، ދެން، އެ ކަށިތަކުގައި މަސް ލައްވަނީ ކޮންފަދައަކުންކަން ކަލޭގެފާނު ދެކެވަޑައިގެން ބައްލަވާށެވެ! ދެން، އޭނާއަށް އެކަން بيان ވެ އެނގިވަޑައިގަތްހިނދު ދެންނެވިއެވެ. ހަމަކަށަވަރުން، اللَّه އީ، ކޮންމެ ކަމަކަށްމެ ކުޅަދުންވަންތަ ކަލާނގެކަން يقين ކޮށް ދެނެގަންނަމެވެ.\nއަދި، إبراهيم ގެފާނު ދެންނެވިހިނދު ހަނދުމަކުރާށެވެ! އަޅުގެ ވެރިރަސްކަލާކޯއެވެ! އިބަރަސްކަލާނގެ، މަރުވެފައިވާ ތަކެތި ދިރުއްވަނީ ކޮންފަދައަކުންކަން އިބަރަސްކަލާނގެ މިއަޅާއަށް ދައްކަވައިފާނދޭވެ! އެކަލާނގެ وحى ކުރެއްވިއެވެ. ފަހެ، ކަލޭގެފާނު إيمان ވެވަޑައި ނުގަންނަވަނީތޯއެވެ؟ އެކަލޭގެފާނު ދެންނެވިއެވެ. ނޫނެކެވެ! (މިއަޅާވަނީ إيمان ވެގެންނެވެ.) އެހެނެއްކަމަކު، މިއަޅާގެ ހިތްހަމަޖެހި إطمئنان ކަން ލިބުމަށްޓަކައެވެ. އެކަލާނގެ وحى ކުރެއްވިއެވެ. ފަހެ، ކަލޭގެފާނު، ހަތަރު ދޫންޏެއް، ހިއްޕަވާށެވެ! ދެން އެ އެއްޗެތި ކަލޭގެފާނުގެ ބާރުގެ ދަށަށް ގެންނަވައި، ކަތިލައްވައި، ކޮށްޓަވައި، މޮޑުއްވައި، އެކަތި އަނެކައްޗާ އެއްކުރައްވައި ހައްދަވާށެވެ! ދެން (ބައިކުރައްވައި) އެއިން ބައެއް ކޮންމެ ފަރުބަދަޔެއްގެ މައްޗަށް ލައްވާށެވެ! ދެން، އެ އެއްޗިއްސަށް ކަލޭގެފާނު ގޮވައިލައްވާށެވެ! އެހިނދު، އެ އެއްޗެތި ކަލޭގެފާނުގެ އަރިހަށް އަވަސް އަވަހަށް އަންނަ ހުށްޓެވެ. ހަމަކަށަވަރުން، اللَّه އީ، عزيز ވަންތަ حكيم ވަންތަ ރަސްކަލާނގެކަން ދަންނާށެވެ!\nاللَّه ގެ މަގުގައި، އެއުރެންގެ މުދާ ހޭދަކުރާ މީހުން ހޭދަކުރާ ތަކެތީގެ مثال އީ، ކޮންމެ ކުރާގަނޑެއްގައި ސަތޭކަ އޮށް ހުންނަ ހަތް ކުރާގަނޑު އުފައްދާ އޮށެއްގެ مثال އެވެ. اللَّه އިރާދަކުރައްވާ މީހަކަށް (ثواب) ގިނަގުނަ ކުރައްވައެވެ. އަދި، اللَّه އީ، ތަނަވަސްވަންތަަ، މޮޅަށް ދެނެވޮޑިގެންވާ ރަސްކަލާނގެއެވެ.\nއެއުރެންގެ މުދާ، اللَّه ގެ މަގުގައި ހޭދަކޮށް، ދެން އެއަށްފަހު، އެއުރެން ހޭދަކުރި އެއްޗަކާ ގުޅިގެން ކަލަގޮވުމެއްނުވާ، އަދި (ބަހުން ނުވަތަ عمل ން ވިޔަސް) އުނދަގުލެއް ނުދޭ މީހުންނަށް އެއުރެންގެ އުޖޫރަ (އެބަހީ: ثواب) އެއުރެންގެ ވެރިރަސްކަލާނގެ حضرة ގައި އެއުރެންނަށް ވެއެވެ. އަދި، އެއުރެންގެ މައްޗަކަށް އެއްވެސް ބިރެއް ނެތެވެ. އަދި އެއުރެންނީ ހިތާމަކުރާނޭ ބަޔަކު ކަމުގައިވެސް ނުމެވޭމެއެވެ.\nއެ صدقات އަކާ ގުޅިގެން އުނދަގުލެއްދޭ صدقات އަކަށްވުރެ ރަނގަޅު ހެޔޮބަހެއް ބުނުން، އަދި عفو ކުރުން، ހެޔޮކަން މާބޮޑެވެ. اللَّه އީ، ފުދިވޮޑިގެންވާ، حليم ވަންތަ ރަސްކަލާނގެއެވެ.\nއޭ إيمان ވެއްޖެ މީސްތަކުންނޭވެ! ކަލަގޮވުމުންނާއި، އުނދަގޫ ދިނުމުން ތިޔަބައިމީހުންގެ صدقات ތައް باطل ނުކުރާ ހުށިކަމެވެ! މީހުންނަށް ދެއްކުމަށްޓަކައި އެމީހެއްގެ މުދާ ހޭދަކުރާ މީހެއްގެ مثال ފަދައިންނެވެ. اللَّه އަށާއި آخرة ދުވަހަށް އޭނާ إيمان އެއް ނުވެތެވެ. ފަހެ، އޭނާގެ مثال އީ، އެ ހިލަޔެއްގެ މަތީގައި ވެލިތަކެއް ހުށްޓައި އެ ހިލައިގެ މައްޗަށް ބޯވާރޭގަނޑެއް ވެހި، އޭގެ މަތީގައި އެއްވެސް އެއްޗެއް ނެތިގޮސްފައިވާ އޮމާން، ހިލަޔެއްގެ مثال އެވެ. އެއުރެން ކުޅަ މަސައްކަތުގެ ތެރެއިން އެއްވެސް އެއްޗެއްގެ މައްޗަށް އެއުރެންނަކަށް ކުޅަދާނަކަމެއް ލިބިގެނެއް ނުވެތެވެ. (އެބަހީ: އެއުރެން ކުޅަ عمل އަށް آخرة ދުވަހުން އެއުރެންނަކަށް އެއްވެސް ثواب އެއް ނުލިބޭ ހުށްޓެވެ.) كافر ވެގެންވާ قوم އަކަށް اللَّه ތެދުމަގެއް ނުދައްކަވައެވެ.\nއަދި، اللَّه ގެ ރުއްސެވުންއެދި، އަދި، (اللَّه ގެ ثواب އާއި ދަރުމަ ލިބޭނެކަމަށް) އެއުރެންގެ نفس ތަކުން يقين ކޮށް ކަށަވަރު ކޮށްގެންތިބެ، އެއުރެންގެ މުދާ ހޭދަކުރާ މީހުން ހޭދަކުރާ ތަކެތީގެ مثال އީ، އުސްބިމެއްގައިވާ ބަގީޗާއަކަށް ބޯވާރޭއެއް ވެހި، އެތާނގެ މޭވާ، ދެގުނައަށް އިތުރުވެގެންދާ، އަދި، ބޯވާރެއެއް ނުވެހުނުނަމަ، ހިމަފޮދު ވާރެއެއް ވެހޭ ބަގީޗާއެއްގެ مثال އެވެ. (މިއިން ކޮންމެ ގޮތެއްގައިވެސް މޭވާ ލިބި އިތުރުވެއެވެ.) اللَّه އީ، ތިޔަބައިމީހުން ކުރާ ކަންތައް މޮޅަށް ބައްލަވާވޮޑިގެންވާ ރަސްކަލާނގެއެވެ.\n0 ... 16.2 17.2 18.2 19.2 20.2 21.2 22.2 23.2 24.2 25.2 27.2 28.2 29.2 30.2 31.2 32.2 33.2 34.2 35.2 ... 623


Tourism Ministry In Internship Furusathu Hulhuvaalaifi, Musaara Nulibeyne - Vaguthu\nޓުއަރިޒަމް މިނިސްޓްރީން އިންޓާންޝިޕް ފުރުސަތު ހުޅުވާލައިފި، މުސާރަ ނުލިބޭނެ\nޓުއަރިޒަމް މިނިސްޓަރު ކަމުގެ މަގާމަށް އައްޔަން ކުރެއްވި ޑރ. އަބްދުﷲ މައުސޫމް\nމުސާރަ ނުލިބޭ ގޮތަށް ޓުއަރިޒަމް މިނިސްޓްރީން އިންޓާންޝިޕް ފުރުސަތު ހުޅުވާލައިފިއެވެ.\nއެ މިނިސްޓްރީން އިއްޔެ ކުރި އިއުލާނެއްގައި ބުނެފައި ވަނީ، އެ މިނިސްޓްެރީން އިންޓަރންޝިޕް ފުރުސަތު ހުޅުވާލަން ނިންފާއި ވަނީ ދަށްވެގެން ސާނަވީ ނުވަތަ އެ އާ އެއް ފެންވަރު އިމްތިހާނެއް ނިންމާ ފާސްވެފައިވާ ފަރާތަކަށް ކަމަށެވެ.އަދި އެ ފުރުސަތު ދޭން ނިންމާފައި ވަނީ 10 ފަރާތަަކަށް ކަމަށްވެސް ބުނެފައި ވެއެވެ.\nއިންޓާންޝިޕަށް އެދި ކުރިމަތިލާން ބޭނުންވާ ފަރާތްތަކުން ފުރިހަމަކޮށްފައިވާ އިންޓަރންޝިޕަށް އެދޭ ފޯމާއި، ވަނަރު (ސީވީ)، އަދި އައިޑީކާޑާއި، ލިބިފައިވާ ތަޢުލީމީ ސެޓުފިކެޓްގެ ކޮޕީ އާއި ލިބިފައިވާ ކުރު މުއްދަތު ތަމްރީނުތަކުގެ ކޮޕީ އާއި ތަޖުރިބާ ދަލީލުކޮށްދޭ ލިޔުމުގެ ކޮޕީގެ އިތުރުން،ތިން މަސް ނުވާ ކުށުގެ ރިކޯޑް ފޯމް ހުށަހެޅުމަށް ވަނީ އެދިފައެވެ.\nއެ އުލާނުގައި ބުނެފައިވާގޮތުން، އިންޓަރންޝިޕަށް އެދޭ ފޯމް ވެބްސައިޓުން ލިބޭނެއެވެ. އަދި އިންޓާންޝިޕަށް އެދޭ ފަރާތްތަކުގެ ފޯމް ބަލައިގަންނަނީ [email protected] މި އީމެއިލް މެދުވެރިކޮށް ކަމަށް އެ އިއުލާނުގައި ވެއެވެ.\nއަދި މިއީ އުޖޫރައެއް ކަނޑައެޅިފައިވާ ވަޒީފާއެއް ނޫން ކަމަށާއި، އޮގަސްޓް 17 ވާ ހޯމަ ދުވަހުގެ 14:00 ގެ ކުރިން މިމިނިސްޓްރީއަށް އިންޓަރންޝިޕަށް އެދޭ ފޯމު އީ-މެއިލް ކުރުމަށް އެ އެ އިއުލާނުގައި ވެއެވެ.\nސްވިޒަލޭންޑުގެ އެޑެލްވައިސް އެއާލާއިނުން ރާއްޖެއަށް ދަތުރު ފަށައިފި\nއޮޑިޓުން އަޅުގަނޑު ބޭނުމީ ޑިސްޓިންގްޝަނެއް: ޑރ.މައުސޫމް\nއޮގަސްޓް 9, 2020 18:27\nމަވެސް އަދި ފިހާރަތަކުގެ ވެރިންވެސް ރަނގަޅު މިދުވަސްވަރު ތިކަން ކުރަން ގުދުބިންދައިންދަންދެން މަސައްކަތްކުރަންވި އެއްޗެއް ނުލިބޭގޮތައް ސަޅި . ހަރަދުކުޑަ އާމިނިސްޓަރުގެ ހެޔޮފުޅުކަން.\nއޮގަސްޓް 9, 2020 19:05\nތިޔަށްވުރެ މާ ތާހިރުވާނެ މަޖިލިސް މެންބަރު ގެ މުސާރަ ކުޑަކުރިއްޔާ\nއޮގަސްޓް 9, 2020 19:16\nވަޒީފާއެއްނަމަ އާއްމުދަނީއެއް ލިބޭނެ ، ތިކަހަލަ ކަންތަކަށް ކިޔަނީ ހިލޭސާބަހަށް މަސައްކަތްކުރުން. މިފަދަ ދުވަސްވަރެއްގައި6މަސްދުވަސް ވަންދެން މަސައްކަތްކޮށް އެއްޗެއްނުދީ ފޮނުވާލާފައި އަނެއްކަ އިޢުލާންކުރާނީ އަނެއްހަމަހަށް. ސަޅިގޮތެއް.\nއޮގަސްޓް 9, 2020 20:14\nލަދެއް ހަޔާތެއް ނެތް ސަރުކާރެއް.\nރައްޔިތުން ފެލާލައިގެން ސަރުކާރު ހިންގާނަމަ ކޮން ސަރުކާރެއް؟\nއަވަ ހަށް އިސްތިއުފާދިނުން މާރަނގަޅު.\nއޮގަސްޓް 9, 2020 21:37\nކުދިން ކޮޅެއް ރޭޕް ކޮއްލުމުގެ\nނުބައި ރޭވުން...ސުމިތު..ތޮއްޔިބު ޝަހީމް\nމިކަންރޭވީ...އިހަށްރޭ ތަޒްކީ ރެސްޓޯރެންޓު ގައި ތިބެގެން\nނުކެރޭނެ މިކަން ދޮގު ކުރާކަށް


Squad un baakee kuree Mujey aai Oggy\nސްކޮޑުން ބާކީ ކުރީ މުޖޭ އާއި އޮގީ\nމުޖޭ އާއި އޮގީ ---\nޗައިނާ އާއި ދެކޮޅަށް މިރޭ ކުޅޭ މެޗަށް ނެގި ސްކޮޑުން ޑިފެންޑަރު މުޖުތާޒް މުހައްމަދު (މުޖޭ) އާއި ޒުވާން ފޯވަޑް މުހައްމަދު ޖައިލަމް (އޮގީ) ބާކީ ކޮށްފި އެވެ.\nގައުމީ ޓީމުގެ މެނޭޖަރު ޔާމީން އިބްރާހިމް ވަނީ އެކަން ޔަގީންކޮށްދީފައެވެ. މުޖޭ އަކީ ގުއާމް އާ ދެކޮޅަށް ކުޅެން އެކުލަވާލި ސްކޮޑުން ވެސް ބާކީ ކުރާ ގޮތަށް ހަމަޖެހުނު ކުޅުންތެރިޔާ އެވެ. އެހެންނަމަވެސް މުޖޭ ޓީމުގައި މަޑުކުރުވީ ޓީމުގެ މިޑްފީލްޑަރު އިބްރާހިމް ވަހީދު ހަސަން (އިއްބެ) ގެ އާއިލާގެ ފަސް މެންބަރުން މަރުވި ހިތާމަވެރި ހާދިސާގައި އޭނާ ރާއްޖެ އަންނަން ޖެހުމުންނެވެ.\nޓީމުން ބާކީ ކުރި، އޮގީ އަކީ ސީނިއާ ޓީމުގައި މި އަހަރު މުޅިން އަލަށް ހިމެނުނު ކުޅުންތެރިޔެކެވެ. މިއަހަރު ޖުލައި މަހު ބޭއްވި އިންޑިއަން އޯޝަން އައިލެންޑް ގޭމްސްއަށް އެކުލަވާލި ސްކޮޑުން އޮގީއަށް ފުރުސަތު ދިނެވެ. އޭނާ ވަނީ ރީޔޫނިއަން އާއި މަޔޯޓޭ އާ ދެކޮޅަށް ކުޅެފަ އެވެ. ރީޔޫނިއަން މެޗުގައި ލަނޑު ޖަހާނެ ފުރުސަތެއްވެސް އޭނާ އަށް ލިބުނެވެ.\nހޮޓެލް ޖެންގައި ކޭމްޕް ކުރަމުންދާ ދިވެހި ގައުމީ ޓީމުގައި ހިމެނެނީ 25 ކުޅުންތެރިންނެވެ. މުޖޭ އާއި އޮގީ ބާކީވުމުން ފައިނަލް 23 ކުޅުންތެރިންގެ ލިސްޓްގައި މިދިޔަ ހޮނިހިރު ދުވަހު ޓީމާ ގުޅުނު އަލީ އަޝްފާގް (ދަގަނޑޭ) ހިމެނޭކަން ވަނީ ޔަގީންވެފަ އެވެ. ނަމަވެސް އޭނާ ފުރަތަމަ 11 ގައި ފެނިދާނެކަން ޔަގީންކަމާއެކު ބުނާކަށް ނޭންގެއެވެ.\nގުއާމް މެޗުގައި ބައިވެރި ނުވެވުނު އިއްބެ ވަނީ ސްކޮޑުގައި ހިމަނާފަ އެވެ. ރޭ ބޭއްވި ޕްރީ މެޗް ޕްރެސްގައި ވާހަކަ ދައްކަމުން ގައުމީ ޓީމުގެ ކޯޗް ޕީޓާ ޝެގަޓް ބުނީ، އިއްބެއަށް ބެންޗުން ފުރުސަތު ދޭނެ ކަމަށެވެ. މެޗުގެ އެއްވެސް ހިސާބަކުން އޭނާ ފެނިދާނެތޯ ނިންމާނީ ވަގުތު ޖެހުމުން ކަމަށްވެސް ކޯޗް ވަނީ ބުނެފައެވެ.\n"ޓީމުގެ ބެންޗުގައި އިއްބެ ހުންނާނެ،" ޝެގަޓް ބުންޏެވެ. "އެއީ ފުޓްބޯޅައަކީ ހަމައެކަނި ކާމިޔާބު ހޯދުމެއް ނޫން، ފުޓްބޯޅައިގައި އެންމެން އެކުގައި ވުންވެސް ހިމެނޭ."\nއާދިއްތަ ދުވަހު "އަވަސް" އާ ވާހަކަ ދައްކަމުން ޝެގަޓް ބުނީ އިއްބެ އަށް ކުރިމަތި ވެފައި ވަނީ އުނދަގޫ ހާލަތެއް ކަމަށާއި އޭނާ އެނބުރި އައުމަށް މުޅި ޓީމުން އެހީވާނެ ކަަމަށެވެ.


Firihenun Kaan Vy Muranga Maa! - Vaguthu\nއެކި ބާވަތުގެ ރިހަތައް ކެއްކުމަށާއި ތެތުލި ފަތް ހެދުމަށްވެސް ބޭނުން ކުރާ މުރަނގަ ތޮޅި އަކީ ދިވެހިންގެ ތެރޭގައި ވަރަށް އާއްމު އެއްޗެކެވެ. ނަމަވެސް، މުރަނގަ މަލޭ ބުނުމުން އެއީ ކޮން އެއްޗެއް ކަމެއްވެސް ގިނަ މީހުންނަކަށް ނޭނގޭނެއެވެ.\nމުރަނގަ މަލަކީ ތެލުލިފަތް ހަދަން ބޭނުން ކުރާ ގަހުގައި އަޅާ މަލެކެވެ. މި މަލުގެ ބޭނުންތެރިކަން އަންހެނުންނަށް ވުރެން ބޮޑަށް ޖެހެނީ ފިރިހެނުންނަށެވެ. އެއީ ފިރިހެނުން މި މާ ބޭނުން ކުރުމުގެ ސަބަބުން ސިއްހީ އެތައް ފައިދާތަކެއް ލިބިގެން ދިއުމުގެ އިތުރުން، އެ މީހުންގެ ޖިންސީ ބާރުވެރިކަން އިތުރު ކޮށްދޭތީއެވެ.\nޑޮކްޓަރުން މައުލޫމާތު ދޭ ގޮތުގައި މުރަނގަ މަލުގައި ހިމެނޭ ވިޓަމިން ބީ3 އަކީ މި މައްސަލަ ހުންނަ ފިރިހެނުންނަށް ވަރަށް ބޮޑު އެހީއެއް ވެދޭ މާއްދާއެކެވެ. މައްސަލަ އެއް ނެތް ފިރިހެނުންވެސް މި މާ ކާން ޖެހޭ ގޮތުގައި ކައިގެން ގެއްލުމެއް ނުލިބޭނެއެވެ.\nފިރިހެނުންގެ ޖިންސީ ބާރު ދައްވާ ކަންކަމަށް ބަލައިލަމާ ހިނގާށެވެ. މިގޮތުން ދުންފަތުގެ އިސްތިއުމާލު ކުރުމާއި، މަސްތުވާތަކެތި ބޭނުން ކުރުމުގެ އިތުރުން މީހާގެ މެޓަބޮލިޒަމް މާ އަވަސް ވެއްޖެ ކަމުގައި ވަނީނަމަ މި މައްސަލަ ކުރިމަތިވުން ވަރަށް ގާތެވެ. މިއީ މިފަދަ މީހުންނަށް އާއްމުކޮށް ދިމާވާ ސިއްހީ މައްސަލަ އެއް ކަމަށް ދިރާސާތަކުން ހާމަވާ އިރުގައި އެކަންކަން ހުއްޓާލައި މެޓަބޮލިޒަމް ހަމައަކަށް އަޅުވަން ކުރެވެން ހުންނަން ކަންކަންވެސް ކުރަން ޖެހެއެވެ.\nކޮންމެއަކަސް، އެގޮތަށް ކަންތައް ކުރުމަށް ފަހު މުރަނގަ މަލުގެ ބޭނުން ހިފަން ވިސްނާށެވެ. އެހެން ނޫނީ އޭގެ އެންމެ އެދެވޭ ނަތީޖާ އެއް ނުފެނިދާނެއެވެ. މުރަނގަ މާ ބޭނުން ކުރާއިރު އެންމެ ފުރަތަމަ އެއް ތަށީގެ ކިރު އުނދުން މައްޗައް އުދާފައި ކުޑަކޮށް ހޫނު ކޮށްލާށެވެ. އެއަށް ފަހު މުރަނގަ މަލާއި ފޮނިތޮށީގެ އިތުރުން ކުޑަ ހަކުރު ކޮޅެއް އެ ކިރުތައް ތެރެއަށް އެޅުމަށް ފަހު ރަނގަޅަށް ކައްކާލާށެވެ.\nމިގޮތަށް ކަންތައް ކުރުމަށް ފަހު ދުވާލަކަށް މީގެ އެއް ތަށި ބުއިމުން އޭގެ ނަތީޖާ ވަރަށް އަވަހަށް ފެނިގެން ދާނެއެވެ. ބައެއް މީހުން ބުނާ ގޮތުގައި ހަފްތާ އެއްގެ ތެރޭގައިވެސް މިކަމުގެ ރަނގަޅު އަސަރުތައް ކުރަން ފަށައެވެ.\nސެޕްޓެމްބަރު 14, 2019 23:17\nތީ ވިހަ އެއްޗެއް. ވަގުތު ނޫހުގެ މީހުން ތީތި ބޮއިބަލަ. ނުބޯނެކަން ހަމަ ހުވާ. ޒަމްޒަމް ފެން ބޮއި ބަލަ. ހުރިހާ ބައްޔެއްވެސް ރަނގަޅުވާނެ. ދަރިން ނުލިބޭ މީހުންވެސް، ޒަމްޒަމް ފެނައް ކަޅުދިރި އަޅާގެން ބޮއިބަލަ. ދަރިންލިބޭނެ. މީވަރަށް އެފެކްޓިއުވް އެއްޗެއް..\nސެޕްޓެމްބަރު 15, 2019 09:17\nމުރަނގަ މަލަކީ ވިހައެއްނޫން. ތެލުލާގެން ކާން ވަރަށް މީރުވެސް އެއްޗެއް. މަސްހުނިހަދާގެންވެސް ކާއެއްޗެއް. އަދި އެންމެރަނގަޅީ ފީރުމުރަނގަ ގަހުގެމާ. އެގަހުގެ މާކޯޅި ވަރަށްބޮޑުވާނެ.\nސެޕްޓެމްބަރު 15, 2019 15:06\nފީރުމުރަނގަ ގަސް މިހާރު މާލޭން ވަރަށް ނުފެނޭ. އެއީ ފަސްގަޑަށްވެސް ވަރަށް ރަގަޅު ބާވަތެއްގެ ގަހެއް.\nސެޕްޓެމްބަރު 18, 2019 09:23\nބޭނު ން ކައިރީގަ ބުނެލަން އޮތީ މާލެ އެއީ ވަރަށް ގަސް ގިނަ ތަނެއް ހޭ ?\nސެޕްޓެމްބަރު 14, 2019 23:28\nމުރަނގަ ތޮޅިއެއް ވަރު ނުވެއްޖިޔާ ރަނގަޅު\nސެޕްޓެމްބަރު 15, 2019 01:59\nދަނޑުވެރިންނަށް ހާދަ ދެރަގޮތެކޭ މިވީ!\nމުރަނގަތޮޅިޔެއް ވިއްކާވެސް ތިނުލިބުނީ ތިވީ ގޮތުން!\nމިއުޅޭފިރިހެންވެރިން ގޭގޭ ގަސްގަހުގެ މާތަށް ވަގައް ނަގާން ގޮސްފީޔާ ތަދުބޭހައް ދޯ ވާނީ މުރަނގަތޮޅިވެސް!\nމާރުކޭޓުންވެސް މުރަނގަތޮޅިޔެއް ތިވީގޮތުން ނުލިބޭނެތާ!\nސެޕްޓެމްބަރު 15, 2019 09:22\nއޯކިޑް މަގު މީޑިއާ ނެޓު ކައިރީ ހުންނަ 'އޮންވީ' ފިހާރައިގަ އެބަހުރި ތި މުރަނގަ ފަތުގެ ޕައުޑަރު އާ ކެޕްސޫލް ވިއްކަން. އެތައްގުނަ ފައިދާއެއް ލިބޭ އެއްޗެއް މުރަނގަ ނުވަތަ މޮރިންގާ ފަތަކީ.\nސެޕްޓެމްބަރު 15, 2019 13:28\nކެއްކީމަ އޭގަހުންނަ ވިޓަމިންސް ހަލާކުވާނެ. ޢެންމެ ރަނގަޅީ ރޮލާކެއުން\nސެޕްޓެމްބަރު 15, 2019 18:08\nމުރަނގަ ތޮޅިއަކަށް ބަދަލުވެއްޖެއްޔާ ދައުވާކުރާނަން ސައިފޫ..\nސެޕްޓެމްބަރު 19, 2019 08:32\nޖިންސީ ބާރުވެރިކަން ފިރިހެނުންގެ ދަށްވަނީ މައިބަދައަށް ދިމާވާ މައްސަލަތަކުން ނާރުތައް ފިތި އެކަށީގެންވާ ވަރަށް ލޭ ދައުރު ނުކުރުމުން. އެއްވެސް ނޫހަކުން މިވާހަކަ އަދި ނުފެންނާތީ ބުނެލީ މިއީ މިކަން ތަޖުރިބާ ކުރާ މީހެއް.